Iran in China theyo gathun madhu kuran America Edhenee\nއީރާނުން ޗައިނާ ތެޔޮ ގަންނަ މިންވަރު ދަށްކުރަން އެމެރިކާ އެދެނީ\nއީރާންގެ ތެޔޮ ޓޭންކަރެއް ބަރުކޮށް ޗައިނާއަށް ސާފުނުކުރާ ތެޔޮ އުފުލަނީ\nއީރާނަށް އިގުދިސޯދީ ގޮތުން ދަތިކުރަން އެމެރިކާ އާއި ވިލާތުން އަޅާފައި ހުރި ފިޔަވަޅުތަކުން އެކަށީގެންވާ ނަތީޖާއެއް ނުނިކުމެ އެވެ. އަމުދުން އެެމެރިކާއާ ބައިވެރިން އުއްމީދުުރާ ވަރުގެ ބޮޑު ގެއްލުމެއް އީރާނަށް ލިބޭ ތަނެއް ނުފެނެ އެވެ.\nދުނިޔޭގެ ބާރުގަދަ ގައުމުތަކުން އީރާނަށް ދަތިކުރަން އަޅާފައި ހުރި ފިޔަޅަޅުތަކުގެ ސަބަބުން ހަގީގަތުގައި އީރާނަށް ވަރަށް ބޮޑު ގެއްލުމެއް ލިބޭނެ އެވެ. އެހެން ނަމަވެސް ޗައިނާއާ ރަޝިއާ އަދި ސީރީއާ ފަދަ ގައުމުތަކާ ހެދި ބޮޑެތި ގެއްލުންތަކުން އީރާން ގިނަ ފަހަރު ސަލާމަތްވެ އެވެ.\nޗައިނާއަށް ބޭނުންވާ ތެޔޮ ހޯދުމުގައި އީރާނަކީ ޗައިނާއަށް ވަރަށް ބޮޑު އެހީތެރިއެކެވެ. ތެލުގެ އަސްލު އޮޅުވާލައިގެން ނަމަވެސް އީރާނުން ޗައިނާއަށް ތެޔޮ ވިއްކާކަން އެމެރިކާއަށް އެނގެ އެވެ.\nއެމެރިކާގެ ޑެޕިއުޓީ ސެކްރެޓަރީ އޮފް ސްޓޭޓް ވެންޑީ ޝާމަން ޖުލައިގައި ޗައިނާއަށް ކުރެއްވި ދަތުރުފުޅުގައި ޗައިނާގެ އޮފިޝަލުންނާ ކުރެއްވި މަޝްވާރާތަކުގައި އީރާނުން، ޗައިނާ ތެޔޮ ގަންނަ މިވަރު ދަށްކުރުމަށް އޮތީ އެދިވަޑައިގެންފަ އެވެ.\nޗައިނާއިން އީރާން ހިމާޔަތްކުރާ ކަމަށް ވެންޑީ ޝާމަން ވިދާޅުވި ކަމަށް އެއިރު ހާޒިރުވެ ތިބި ޔޫރަޕްގެ އޮފިޝަލުން ބުނެ އެވެ. އަދި ޗައިނާއިން އެތެރެކުރާ ތެލުގެ އަދަދު ޝިޕްމަންޓަކަށް ފަހު ޝިޕްމަންޓެއް އިތުރުކުރާ ކަމަށް ވެސް އޭނާ ވިދާޅުވި އެވެ.\nއީރާންގެ ތެޔޮ ޖާމާކޮށް ސާފުކުރާ ނިޒާމް - އިގުދިސޯދު ދެމެހެއްޓުމަށް ތެޔޮ ވިއްަކަން މަޖުބޫރުވޭ\nއެމެރިކާ ދެކޭ ގޮތުގައި ޗައިނާއާ ބައިވެރިން އީރާނަށް އަޅާލާހާ ހިނދަކު ދަތިކުރުމުގެ ފިޔަވަޅުތަކަށް އީރާން ސަމާލުކަމެއް ނުދޭނެ އެވެ. އީރާނުން ނިއުކްލިއާ ހަތިޔާރު އުފައްދަން މަސައްކަތްކުރާ ކަމަށް ބުނެ ދަތިކުރުމުގެ ފިޔަވަޅު އަޅާފައި އޮންނަތާ އެތައް ޒަމާނެއް ވެއްޖެ އެވެ.\nއީރާނަށް ނިއުކްލިއާ ބާރު ލިބިގަތަ ނުދިނުމަށް އެމެރިކާއާ ވިލާތުން ދަނީ މަޅިތައް ޖަހަމުންނެވެ. ބަރަކް އޮބާމާ ސަރުކާރުން 2015 ގައި ހެދި ނިއުކްލިއާ އެއްބަސްވުމަކީ ވެސް އޭގެ ޒާތުގައި މަޅިއެކެވެ. އީރާނުން ނިއުކްލިއާ ލިބިގަތުން ހުއްޓާލައިފި ނަމަ ދަތިކުރުން އުވާލައި އަދި އެހެނިހެން ލުއިތައް ދޭ ގޮތަަށް އޮތީ އެއްބަސްވެފަ އެވެ.\nއެހެން ނަމަވެސް އެމެރިކާގެ ވެރިކަމަށް ޑޮނަލްޑް ޓްރަމްޕް ވަޑައިގެން 2018 ގައި ނިއުކްލިއާ އެއްބަސްވުން އުވާލައި އީރާނަށް އަލުން ދަތިކުރަން ފެށީ އެވެ.\nއެމެރިކާގެ ރައީސްކަމާ ޖޯ ބައިޑަން ހަވާލުވެ ވަޑައިގެން އީރާނާ އެކު ސުލްހަވެރި ގޮތަކަށް އެއްބަސްވުމެއް ގާއިމުކުރެވޭތޮ ދަނީ މަސައްކަތް ކުރައްވަމުންނެވެ. އެހެން ނަމަވެސް އަދި ވެސް ކޮޅުމަތި އޮތީ ފުސްކޮށެވެ.\nއެމެރިކާ ޗައިނާ ރާއްޖެއިން ތެޔޮ ހޯދުމުގެ މަސައްކަތް + ނިއުކްލިއަ އީރާން ތެލުގެ އަގު


ޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރ، ހދ. ހަނިމާދީގެ އެޑްމިނިސްޓްރޭޓިވް އޮފިސަރ މަޤާމަށް މީހަކު ހޯދުމަށް ބޭނުންވެއްޖެ\nޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރ، ހދ. ހަނިމާދޫ / އެޑްމިނިސްޓްރޭޝަން (ހދ.ހ) ޔުނިޓް\nރިސްކު އެލަވަންސް: (ސިވިލް ސަރވިސްގެ މުވައްޒަފުންނަށް ދޭ އެލަވަންސް ފޮތުގެ G207.03ގައިވާ ގޮތުގެ މަތީން)\nސަޕޯޓިންގ ކޯ އެލަވަންސްގެ ގޮތުގައި -/700 ރުފިޔާ ލިބޭނެއެވެ.\nޓްރީޓްމެންޓް ސެންޓަރުތަކުން ނިކުންނަ ކްލައިންޓުންނަށާއި ބެލެނިވެރިންނަށް ޑްރަގް ޓްރީޓްމެންޓް އެންޑް ރިހަބިލިޓޭޝަން ސެންޓަރުން ދޭންޖެހޭ ކްލިނިކަލް ޚިދުމަތްތަށް ފޯރުކޮށްދިނުމަށް ކުރަންޖެހޭ އިދާރީ މަސައްކަތްތައް ކުރުން.\nކްލައިންޓުންގެ ފައިލްތައް އަޕްޑޭޓް ކުރުމާއި ރިކޯޑްތައް ބެލެހެއްޓުން.\nކްލައިންޓުންނާއި ގުޅުންހުރި ރިޕޯޓްތައް ތައްޔާރުކުރުން.\nފަރުވާއަށް އަންނަ ކޮމިއުނިޓީ ކްލައިންޓުން ސޮއިކުރުމުގެ އިންތިޒާމް ހަމަޖެއްސުމާއި ހާޟިރީ ބެލެހެއްޓުން.\nސެންޓަރުން ފޮނުވަންޖެހޭ ސިޓީ ، މެސެޖް، ނޯޓް، މެމޯ ފަދަ ލިޔުންތައް ލިޔެ ފޮނުވަންޖެހޭ ފަރާތްތަކަށް ފޮނުވުމާއި، ސެންޓަރަށް އަންނަ ލިޔުންތައް ކޮންމެ ދުވަހަކުވެސް ކަނޑައެޅިފައި އޮންނަ ގަޑީގައި ބަލައިގަނެ އެންޓްރީކޮށް އެންޓްރީ ރައްދުކުރަންޖެހޭ ފަރާތްތަކަށް ރައްދުކުރުމާއި ފައިލްކޮށް ބެލެހެއްޓުން.\nމުވައްޒަފުންނަށް އަންގަންޖެހޭ އެންގުންތައް އޮފީހުން އަންގަވާ ގޮތެއްގެ މަތިން އެންގުމާއި، މުވައްޒަފުންގެ ކަންތައްތައް ބެލެހެއްޓުމާއި މުވައްޒަފުންގެ ޑާޓަރ ބެލެހެއްޓުން.\nސެންޓަރުގައި މަސައްކަތްކުރާ ހުރިހާ މުއައްޒަފުންގެ ޗުއްޓީގެ ކަންތައްތަށް ބަލަހައްޓާ، ޗުއްޓީގެ ކަންތައްތައް ޑިޕާރޓްމަންޓަށާއި މުވައްޒަފުންނަށް އެންގުން.\nމުވައްޒަފުން އިތުރުގަޑީގައާއި ރަސްމީ ގަޑީގައި ސޮއިކުރުމުގެ ކަންތައްތައް ބެލެހެއްޓުން.\nމުވައްޒަފުންގެ ޚާޟިރީ ބެލެހެއްޓުމާއި މުސާރަ ހެދުމަށްޓަކައި ހާޟިރީ ރިޕޯޓާއި މުސާރަ ޝީޓް ތައްޔާރުކޮށް ފޮނުވަންޖެހޭ ތާރީޚަށް އެޗް.އާރް ސެކްޝަނަށް ފޮނުވުން.\nސެންޓަރުގެ ދުވަހުގެ ޔައުމިއްޔާ ލިޔެ ފައިލްކޮށް ބެލެހެއްޓުން.\nސެންޓަރަށް ބޭނުންވާތަކެތި ހޯދައި ދިނުމާއި ، ސްޓޮކް ބާކީކޮށް ބެލެހެއްޓުމާއި ސްޓޮކްއާއި ގުޅޭ ލިޔެކިޔުންތައް ފައިލްކޮށް ބެލެހެއްޓުން.\nސެންޓަރު ހުޅުވާ ލެއްޕުމަށް ހަވާލުކުރާ ތާވަލްއާއި އެއްގޮތަށް ހުޅުވާ ލެއްޕުން.\nސިވިލް ސާރވިސްގެ ކޯޑް އޮފް ކޮންޑަކްޓްގައިވާ އެންމެހޭ ކަންތައްތަކަށް އަމަލު ކުރުން.\n'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން އަދި އެޑްމިނިސްޓްރޭޝަން ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ\n'މަތީ ސާނަވީ' ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ\nބިޒްނަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ޕަބްލިކް އެޑްމިނިސްޓްރޭޝަން ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 މާރިޗު 2019 ވާ އަންގާރަ ދުވަހުގެ 13:00ގެ ކުރިން، ނޭޝަނަލް ޑްރަގް އޭޖެންސީގެ ހެޑް އޮފީސް (ގ. ގްރީންގެ، ކ. މާލެ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]މެދުވެރިކޮށްވެސް އަދި ފެކްސް 3328184 މެދުވެރިކޮށްވެސް ބަލައި ގަނެވޭނެއެވެ. ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 މާރިޗު 27 އާއި 2019 އޭޕްރީލް 03 އާ ދެމެދު ނޭޝަނަލް ޑްރަގް އޭޖެންސީ، ކ. މާލެ ގައެވެ.


vnews - Male in Hulhumale ah taxi dhathuruthah feshi iru eves usooleh neiy!\nމާލެއިން ހުޅުމާލެއަށް ޓެކްސީ ދަތުރުތައް ފެށިއިރު އެއްވެސް އުސޫލެއް ނެތް!\nހުޅުމާލޭގެ މަގެއްގައި ޓެކްސީއެއް ދުއްވާފައި ދަނީ -- ވީފައިލް ފޮޓޯ\nސިނަމާލެ ބްރިޖު އާންމު ދަތުރުފަތުރަށް ހުޅުވާލުމާއެކު މާލެއިން ހުޅުމާލެއަށް 150 ރުފިޔާއާއި 200 ރުފިޔާއާ ދެމެދުގެ އަގެއްގައި އެއްވެސް އުސޫލެއް ނެތި ޓެކްސީ ދަތުރުތައް ކުރަން ފަށައިފި އެވެ.\nވީނިއުސް އަށް މިއަދު މައުލޫމާތު ދެމުން މާލޭގެ ބައެއް ޓެކްސީ ސެންޓަރުތަކުންނާއި ބައެއް ޑްރައިވަރުން ބުނީ މާލެއިން ހުޅުމާލެއަށް ޓެކްސީ ދަތުރެއް ކުރާނެ ވަކި އަގެއް ސަރުކާރުން ކަނޑައަޅާފައި ނުވާ ކަމަށެވެ. އެހެންކަމުން ޑްރައިވަރުން މިހާރު ނަގަމުންދާ އަގަކީ އެމީހުން އަމިއްލައަށް ނަގަމުންދާ އަގެއް ކަމަށްވެސް ބުނެފައިވެ އެވެ.\nމައުލޫމާތު ދިން މީހުން ބުނީ މާލެއިން ހުޅުމާލެއަށް ޓެކްސީ ދަތުރުތައް ކުރެވޭނެ ވަކި އަގުތަކެއް ޓްރާންސްޕޯޓް އޮތޯރިޓީން ކަނޑައަޅަންދެން 200 ރުފިޔާއަށް ވުރެ ބޮޑު ނުވާ އަގެއްގއި މިދަތުރުތައް ކުރިއަށް ގެންދާނެ ކަމަށެެވެ.\nމާލެއިން ހުޅުމާލެއަށް ޓެކްސީ ކުރާނެ ދަތުރުތަކެއް ޓެކްސީ ޑްރައިވަރުން އަމިއްލައަށް ކަނޑައަޅާފައިވާއިރު މާލެއިން ހުޅުމާލެއަށް ކުޑަ ޕިކަޕް ދަތުރެއް ކުރަނީ 300 ރުފިޔާއާއި 400 ރުފިޔާއާ ދޭތެރޭގެ އަގެއްގަ އެވެ. އަދި ބޮޑު ޕިކަޕެއް ދަތުރުކުރަނީ 500 ރުފިޔާއާއި 600 ރުފިޔާއާ ދޭތެރޭގެ އަގެއްގަ އެވެ.\nމާލެއިން ހުޅުމާލެއަށް ދަތުރުކުރާ ޓެކްސީތަކުން ހުޅުމާލެއަށް ގޮސް، ހުޅުމާލޭގައި ޓެކްސީ ކުރާތީ ހުޅުމާލޭގައި ޓެކްސީގެ ހިދުމަތް ދޭ ބައެއް ޑްރައިވަރުން ވެސް މިއަދު ވަނީ ކަންބޮޑުވުން ފާޅުކޮށްފަ އެވެ.\nހުޅުމާލޭގައި ޓެކްސީގެ ހިދުމަތްދޭ ބައެއް ޑްރައިވަރުން ވީނިއުސް އަށް މައުލޫމާތު ދެމުން ބުނީ ޓްރާންސްޕޯޓް އޮތޯރިޓީއާއި އެޗްޑީސީގެ އުސޫލުތައް ހަމަޖެހިފައިވާ ގޮތުން އެތަނުގައި ޓެކްސީ ކުރެވޭނީ ހުޅުމާލޭގައި ޓެކްސީ ކުރަން ހާއްސަ ހުއްދައެއް ނަގައިގެން ކަމަށެވެ. އަދި ހުޅުމާލޭގައި ދުއްވާ ޓެކްސީތަކަކީ ހައިބްރިޑް ކާރުތަކަކަށް ވުމަށް އަންގާފައިވާ ކަމަށްވެސް މައުލޫމާތު ދިން މީހުން ވަނީ ބުނެފަ އެވެ.\nމާލެއިން ހުޅުމާލެއަށް ޓެކްސީގައި ދަތުރުކުރި ބައެއް މީހުން ވީނިއުސް އަށް މައުލޫމާތު ދެމުން ބުނީ ޓެކްސީ ދަތުރުތައް ކުރާނެ އަގެއް ހަމަޖެހިފައި ނުވާތީ ކަންބޮޑުވާ ކަމަށާއި މިގޮތަށް ޓެކްސީ ދަތުރުކުރުމަކީ ވަކި ބަޔަކަށް ބޮޑެތި މަންފާ ލިބި އާންމު ރައްޔިތުންނަށް ބޮޑެތި ގެއްލުން ލިބޭނެ ކަމެއް ކަމަށެވެ. އެހެންކަމުން ވީހާވެސް އަވަހަށް މިދަތުރުތަކުގެ އަގެއް ސަރުކާރުން ކަނޑައަޅައިދިނުމަށްވެސް މައުލޫމާތު ދިން ބައެއް މީހުން ވަނީ ސަރުކާރަށް ގޮވާލާފަ އެެވެ.\nސިނަމާލެ ބްރިޖު އާންމު ދަތުރުފަތުރަށް ހުޅުވާލުމާއެކު އެއްވެސް އުސޫލެއް ނެތި މާލެއާއި ހުޅުމާލެއާ ދެމެދު ޓެކްސީ ދަތުރުތައް ފަށާފައިވާ މައްސަލާގައި ކަމާ ގުޅުންހުރި އިދާރާއެއްގެ ބަހެއް ވަނީ ލިބޭ ގޮތް ނުވެފަ އެވެ.


ތުއްތޮންބެ ކަޕްގެ ޗެމްޕިއަންކަން ހޯދުމަށް ޗެލެންޖަރސް އާއި ކުޑަސިޓީ މާދަމާ ނުކުންނަނީ..\nކ. ގުރައިދޫގައި މިހާރު ކުރިއަށްދާ ތުއްތޮންބެ ކަޕްގެ ޗެމްޕިއަންކަން ހޯދުމަށް ޗެލެންޖަރސް އާއި ކުޑަސިޓީ މާދަމާ ނުކުންނާނެއެވެ.\nގުރައިދޫ ފުޓްބޯޅަ ދަނޑުގައި ކުރިއަށްދާ މި މުބާރާތުގެ ފައިނަލް މެޗަށް މި ދެޓީމު ނުކުންނަ އިރު، މިއީ މިއަހަރުގެ މުބާރާތުގައި މޮޅު ކުޅުމެއް ދައްކަމުން އައި ދެޓީމެވެ. ފައިނަލަށް ދިޔައިމަ އެކަންޏެއް ނޫނެވެ. ގްރޫޕް ސްޓޭޖުގައި އެ ދެޓީމުން ވަނީ އެކަން ޘާބިތު ކޮށްދީފައެވެ.\nރައްޔިތުންގެ މަޖިލީހުގެ ކ. ގުރައިދޫ ދާއިރާގެ މެމްބަރު އަލް އުސްތާޛު އިބްރާހިމް ރިޟާ ބާއްވަމުން އަންނަ މުބާރާތް އެންމެ ފުރަތަމަ ބާއްވާފައިވަނީ 2016 ވަނަ އަހަރުއެވެ. ނަމަވެސް ޖެހިގެން އައި 2018 ވަނަ އަހަރު ރައީސް ޔާމީންގެ ސަރުކާރުން ޜާއްޖޭގެ އެކިރަށްރަށުގައި ކުރިއަށްގެންދިޔަ ކުޅިވަރު ހަރަކާތްތަކުގެ ސަބަބުން އެ މުބާރާތް ބާއްވައެއް ނުވެއެވެ.\nއެހެންނަމަވެސް މިއަހަރު އަލުން އެ މުބާރާތް މިފެށީ6ޓީމާއެކުގައެވެ. އެގޮތުން މިއަހަރުގެ މުބާރާތުގައި ބީޑަބްލިއުބީ، ކުޑަސިޓީ އެފްސީ، ހަޓް އެފްސީ، ސިކްސް އެކްސް އެފްސީ، އޯލް އެޓޭކް އެފްސީ އަދި ޗެލެންޖަރސް އެފްސީ ވަނީ ބައިވެރިވެފައެވެ.\nމާދަމާ ހަވީރު 15:45 ގައި ފަށާ ފައިނަލް މެޗަށް ދެޓީމުންވެސް ވަނީ ވަރަށް ރަނގަޅަށް ތައްޔާރުވެފައެވެ.\nވާނުވާ އެނގޭނީ މެޗު ނިމުނީމައެވެ. ކޮންމެ ޓީމެއް ޗެމްޕިއަންކަން ހޯދިޔަސް ގުރައިދޫ ފަޚުރުވެރިވާނެއެވެ. ރާއްޖޭގެ ފުޓްބޯޅައިގާ ' ރަން މާޒީ' އެއްއޮތް ގުރައިދޫ އަކީ ޒުވާން، ހުނަރުވެރި ގިނަ ފުޓްބޯޅަ ކުޅުންތެރިންތަކެއް ތިބި ރަށެކެވެ.


58 vana gaumee Table tennis mubaaraathuge semi-final kulhey...\nކުޅިވަރު - ޓޭބަލް ޓެނިސް\n58 ވަނަ ޤައުމީ ޓޭބަލް ޓެނިސް މުބާރާތުގެ ސެމީ ފައިނަލް ކުޅޭ ކުޅުންތެރިން ކަށަަވަރު ވެއްޖެ\nސެމީ ފައިނަލުގައި ސިންގަލްސްގެ 12 މެޗާއި ޓީމް އިވެންޓުގެ ހަތަރު މެޗު ކުޅޭނެ\nސެމީ ފައިނަލް މެޗްތައް ސޯޝަލް އިންޑޯ ކޯޓުގައި އަންގާރަ ދުވަހުގެރޭ 19:00 ފެށިގެން ކުޅޭނެ\nކ. މާލެ 12 މާރޗް 2019 | އަންގާރަ 19:52 1,329\nގައުމީ ޓޭބަލްޓެނިސް މުބާރާޓް އޯޕަނިން 2018 - އޭއެފްޕީ\nގައުމީ 58 ވަނަ ޓޭބަލް ޓެނިސް މުބާރާތުގެ ސެމީ ފައިނަލުގައި ވާދަކުރާ ކުޅުންތެރިން ކަށަވަރުވެއްޖެއެވެ.\nޒުވާނުންގެ މަރުކަޒު އެތެރެ ކޯޓުގައި މާރޗް މަހުގެ 10 އިން 14 ގެ ނިޔަލަށް ކުރިއަށް ގެންދާ ގައުމީ ޓޭބަލްޓެނިސް މުބާރާތުގެ ސެމީ ފައިނަލުގައި ސިންގަލްސްގެ 12 މެޗާއި ޓީމް އިވެންޓުގެ ހަތަރު މެޗު ކުޅެވޭނެއެވެ.\nގައުމީ ޓޭބަލްޓެނިހުގައި މި އަހަރު ޓީމް އިވެންޓްގައި އަންހެން އަދި ފިރިހެން ފުރަތަމަ ޑިވިޝަނާއި، ސިންގަލްގެ އަންހެން އަދި ފިރިހެން ދެބައިގެ ފުރަތަމަ ޑިވިޝަން ހިމެނިފައިވާއިރު، 16 އަހަރުން ދަށުގެ އަންހެން އަދި ފިރިހެން ބައި ހިމެނެއެވެ. މީގެ އިތުރުން 12 އަހަރުން ދަށުގެ އަންހެން އަދި ފިރިހެން ހިމެނެއެވެ.\nސޯޅަ އަހަރުން ދަށުގެ އަންހެން ބައިގެ ސެމީ ފައިނަލުގެ ފުރަތަމަ މެޗުގައި އައިޝަތު ރަފާ ނާޒިމް ވާދަކުރާނީ ފާތިމަތް މަލޫޝާ މުއާޒްއާއެވެ. ދެވަނަ މެޗުގައި ފާތިމަތު ދީމާ ވާދަކުރާނީ އައިމިނަތު މަލީޝާ މުއާޒްއާއެވެ.\nސޯޅަ އަހަރުން ދަށުގެ ފިރިހެން ބައިގެ ސެމީ ފައިނަލުގެ ފުރަތަމަ މެޗުގައި އަކްޔަރް އަހްމަދު ޙަލީލް، އިބްރާހިމް އައުޒަމް އަޒީމް އާއި ވާދަކުރާއިރު ދެވަނަ މެޗުގައި މުހައްމަދު ތާބިން ސުޖާއު ވާދަކުރާނީ ޒީކް ހަސަން ލަތީފްއާއެވެ.\nޒުވާނުންގެ މަރުކަޒު އެތެރެ ކޯޓުގައި އަންގާރަ ދުވަހު ކުޅޭ 12 އަހަރުން ދަށުގެ އަންހެން ބައިގެ ސެމީ ފައިނަލުގެ ފުރަތަމަ މެޗުގައި ޒާރާ ހަސަން ލަތީފް ވާދަކުރާނީ މަލާކް ބިންތު މުއިއްޒުއާއެވެ. ދެވަނަ މެޗުގައި މިޝްކާ މުހައްމަދު އިބްރާހިމް ވާދަކުރާނީ މައިރާ މުހައްމަދު މަސާއިދްއާއެވެ.\nބާރަ އަހަރުން ދަށުގެ ފިރިހެންބައިގެ ސެމީ ފައިނަލުގެ ފުރަތަމަ މެޗުގައި ޒީކް ހަސަން ލަތީފް ވާދަކުރާނީ އަހްމަދު ރައްޔާން މުހައްމަދު އަނީސް އާއެވެ. ދެވަނަ މެޗުގައި އުމައިރް މުހައްމަދު މުއިޒް ވާދަކުރާނީ ހުސައިން އާދް އާސިމްއާއެވެ.\nއަންގާރަ ދުވަހު 19:00 ގައި ސެމީ ފައިނަލުގެ މެޗުތައް ކުޅެން ފަށާއިރު، މި މުބާރާތުގެ ފުރަތަމަ ޑިވިޝަނުގެ އަންހެން ބައިގެ ސެމީ ފައިނަލުގެ ފުރަތަމަ މެޗުގައި އައިޝަތު ރަފާ ނާޒިމް ވާދަކުރާނީ ލައިސާ ފަތުހުއްލާ އިސްމާއިލްއާއެވެ. ދެވަނަ މެޗުގައި ފާތިމަތު ދީމާ ވާދަކުރާނީ ފާތިމަތު ޖުމާނާ ނިމާލްއާއެވެ.\nމުބާރާތުގެ ފުރަތަމަ ޑިވިޝަނުގެ ފިރިހެން ބައިގެ ސެމީ ފައިނަލް ފުރަތަމަ މެޗުގައި މޫސާ މުންސިފް އަހުމަދު، އިބްރާހިމް ލަތީފް އާއި ވާދަ ކުރާއިރު ދެވަނަ މެޗުގައި މުހައްމަދު ޝައްފާން އިސްމާއިލް ވާދަކުރާނީ ހުސައިން ޝިފާން އާއެވެ.\nގައުމީ ޓެނިސް މުބާރާތުގެ ފުރަތަމަ ޑިވިޝަންގެ ޓީމް އިވެންޓުގެ އަންހެން ބައިގެ ފުރަތަމަ ރައުންޑްގައި ވިކްޓްރީ ސްޕޯރޓްސް ކްލަބާއި ޓީރެކްސް ސްޕޯރޓްސް ކްލަބް ވާދަކުރާއިރު އަންހެން ބައިގެ ދެވަނަ ރައުންޑްގައި ވިކްޓްރީ ސްޕޯރޓްސް ކްލަބް ވާދަކުރާނީ ޔުނައިޓެޑް ވިކްޓްރީ އާއެވެ.\nފުރަތަމަ ޑިވިޝަންގެ ފިރިހެންބައިގެ ފުރަތަމަ ރައުންޑްގައި މޯލްޑިވްސް ޓުއަރިޒަމް ކްލަބް ވާދަކުރާނީ ޔުނައިޓެޑް ވިކްޓްރީއާއެވެ. ދެވަނަ ރައުންޑްގައި ވާދަކުރާނީ މޯލްޑިވްސް ޓުއަރިޒަމް ކްލަބް އާއި ވިކްޓްރީ ސްޕޯރޓްސް ކްލަބްއެވެ.\nމި މުބާރާތުގެ ފައިނަލް މި މަހުގެ 14 ވަނަ ދުވަހު ޒުވާނުންގެ މަރުކަޒު އެތެރެ ކޯޓުގައި އޮންނާނެއެވެ.


SunOnline: BREAKING - Qatar Airways ge flight akun ai meehakah shakkuvegen ekaheri koffi\nގަތަރު އެއާވޭޒްގެ ފްލައިޓަކުން އައި މީހަކަށް ޝައްކުވެގެން އެކަހެރިކޮށްފި\n15 Mar 2020, 16:25\nގަތަރު އެއާވޭސްގެ ފްލައިޓުން އައި މީހާ އެކަހެރިކޮށްގެން ގެންދަނީ --\nވެލާނާ އިންޓަނޭޝަނަލް އެއާޕޯޓް (ވީއައިއޭ)އަށް މިއަދު ޖެއްސި ގަތަރު އެއާވޭޒްގެ ފްލައިޓަކުން އައި މީހެއްގެ ފަރާތުން، ކޮރޯނާވައިރަސް، ކޮވިޑް-19 އަށް ޝައްކު ކުރެވޭ އަލާމާތަކެއް ފެނިގެން އޭނާ އެކަހެރިކޮށްފި އެވެ.\n"ސަން" އަށް ކަށަވަރުވެފައިވާ ގޮތުގައި އެކަހެރިކޮށްފައި ވަނީ މިއަދު މެންދުރު ދޯހާއިން ވީއައިއޭއަށް ޖެއްސި ގަތަރު ފްލައިޓް، QR674 އިން އައި މީހެކެވެ.\nމިހާރު ވެލާނާ އިންޓަނޭޝަނަލް އެއާޕޯޓުގައި ކަމާބެހޭ ފަރާތްތަކުން އަންނަނީ ހަރަކާތްތެރިވަމުންނެވެ. ސަން އަށް އެނގިފައިވާ ގޮތުގައި އެ ފްލައިޓުން އައި މީހުން އަދިވެސް ތިބީ ފްލައިޓުގައެވެ.\nމިކަމާ ގުޅިގެން ސަރުކާރުގެ ފަރާތުން ކަނޑައަޅާފައި ހުންނަވާ ތަރުޖަމާނު މަބްރޫކް އަޒީޒު "ސަން" އަށް ވިދާޅުވީ ގިނަ ޑިވެލޮޕްމަންޓުތަކެއް އެބަހުރި ކަމަށާއި، އެ ތަފްސީލުތައް މިރޭގެ ވަގުތެއްގައި ހާމަކުރާނެ ކަމަށެވެ.\nރާއްޖެއިން މިހާތަނަށް 13 މީހަކު ކޮވިޑް19 އަށް ވަނީ ޕޮޒިޓިވް ވެފައެވެ. އަދި މިހާތަނަށް އަށް ގައުމަކުން މީހުން އައުން ވަނީ މަނާކޮށްފައެވެ.\nއޭގެ ތެރޭގައި ހިމެނެނީ އެންމެ ފުރަތަމަ ބަލި ފެތުރުނު ޗައިނާ އާއި، މިހާރު ބާރަށް ބަލި ފެތުރެމުން އަންނަ އިޓަލީ އާއި، އިރާންއާއި ކޮރެއާގެ ދެ ސަރައްހަދަކާއި، ބަންގްލަދޭޝްގެ އިތުރުން ސްޕެއިން އާއި ޖަރުމަނު ވިލާތާއި ފަރަންސޭސި ވިލާތެވެ.\nފްރާންސުން މީހުން އައުން މަނާކުރީ ދެ ސަރަހައްދަކުންނެވެ. އެއީ އެގައުމުގެ ދެ އެޑްމިނިސްޓްރޭޓިވް ރީޖަން ކަމުގައިވާ މެދުތެރޭގެ އިލް ޑޮ ފްރޮންސް (ޕެރިސް ރީޖަން)އާއި އިރު އުތުރުގެ ގްރޯންޑް އެސްޓް ރީޖަންއެވެ.\nޖަރުމަނުން މީހުން މަނާކުރީ ތިން ސްޓޭޓަކުންނެވެ. އެއީ ބެވޭރިއާ، ނޯތު ރައިން-ވެސްޓްފޭލިއާ އަދި ބެޑެން-ވަރޓެމްބާގެވެ. ޖަރުމަނުގެ ބައެއް ބޮޑެތި ސިޓީތައްވެސް މި ސްޓޭޓުތަކުގައި ހިމެނެއެވެ. އެގޮތުން ނޯތު ރައިން-ވެސްޓްފޭލިއާ ސްޓޭޓުގައި ކޮލޯން ސިޓީ، ޑުސެލްޑޯފް ސިޓީ އަދި ޑޯޓްމުންޑް ސިޓީ ހިމެނެއެވެ. އަދި ޖަރުމަނުގެ ސިޓީއެއް ކަމުގައިވާ މިއުނިކް ހިމެނެނީ ބެވޭރިއާ ސްޓޭޓުގައެވެ.\nޔުނިވާސަލް އިން 20،200 ޓެސްޓް ކިޓް ހަދިޔާކޮށްފި\nހެލްތު އެމަޖެންސީގައި އަމަލުކުރާނެ ގަވާއިދެއް ހަދައިފި\n"ރައްޔިތުން ހޭލުންތެރި، ރާއްޖެ ހުޅުވާލުން ގޯހެއް ނޫން"


vnews - aa nootu raees neredhevvaifi\nދިވެހި ފައިސާގެ އާ ނޫޓް ރައީސް ނެރެދެއްވައިފި\nއާ ނޫޓް ރައީސުލްޖުމްހޫރިއްޔާ ނެރެދެއްވުމަށް މިއަދު ރައީސް އޮފީހުގައި ބޭއްވުނު ރަސްމިއްޔާތުގެ ތެރެއިން\nރަންދިހަ ފަހެއްގެ ނޫޓް ސީރީޒް ރައީސުލްޖުމްހޫރިއްޔާ އަބްދުﷲ ޔާމިން މިއަދު ނެރެދެއްވައިފި އެވެ.\nމިރަސްމިއްޔާތު އޮތީ މިއަދު ހެނދުނު ރައީސް އޮފީހުގަ އެވެ. އެމްއެމްއޭގެ ގަވަރުނަރު ޑރ. އަޒީމާ އާދަމް ވަނީ މިރަސްމިއްޔާތުގައި ރަންދިހަ ފަހެއް ނޫޓް ސީރީޒް ރައީސްއަށް ހަދިޔާކުރައްވާފަ އެވެ.\nމިއީ 33 އަހަރު ފަހުން ދިވެހި ފައިސާގެ ނޫޓު ސީރީޒް އެއްކޮށް ބަދަލުކުރުމަށްފަހު ދައުރުުކުރަން ފެށި ފުރަތަމަ ފަހަރެވެ.\nއެމްއެމްއޭ އިން ބުނީ ރަންދިހަ ފަހެއް ނޫޓް ސީރީޒް މިއަދު ރައީސް ނެރެދެއްވުމާއި އެކު އާ ނޫޓްތައް އިގްތިސޯދުގައި މިހާރު ދައުރުވަމުންދާނެ ކަމަށެވެ. އަދި އޭޓީއެމްތަކުން މިއަދު މެންދުރުފަހު އާ ނޫޓް ލިބޭނެ ކަމުގައިވެސް ބުނެ އެވެ.\nއެމްއެމްއޭއިން ތައްޔާރުކޮށްފައިވާ އާ ނޫޓް ސީރީޒް ތައާރަފްކުރީ މިމިދިޔަ ނޮވެމްބަރު މަހުގެ އެއްވަނަ ދުވަހުގެ ރޭ ދަރުބާރުގޭގައި މިކަމަށްޓަކައި ބޭއްވުނު ހާއްސަ ރަސްމިއްޔާތެއްގަ އެވެ.\nދިވެހި ރުފިޔާގެ އާ ނޫޓު ސީރީސްގައި ހިމެނޭ ނޫޓްތައް\nދިވެހިންގެ ސަގާފަތާއި އާދަކާދައާއި ކަނޑުތަކުގެ ދިރުންތައް ހިމެނޭ ގޮތަށް ރީތި ކުރެހުންތަކާއި އެކޮ ތައާރަފްކޮށްފައިވާ އާ ނޫޓް ސީރީސްގައި ހިމެނެނީ 10 ރުފިޔާ، 20 ރުފިޔާ، 50 ރުފިޔާ، 100 ރުފިޔާ، 500 ރުފިޔާ އަދި އަލަށް ތައާރަފްކުރި 1000 ރުފިޔާ އެވެ.\nޒުވާން ކުރެހުންތެރިއެއް ކަމުގައިވާ އަބްދުﷲ ނަޝާތު ޑިޒައިންކޮށްފައިވާ އާ ނޫޓްތައް ޗާޕްކޮށްފައި ވަނީ ޕޮލިމާ ކަރުދާހުގައި ސަލާމަތީ ހާއްސަ ފީޗާ ތަކާކާއި އެކު އެވެ. ޕޮލިމާ ކަރުދާހުގައި ދިވެހި ރުފިޔާ ޗާޕްކުރި މިއީ ފުރަތަމަ ފަހަރެވެ. އާ ނޫޓް ސީރީސްގައި ހިމެނޭ ކޮންމެ ނޫޓެއް ވަކި ކުލަޔަކުން އަދި ކޮންމެ ނޫޓެއް ތަފާތު ޑިޒައިނަކުން ތައްޔާރުކޮށްފައިވާއިރު ކޮންމެ ނޫޓެއް ވެސް ޑިޒައިންކޮށްފައި ވަނީ ވަކި ތީމަކަށެވެ.\nއާ ނޫޓް ސީރީސްގައި ހިމެނޭ ސަލާމަތީ ފީޗާސް ތަކަށް ބަލާއިރު ކޮންމެ ނޫޓަކަށް ބެލުމުންވެސް މާސްކްޑް ލެޓާއެއްގެ ގޮތުގައި އެމްއެމްއޭ ޖަހާފައިވާ ތަން ފެންނައިރު ކްލިއާ ވިންޑޯގެ ތެރެއިން ފެންމަރުކާއެއްގެ ސިފައިގައި ކޮންމެ ނޫޓެއްގައިވެސް ނޫޓުގެ މޫނުމަތީ އަގު ފެންނަހެން ހުރެ އެވެ. އާ ނޫޓްތައް ދެ ފަރާތަށް އަރިކުރުމުން މުޅި ނޫޓުގެ މޫނުމަތިން ވިދާ ޑިޒައިނެއް ފެންނައިރު ނޫޓުގެ ބައެއް ދެކުލައަކުން ދިއްލުމާއި އެކު ނޫޓުން ފެންނަ ވަށްބުރު އެކިއެކި ދިމަދިމާލަށް ބަދަލުވެގެންދެ އެވެ. އަދި ނޫޓުގެ މޫނުމަތިން ގޮޅިއެއްގެ ތެރޭގައި ނޫޓުގެ މޫނުމަތީ އަގު އަދި ނޫޓުގެ މޫނުމަތިން ކަނާތް ފަރާތުން މަތީގައި ހިމަނާފައިވާ ސީރިއަލް ނަންބަރެއް ދިއްލުމުގެ އިތުރުން ނޫޓުގެ ފަހަތުގައި ކަނާތް ފަރާތުން ތިރީގައި މަތިން ތިރިއަށް ހިމަނާފައިވާ މޫނުމަތީ އަގު ދިއްލިފައި ހުރެ އެވެ. މީގެ އިތުރުން އާ ނޫޓް ސީރީސްގައި ހިމެނޭ 100 ރުފިޔާ، 500 ރުފިޔާ އަދި 1000 ރުފިޔާގެ ނޫޓުގައި ޑިޒައިންގެ ބައެއް ވިދުމެއް އެކުލެވޭ ދެއްޔަކުން ފެނިގެންދެ އެވެ.\nކުރީގައި ބޭނުންކުރި ނޫޓް (ކ)ގައި އަދި މިއަދު އަލަށް ތައާރަފް ކުރި ނޫޓު (ވ)ގައި -- ފޮޓޯ: އެމްއެމްއޭ\nލޮލަށް ފެނުމުން މަހުރޫމްވެފައިވާ ފަރާތްތަކަށް ފަސޭހައަކަށް އާ ނޫޓް ސީރީސްގައި ހިމެނޭ ނޫޓްތަކުގައި އެ ނޫޓެއްގެ އަގު ފަސޭހައިން ދެނެގަތުމަށްޓަކައި އަގު ޖަހާފައިވާ ތަނުގައި އަތްލުމުން އުފުލިފައިވާ ގޮތެއް އިހްސާސްވާ ގޮތަށް މި ނޫޓް ތައްޔާރުކޮށްފައިވާ ކަންވެސް ފާހަގަކުރެވެ އެވެ.\nއާ ނޫޓް ސީރީޒްގައި ސޮއިކުރައްވާފައިވަނީ ގަވަރުނަރުގެ ހައިސިއްޔަތުން ޑރ. އަޒީމާ އާދަމް އެވެ. މިއީ ދިވެހި ރުފިޔާގައި އަންހެން ބޭފުޅަކު ސޮއިކުރެއްވި ފުރަަތަމަ ފަހަރެވެ. އާ ނޫޓް ތަކުގައިވާ ތާރީހަކީ5އޮކްޓޯބަރު 2015، 22 ޒުލްހިއްޖާ 1436، އެވެ.


Ethah Baeh Ge Phone Vagah Negee Loabivaa Meehaku Haasilu Kurumah - Vaguthu\nއެތައް ބައެއްގެ ފޯނު ވަގަށް ނެގީ ލޯބިވާ މީހަކު ހާސިލުކުރުމަށް\n38 އަށް ވުރެ ގިނަ ފޯނު ވަގަށް ނަގާފައިވާ ދެ ޒުވާން އަންހެން ކުދިން ހައްޔަރުކޮށްފިއެވެ. މި ކުދިން ހައްޔަރުކޮށްފައިވަނީ ފުލުހުން ހިންގި ޚާއްޞަ އޮޕަރޭޝަނެއްގައެވެ.\nއިންޑިޔާގެ ރެއިލްވޭ ސްޓޭޝަނުންނާއި ރޭލުތަކުން މި ކުދިން ފޯނު ވަގަށް ނަގާފައިވާއިރު، މި ދެކުދިން އެކަން ކުރަމުންދަނީ ގުޅިގެންނެވެ. ފުލުހުން އިތުރަށް ހާމަކޮށްފައިވާ ގޮތުގައި މިކަމުގެ މަޤުޞަދަކީ، އެދެކުދިންވެސް ލޯބިވެގެން އުޅޭ މީހަކު ހާސިލުކުރުމެވެ.\nއެޤައުމުގެ ރޭލާ ގުޅޭ ކުށްތައް ބަލާ ފުލުހުންގެ އިދާރާއިން ބުނެފައިވާ ގޮތުގައި ފުލުހުން ޚާއްޞަ އޮޕަރޭޝަނެއް ފެށީ، އެއް ހިސާބަކުން، ދަތުރުކުރާ ރޭލުތައް ގެއްލޭކަމުގެ ޝަކުވާ ގިނަ އަދަދެއްގެ ފަރާތްތަކުން ކުރަމުން ދިޔުމާ ގުޅިގެން އެކަންކަން ބެލުމަށްކަމަށެވެ.\nއެގޮތުން، ކުރި ތަޙުޤީޤުން މިކަން ކުރަމުންދަނީ ކޮލެޖެއްގެ ތައުލީމު ހާސިލުކުރަމުންދާ މި ދެކުދިންގެ އެނގުނުކަމަށްވެސް ބުނެފައިވެއެވެ. އަދި، މި ކުދިން އަތުލައިގަތީ ރޭލު ތެރެއިންކަމަށްވެސް ބުނެފައިވެއެވެ. އޭނާ އިތުރަށް ބުނެފައިވަނީ ކުދިން އަތުލައިގަތީ ކުލަ ހެދުމުގައި ތިބި އަންހެން ފުލުހުން، ރޭލު ތެރޭގައި ހިންގި އޮޕަރޭޝަނެއްގައިކަމަށެވެ.\nފުލުހުން އިތުރަށް ބުނެފައިވާ ގޮތުގައި މި ކުދިން ފޯނު ވަގަށް ނަގައިގެން ގެންދިޔުމަށްފަހު އެހެން މީހުންނަށް ވިއްކަނީއެވެ. އަދި، ލިބޭ ފައިސާ ބޭނުންކުރަނީ ލޯބިވެގެން އުޅޭ ސިންގު ނަމަކަށް ކިޔާ މީހަކަށް ޚަރަދުކޮށް، އޭނާގެ ލޯބި ހާސިލުކުރުމަށެވެ.\nފޮރުވައިގެން، އިސްރާއިލަށް ހަރުފައެއް ގެންދަން އުޅެނިކޮށް ހިފަހައްޓައިފި\n10 އަހަރު ކުރީގެ ފޮޓޯއެއް، މޫނު މައްޗަށް ބިހެއް ތަޅާލުން، މިއީ މިހާރު މަޖާ ޗެލެންޖުތައް!


Ben Affleck annekk ves rehab gai | Mihaaru\nބެން އެފްލެކް: އޭނާ އަންނަނީ ތިން ވަނަ ފަހަރސް ރިހެބް ފަރުވާ ހޯދަމުން.\nރަލަށް ދެވިހިފައިގެން ބެން އެފްލެކް އަނެއްކާ ވެސް ރިހެބްގައި\n31 އޯގަސްޓް 2018 - 07:31\nރަލަށް ދެވިހިފައިގެން މީގެ ކުރިން ވެސް ދެ ފަހަރެއްގެ މަތިން ރިހެބްގައި ފަރުވާ ހޯދާފައިވާ ހޮލީވުޑްގެ މަޝްހޫރު އެކްޓަރު/ޑައިރެކްޓަރު ބެން އެފްލެކް އަނެއްކާ ވެސް ރިހެބުން ފަރުވާ ހޯދަން ފަށައިފި އެވެ.\nއޭނާ އަލުން ރިހެބަށް ވަނީ މި މަހުގެ 22 ވަނަ ދުވަހު އެވެ.\nރިޕޯޓްތައް ބުނާ ގޮތުން އެފްލެކް އަލުން ފަރުވާ ހޯދަން ފެށީ އޭނާގެ ހާލަތު ގޯސްވާން ފެށުމުން ކުރީގެ އަނބިމީހާ އަދި ތިން ކުދިންގެ މަންމަ އަދި މަޝްހޫރު ބަތަލާ ޖެނިފާ ގާނާގެ އެދުމުގެ މަތިންނެވެ.\nއަލުން ރިހެބް ފަރުވާ ހޯދަން ފެށި އިރު، އެފްލެކް ހުރީ ސަޓަޑޭ ނައިޓް ލައިވް (އެސްއެންއެލް) ގެ ޕްރޮޑިއުސަރެއްގެ ގޮތުގައި މަސައްކަތް ކުރި ލިންޒީ ޝުކަސްއާ އެކު ބޭއްވި ލޯބީގެ ގުޅުން ނިމުމަކަށް އައިސް އެ މާޔޫސްކަމުގެ ތެރޭގަ އެވެ. އަދި ޕްލޭބޯއި މޮޑެލެއް ކަމަށްވާ ޝައުނާ ޒެކްސްޓަންއާ އެފްލެކް ގާތް ގުޅުމެއް ބާއްވަމުންދާ ކަމުގެ އަޑުތަކެއް ވެސް މި ދޭތެރެ އިން އަރާފައިވެ އެވެ.\nBen Affleck kurin nudhakkaa vaahaka eh\nއެފްލެކް ވަނީ ރިހެބްގެ ތަޖުރިބާ ދާދި ފަހުން ހިއްސާކޮށްފައި.\nމިދިޔަ އަހަރު ރިލީޒް ކުރި "ޖަސްޓިސް ލީގް" އަށް ފަހު އެފްލެކް ދިޔައީ "ޓްރިޕްލް ފްރޮންޓިއާ" ކިޔާ ފިލްމެއްގެ މަސައްކަތް ވެސް ކުރަމުންނެވެ. އެއީ އަންނަ އަހަރަށް ތާވަލުކޮށްފައިވާ ނެޓްފްލިކްސްގެ ފިލްމެކެވެ.\nމީގެ އިތުރުން މެޑް ޑެމަން ލީޑަށް ލައިގެން ފިލްމެއް ޑައިރެކްޓް ކުރަން ވެސް އޮސްކާ ހޯދާފައިވާ 46 ގެ އެކްޓަރު ގެންދިޔައީ ތައްޔާރުވަމުންނެވެ.\nނަމަވެސް އޭނާ ރިހެބަށް ވަނުމާ އެކު މި ޕްރޮޖެކްޓްތަކަށް ވާނެ ގޮތެއް އަދި ސާފެއް ނުވެ އެވެ.\nއެފްލެކް އެންމެ ފުރަތަމަ ރިހެބް ފަރުވާ ހޯދީ 2001 ގަ އެވެ. އަދި 2017 ގައި ދެވަނަ ފަހަރަށް ރިހެބިލިޓޭޝަން ފަރުވާ ހޯދުމަށް ފަހު، ދާދި ފަހުން އޭނާ ވަނީ އެ ތަޖުރިބާ ސޯޝަލް މީޑިއާގައި ވެސް ހިއްސާކޮށްފަ އެވެ.\nއިތުރު ލިޔުންތައް ހޮލީވުޑް ބަނގުރާ ރީހެބިލިޓޭޝަން ޕްރޮގްރާމް


މިއީ މިހާރު ކޯވިޑް ގެ4ވަނަ ރާޅު - ޓެގް - DhiDaily\nމިއީ މިހާރު ކޯވިޑް ގެ4ވަނަ ރާޅު – ޓެގް\nރާއްޖޭގެ ހާލަތު މިހާރު އޮތީ ވަރަށް ނާޒުކު ފައްތަރެއްގައި ކަމަށާއި، މިހާރު ރާއްޖެ މިއޮތީ ކޯވިޑް 19 ގެ4ވަނަ ރާޅުގައި ކަމަށް ހެލްތް އިމާޖަންސީ އޮޕަރޭޝަން ސެންޓަރުން މިރޭ ބުނެފިއެވެ.\nއެޗްއީއޯސީގެ ފަރާތުން މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޓެގް ޓީމްގެ މެމްބަރު ޑރ. މުހައްމަދު އަލީ ވިދާޅުވީ ރާއްޖޭގެ ހާލަތު މިހާރު އޮތީ ވަރަށް ނާޒުކު ފައްތަރެއްގައި ކަމަށާއި، ރާއްޖެ މިއޮތީ ކޯވިޑް 19 ގެ4ވަނަ ރާޅުގެ ނުރައްކަލުގައި ކަަމަށެވެ.\nބައްޔަށް ފައްސިވާ މީހުންގެ އަދަދު އިތުރުވަމުން އަންނަ ކަމަށާއި، އަދި ފައްސިވާ މީހުންގެ ތެރޭގައި ހާލަތު ގޯސްވެފައިވާ މީހުންގެ އަދަދު އިތުރުވަމުން އަންނަ އައުމަކީ އިންތިހާ އަށް ކަންބޮޑުވާންޖެހޭ ކަމެއް ކަމަށްވެސް ޑރ ވަނީ ވިދާޅުވެފަ އެވެ.\nމީގެ އިތުރުން އޭނާ ވިދާޅުވީ، އައިޖީއެމްއެޗްގެ އައިސީޔޫ ތައް ފުރިފައިވާއިރު، ދަރުމަވަންތަ ހޮސްޕިޓަލްގެ އައިސީޔޫގައި6މީހަކަށް ވެންޓިލޭޓަރުގެ އެހީގައި ފަރުވާ ދެމުން އަންނަ ކަމަށެވެ. އަދި ބައްޔަށް ފައްސިވެފައިވާ މާބަނޑު އަންހެނަކަށް ފަރުވާ ދެމުން އަންނަ އިރު، އޭނާގެ ހާލަތު ސީރިއަސް ކަމަށްވެސް ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޑރ. މުހައްމަދު އަލީ ވަނީ ވިދާޅުވެފަ އެވެ.\nވެންޓިލޭޓަރުގައި ފަރުވާ ދެމުން ދާ ގިނަ މީހުންނަށް މިހާރު ފަރުވާ ދެމުން ދާތާ2ހަފްތާ ވެފައި ވާކަމަށާއި އިތުރު މީހުންނަށް ވެންޓިލޭޓަރުގައި ފަރުވާ ދޭނެ ކެޕޭސިޓީ ނެތް ކަމަށްވެސް ޑރ ވަނީ ވިދާޅުވެފަ އެވެ.


CMCA in Tai-Chi training workshopeh baavvanee\nސީއެމްސީއޭއިން ތައިޗީ ޓްރެއިނިންގ ކޯހެއް ފަށަނީ\nޗައިނާ މޯލްޑިވްސް ކަލްޗަރަލް އެސޯސިއޭޝަނު (ސީއެމްސީއޭ) ގެ ފަރާތުން ތައިޗީ ޓްރެއިނަރުންތަމްރީން ކުރުމުގެ ވޯކްޝޮޕެއް ބޭއްވުމަށް ހަމަޖެހިފައިވާ ކަމަށް އެ އެސޯސިއޭޝަނުން ބުނެފިއެވެ.\nރާއްޖޭގައި ފުރަތަމަ ފަހަރަށް ބާއްވާ ތައިޗީ ޓްރެއިނިން ވޯކްޝޮޕަކީ ޒުވާނުންގެ އިތުރުން އުމުރުން ދުވަސްވީ މީހުންނަށް ވެސް ޚާއްޞަކޮށްގެން ކުރިއަށް ގެންދާ ވޯކްޝޮޕެކެވެ. ތައިޗީއަކީ ޔޯގާގައި ކުރިއަށް ގެންދާފަދަ ކަސްރަތު ހަރަކާތްތަކެއް ދަސްކޮށްދިނުމުގެ އިތުރުން ސެލްފް ޑިފެންސް ހަރަކާތްތަކެއްވެސް ހިމެނޭ ޚާއްޞަ ކަސްރަތެކެވެ.\nޑިސެމްބަރު4ވަނަ ދުވަހުން ފެށިގެން7ވަނަ ދުވަހުގެ ނިޔަލަށް ކުރިއަށް ގެންދާ މި ވޯކްޝޮޕްގައި6ސެޝަން ކުރިއަށް ގެންދާއިރު މި ސެޝަންތައް ނަންގަވައި ދެއްވަވާނީ ޗައިނާގެ ތައިޗީގެ މާސްޓަރެކެވެ\n.2ޖިންސުގެ މީހުންނަށް ވެސް ބައިވެރިވެވޭ މި ވޯކްޝޮޕްގައި ފުރުސަތު ދެވޭނީ 20 ބައިވެރިއަކަށް ކަމަށާއި ރަޖިސްޓްރޭޝަން ފީއެއްގެ ގޮތުގައި ކޮންމެ ބައިވެރިއަކުވެސް 500 ރުފިޔާ ދައްކަން ޖެހޭނެ ކަމަށް ސީއެމްސީއޭ އިން ބުނެއެވެ. މީގެ އިތުރުން ވޯކްޝޮޕާ ބެހޭ މައުލޫމާތު ހޯދަން ބޭނުންވާ ނަމަ 9117575 އަށް ގުޅުއްވާ ނުވަތަ [email protected] ސީއެމްސީއޭގެ ރަސްމީ މެއިލް އަށް މެއިލް ކޮށް ދެއްވުމުން މައުލޫމާތު ފޯރުކޮށް ދެވޭނެ ކަމަށް އެސޯސިއޭޝަނުން ވަނީ ބުނެފައެވެ.\nސީއެމްސީއޭ އަކީ ރާއްޖެއާއި ޗައިނާއާއި ދެގައުމުގެ ސަގާފަތާއި ބަސް ދަސްކޮށް ކުރިއެރުވުމާއި ދެ ގައުމުގެ ދެމެދުގައި އޮންނަ ގުޅުން ހަރުދަނާކޮށް ވަރުގަދަ ކުރުމުގެ މަގުޞަދުގައި އަމިއްލަ ފަރާތްތަކަކުން އިސްނަންގަވައިގެން ހިންގަވާ ޖަމިއްޔާއެކެވެ. 2015 ވަނަ އަހަރު ވުޖޫދަށް އައި މިޖަމިއްޔާގެ ފައުންޑަރ އަދި ޗެއަރމަން އަކީ މީގެ ކުރިން ރާއްޖޭއިން ޗައިނާއަށް ކަނޑައަޅުއްވަވާފައިވާ ސަފީރެއްގެ މަގާމު އަދާކުރެއްވެވި ބޭފުޅެއް ކަމުގައިވާ މުހައްމަދު ރަޝީދެވެ.\nޗައިނާ މޯލްޑިވްސް ކަލްޗަރަލް އެސޯސިއޭޝަން


Bodu faragakaa eku Dhangandey ge goal 1 vana ah\nއޭއެފްސީ ކަޕްގެ އެންމެ މޮޅު ގޯލް ހޮވަން އޭޝިއާގެ ފުޓްބޯޅައިގެ މައި އިދާރާ (އޭއެފްސީ) އިން ހުޅުވާލި ފުރުސަތުގައި ބޮޑު ފަރަގަކާއެކު އޭއެފްސީ ކަޕްގެ އެންމެ މޮޅު ގޯލްގެ ގޮތުގައި ރާއްޖޭގެ އަލީ އަޝްފާގް (ދަގަނޑޭ) ޖެހި ލަނޑު ހޮވިއްޖެ އެވެ.\nއޭއެފްސީ ކަޕްގައި ޖެހި މޮޅު ސޯލޯ ގޯލްތަކެއް ނޮމިނޭޓް ކުރުމަށް ފަހު އޭއެފްސީން ވަނީ އާންމުންގެ ވޯޓަށް ހުޅުވާލާފަ އެވެ. އޭއެފްސީގެ ވެބްސައިޓް މެދުވެރިކޮށް ވޯޓް ދިނުމަށް ހުޅުވާލި ފުރުސަތު މިއަދު ހަމަވިއިރު އަޝްފާގްގެ ގޯލް އެއް ވަނަ ގޯލަށް ހޮވުނީ 54 ޕަސެންޓް ވޯޓާއެކު އެވެ. އެއީ ދެ ވަނައަށް ދިޔަ އިންޑިއާގެ ބަލްވަތު ސިންހަށް ވުރެ 32 ޕަސަންޓްގެ ކުރި އެރުމެކެވެ.\nއަޝްފާގްގެ ލަނޑަކީ އޭއެފްސީ ކަޕްގައި 2013 ވަނަ އަހަރުގެ ގުރޫޕް ސްޓޭޖުގައި އިންޑޮނޭޝިއާގައި އެ ގައުމުގެ ޕާސިބޯ ބޮޖެންނެގޮރޯ އާ ދެކޮޅަށް ނިއު ރޭޑިއަންޓް ކުޅުނު މެޗުގައި އަޝްފާގް ކާމިޔާބު ކުރީ އާދަޔާ ހިލާފް މޮޅު ލަނޑެކެވެ.\nމާޗް 2013 ގައި ޕާސިބޯ އާ ދެކޮޅަށް ނިއު ރޭޑިއަންޓް ކުޅުނު މެޗު، ނިއު އިން ކާމިޔާބު ކުރީ 7-0 ންނެވެ. ނިއު ގެ ހަތް ލަނޑުގެ ތެރެއިން ހަ ލަނޑު ކާމިޔާބުކޮށް އަޝްފާގް ވަނީ ދެ ހެޓްރިކު ހަދާފަ އެވެ. ނިއުގެ ފުރަތަމަ ލަނޑު ކާމިޔާބު ކުރީ މުހައްމަދު އުމޭރު އެވެ.\nއެންމެ މޮޅު ގޯލް ހޮވުމުގެ ވޯޓްގެ ނަތީޖާ\n1. އަލީ އަޝްފާގް (ނިއު ރޭޑިއަންޓް) 54 ޕަސަންޓް ވޯޓް\n2. ބަލްވަތު ސިންހް (ޗާޗިލް ބްރަދާސް) 22 ޕަސަންޓް ވޯޓް\n3. ބޯޒް ސޮލޯސާ (ޕަސިޕޫރާ ޖަޔަޕޫރާ) 17 ޕަސަންޓް ވޯޓް\n4. މުހައްމަދު ފައުޒީ ހައިދަރު (ސޮފާ އެފްސީ)6ޕަސަންޓް ވޯޓް\n5. އިމޭނިއަލް އުޒޫޗޮކްވޫ (ޔޮންގޮން ޔުނައިޓަޑް) 1 ޕަސަންޓް ވޯޓް\nއޭއެފްސީން ނޮމިނޭޓް ކޮށްފައި ވަނީ، އެ މެޗުގައި ޕާސިބޯގެ އޭރިއާގެ ތެރޭގައި އަޝްފާގް ބޭނުންހާ ގޮތެއް ހަދާލައި ވައްދާލި ލަނޑެވެ. އެ ލަނޑުޖަހަން އުމޭރު އަޝްފާގަށް ބޯޅަ ދިނީ ޕާސިބޯގެ ހާފުގެ ތެރޭގައި އަޝްފާގް އޮފްސައިޑް މަޅިން ނެއްޓި ހުސްކޮށް ހުއްޓަ އެވެ. ބޯޅަ ލިބިގަނެ ބާރު ސްޕީޑްގައި އަޝްފާގް އޭރިއާ ތެރެއަށް ވަންނަން ދިޔައިރު އޭނާގެ ފަހަތުން ޕާސިބޯގެ ތިން ޑިފެންޑަރު ދުވެފައި އާދެ އެވެ.\nއެ ތިން ޑިފެންޑަރުންނަށް އޭރިއާ ތެރެއަށް ވަދެ ބޯޅަ ހޯދަން ވިއްދުނީ، ޕާސިބޯގެ ކީޕަރު ނައްޓާލައި އަޝްފާގް ހުސްކޮށް ގޯލް އޭރިއާ ތެރެއަށް ވަންނަން މަސައްކަތް ކުރުމުގެ ތެރޭގަ އެވެ. ޕާސިބޯގެ ކީޕަރާއި ތިން ޑިފެންޑަރުން ހިމޭނޭގޮތަށް ޖުމުލަ ހަތަރު ކުޅުންތެރިންގެ ކައިރިން ހަ ފަހަރު އަޝްފާގް ބޯޅަ ނައްޓާލި އެވެ.\nއިންޑިއާގެ ޗާޗިލް ބުރަދާސްގެ ފޯވަޑް ބަލްވަތު ސިންހް ސިންގަޕޫރުގެ ހޯމް ޔުނައިޓަަޑް ކޮޅަށް 2014 ގެ އޭއެފްސީ ކަޕްގައި ކާމިޔަބު ކުރި ލަނޑަށް ލިބުނީ 22 ޕަސަންޓް ވޯޓެވެ. ތިން ވަނަ އަށް ދިޔައީ، އިންޑޮނޭޝިއާގެ ޕަސިޕޫރާ ޖަޔަޕޫރާ އިން ސިންގަޕޫރުގެ ވެރިއާސް އެފްސީ އާ ދެކޮޅަށް ކުޅުނު މެޗުގައި ޕަސިޕޫރޯގެ އިންޑޮނޭޝިއާގެ ފޯވަޑް ބޯޒް ސޮލޯސާ ކާމިޔާބުު ކުރި ލަނޑެވެ. އެ ލަނޑަށް ލިބިފައި ވަނީ 17 ޕަސަންޓް ވޯޓެވެ.\nހަތަރު ވަނައިގައި ހިމެނުނީ ލުބުނާންގެ ސޮފާ އެފްސީން ކުވައިތުގެ ކުވައިތު އެފްސީއާ ދެކޮޅަށް 2013 ވަނަ އަހަރު ކުޅުނު މެޗުގައި ސޮފާ އެފްސީ މުހައްމަދު ފައުޒީ ހައިދަރު ކާމިޔާބު ކުރި ލަނޑެވެ. އެ ލަނޑަށް ލިބިފައި ވަނީ ހަ ޕަސަންޓް ވޯޓެވެ. ފަސް ވަނައިގައި ހިމެނުނު މިޔަންމާގެ ޔޮންގޮސް ޔުނައިޓަޑުން 2018 ވަނަ އަހަރު އިންޑޮނޭޝިއާގެ ބާލީ ޔުނައިޓަޑާ ދެކޮޅަށް ކުޅުނު މެޗުގައި ޔޮންގޮންގެ ނައިޖީރިއާ ފޯވަޑް އިމޭނިއަލް އުޒޫޗޮކްވޫ ކާމިޔާބު ކުރި ލަނޑަށް ލިބުނީ އެއް ޕަސަންޓް ވޯޓެވެ.


Ethah Faisaa Eh Dhimunves Maruge Thunfaiy Matheegai Oiy Manmma Ah Faruvaaeh Nulibunu! - Vaguthu\nއެތައް ފައިސާއެއް ދިނުމުންވެސް މަރުގެ ތުންފަތް މަތީގައި އޮތް މަންމައަށް ފަރުވާއެއް ނުލިބުން\nއިންޑިޔާގައި ކޮވިޑް-19ެ ހާލަތު ގޯސްވެ ހޮސްޕިޓަލުތައް ފުރި ހޮސްޕިޓަލުން އެނދެއް ހޯދުމަށް އެތައް މަސައްކަތްތަކެއް ވަނީ ކުރަން ޖެހިފައެވެ. ހޮސްޕިޓަލުން ޖާގަ ނުލިބި އެތައް ބަޔަކު ދަނީ މަރުވަމުންނެވެ.\nމިފަދަ ހިތްދަތި ވަގުތެއްގައި އިންޑިޔާގެ އެތައް ރައްޔިތުންނެއް ދަނީ އެމީހުންނަށް ވެވުނު މިންވަރަކުން މިކަމަށް އެހީތެރިވަމުންނެވެ. ހޮސްޕިޓަލު އެނދު އިތުރު ކޮށްދިނުމާއި އޮކްސިޖަން ފޯރުކޮށްދިނުމުގެ އިތުރުން ވެސް ފައިސާގެ އެހީތެރިކަން ފޯރުކޮށްދެމުންނެވެ.\nމިގޮތުން 3444 ޑޮލަރު ޕީއެމް ކެއަރސްއަށް ހަދިޔާ ކުރި ވިޖޭ ޕާރިކް ނަމަކަށް ކިޔާ މީހަކު ފައިސާގެ ރަޝީދާއި އެކު ޓުވީޓެއްކޮށް ބުނެފައިވަނީ 2.51 ލައްކަ ރުޕީސް ހަދިޔާ ކުރުމުން ވެސް މަރުވަމުން ދިޔަ މަންމައަށް ހޮސްޕިޓަލުން އެނދެއް ހޯދައިނުދެވުނު ކަމަށެވެ.\nއޭނާގެ ވާހަކައިން އެ އެނގިގެން ދިޔައީ އޭނާ މަންމައަށް ފަރުވާދިނުމަށް 3000 އެއްހާ ޑޮލަރު ޙޭދަކޮށްފައިވާ ކަމެެވެ. އެހެން ނަމަޗެސް ފަރުވާ ނުލިބުނު ކަމެވެ.\nވިޖޭގެ މި ޓުވީޓުގައި އޭނާ ވަނީ ކޮވިޑްގެ ތިންވަނަ ރާޅުގައި އޭނާގެ އާއިލާ މީހަކަށް އެނދެއް ހޯދައިދިނުމަށް އަދި ކިތައް ލައްކަ ރުޕީސް ހަދިޔާ ކުރަން ޖެހޭނެތޯ ސުވާލު އުފައްދާފައެވެ.\nވިޖޭގެ މި ޓުވީޓު ދަނީ ހަލުވިކަމާއި އެކު ޓުވިޓާގައި ދައުރުވަމުންނެވެ. 27،000 މީހުން ޕޯސްޓަށް ރިއެކްޓް ކޮށްފައިވާ އިރު 10،000 ފަހަރަު ވަނީ މި ޓުވީޓް ރީޓުވީޓް ކުރެވިފައެވެ.\nހަމްދަރުދީއާއި ހިތްވަރު ކުރުމަށް ބާރުއަޅައި އެތައް މެސެޖެއް ވިޖޭއަށް ލިބިފައިވާއިރު އާއިލާ މީހަކު ބީވެ ދިޔުމުން ކުރާނެ އަސަރުތަކާއި އެތައް ބައެއްގެ މިފަދަ އިހުސާސްތައް ވެސް ވަނީ ބަންޑުން ޖަހާލާފައެވެ.\nބައެއް ފަރާތްތަކުން ބުނެފައިވަނީ ވިޖޭގެ އެ ސުވާލު ކުރުމުގެ ހައްގު އޮތް ކަމަށާއި އަދި ބައެއް ފަރާތްތަކުން ވަނީ ޕީއެމް ކެއަރ ފަންޑާއި ސަރުކާރަށް ވެސް ފާޑުކިޔައިފައެެވެ.\nމިއީ މިއަދު އިންޑިއާގެ އެކަނި ހާލަތެއް ނޫނެވެ. އިންޑިއާ ގޮތަށް މިހާރު އެތައް ގައުމެއްގައި ބައްޔަށް ފަރުވާ ނުދެވޭ ހާލަތަށް ވަނީ ގޮސްފައެވެ. ބައެއް ގައުމުތަކުގައި ބަލީގެ ނުރައްކާ ބޮޑުވެ ސިއްހީ ނިޒާމަށް ނުކަތާ ހިސާބަށް ގޮސްފައި ވެއެވެ.\nމެއި 27, 2021 18:45\nފައިސާއަށް ހުރިހާ އެއްޗެއް ނުގަނެވޭނެ ކަން މިކަމުން ވެސް އެބަ އެނގޭ ދޯ


Kaadeddhoo Airport ge sababun Huvadhoo Fathuruverikamah ithuru dhoruthakeh hulhuvigendhaane: Gasim Ibrahim - AO News\nކާޑެއްދޫ އެއަރޕޯޓުގެ ސަބަބުން ހުވަދޫގެ ފަތުރުވެރިކަމަށް އިތުރު ދޮރުތަކެއް ހުޅުވިގެންދާނެ ކަމަށް ވިލާ އެއަރގެ ވެރިޔާ ގާސިމް އިބްރާހިމް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ކާޑެއްދޫ އެއަރޕޯޓު ހިންގުން ވިލާ އެއަރ އާއި ހަވާލުކުރުމުން އެ އެއަރޕޯޓަށް ވަޑައިގެން ވާހަކަ ދައްކަވަމުންނެވެ.\nގާސިމް ވިދާޅުވީ އައްޑޫ އެއަރޕޯޓަށްވުރެ ހާސްގުނަ ރަނގަޅު އެއަރޕޯޓަކަށް ކާޑެއްދޫ އެއާޕޯޓު ހައްދަވައިދެއްވާނެ ކަމަށާއި ހުވަދޫ ރައްޔިތުން އައްޑޫ އެއަރޕޯޓަށް ބަރޯސާވާން ނުޖެހޭނެ ކަމަށެވެ.\nމާމިގިލީ ދާއިރާގެ މެމްބަރުކަން ވެސް ކުރައްވާ ގާސިމް އިބްރާހިމް އިތުރަށް ވިދަލުވީ އެއަރޕޯޓު ތަރައްގީވެގެން ދާއިރު އެތަނުގައި ސީޕްލޭން ޓާމިނަލެއް ވެސް އެޅިގެންދާނެ ކަމަށާއި އޭގެ ސަބަބުން ހުވަދޫގެ ފަތުރުވެރިކަމަށް އިތުރު ދޮރުތަކެއް ހުޅުވިގެންދާނެ ކަަމަށެވެ.\nވިލާ އެއަރ އިން ކާޑެއްދޫ އެއަރޕޯޓާ ހަވާލުވީ އިއްޔެއެވެ. އެ އެއަރޕޯޓު ހިންގުމާ، ގދ. ތިނަދޫ/ޝިޕާ، އަޙްމަދު ޙަބީބާ ހަވާލުކޮށްފައިވާކަން ވެސް ގާސިމް ވަނީ އިއުލާންކުރައްވާފައެވެ.\nއެއާޕޯޓް ހިންގަން 50 އަހަރަށް ދީފައި ވަނިކޮށް، ކުރީގެ ރައީސް އަބްދުﷲ ޔާމީންގެ ވެރިކަމުގައި 2017 ގައި ސަރުކާރުން އެ އެއްބަސްވުން ބާތިލްކޮށް، އެތަން އަތުލީ ސިވިލް އޭވިއޭޝަން އޮތޯރިޓީގެ މިންގަނޑުތަކާ ޚިލާފަށް އެއަރޕޯޓް ހިންގި ކަމަށް ބުނެއެވެ.\nއެ މައްސަލައިގާ ވިލާ އެއަރ އިން ދައުވާ ކުރުމުން ސިވިލް ކޯޓާއި ހައި ކޯޓުން ވެސް ނިންމާފައި އޮތީ އެ އެއްބަސްވުން އުވައިލީ ގޯސްކޮށް ކަމަށާއި އެހެންވެ އެތަން އަނބުރާ ދިނުމަށެވެ. އަދި އެހުކުމަށް ސުޕްރީމް ކޯޓުން ވެސް ވަނީ ތާއީދުކޮށް އެ އެއަރޕޯޓް ވިލާއަށް ދިނުމަށް އަމުރު ކޮށްފައެވެ.\nއެ ހުކުމާ ގުޅިގެން، ވިލާ އެއަރ އަށް އެ އެއަރޕޯޓް އަލުން ހަވާލުކުރުމުގެ މަޝްވަރާތައް ސަރުކާރުން ކުރަމުން އައިސް އެކަމުގައި އެއްބަސްވުންތަކަކަށް އާދެވި މި އެއްބަސްވުމުގައި ސޮއިކުރެވުނީ އިއްޔެއެވެ.\nކާޑެއްދޫ އެއަރޕޯޓާގާސިމް އިބްރާހިމް


Dhivehi hajjuveringe furathama group raajje athuvejje | Mihaaru\nރާއްޖެއިން މިއަހަރު ހައްޖަށް ދިޔަ މީހުންގެ ތެރެއިން ފުރަތަމަ އެނބުރި އައި މީހުންގެ ތެރެއިން ބަޔަކު އެއާޕޯޓުން ނިކުމެގެން އަންނަނީ. -- ފޮޓޯ: ނިޝާން އަލީ/މިހާރު\nދިވެހި ހައްޖުވެރިންގެ ފުރަތަމަ ގްރޫޕް ރާއްޖެ އަތުވެއްޖެ\n17 ސެޕްޓެމްބަރ 2016 - 11:40\nމި އަހަރު ރާއްޖެއިން ހައްޖަށް ދިޔަ މީހުންގެ ތެރެއިން ފުރަތަމަ ގްރޫޕް މިއަދު މާލެ އަތުވެއްޖެ އެވެ.\nފުރަތަމަ އައީ ހައްޖު ކޯޕަރޭޝަންގެ ހަވާލުގައި ދިޔަ 1000 މީހުންގެ ތެރެއިން 252 މީހެކެވެ. މިއީ ހައްޖަށް ދިއުމަށް ރާއްޖެއިން ފުރި ފުރަތަމަ ގްރޫޕްގެ މީހުންނެވެ. ސައުދީ އެއާލައިނުން މި މީހުން އައީ ހެނދުނު 9:00 ގަ އެވެ. މިއީ ހެނދުނު 8:25 ގައި އަންނަން އޮތް ފްލައިޓެއް ނަމަވެސް ސައޫދީން ބޯޓު ފުރުން ލަސްވެ ގަޑިއަށް ބަދަލު އައީ އެވެ.\nދިވެހި ހައްޖުވެރިންގެ ފަހު ގްރޫޕް ރާއްޖެ އަންނާނީ މި މަހުގެ 24 ވަނަ ދުވަހު އެވެ.\nހަރަމައިން ޖަމާއަތުގެ ހަވާލުގައި ދިޔަ މީހުންގެ ތެރެއިން 20 މީހަކާއި ހައްޖު ކޯޕަރޭޝަންގެ 323 މީހަކާއި އެކްރޯގެ 100 މީހަކާއި ޒައީ ގުރޫޕްގެ 197 މީހަކު މާދަމާ އަންނާނެ އެވެ. އަދި އަންގާރަ ދުވަހު ހަރަމައިން ޖަމާއަތުގެ 44 މީހަކާއި މިނާ ޖަމާއަތުގެ 200 މީހަކާއި ޒައީ ގުރޫޕުގެ ތިން މީހަކާއި އެކްރޯ ޖަމާއަތުގެ 100 މީހަކު ރާއްޖެ އަންނާނެ އެވެ.\nބުދަ ދުވަހު ވެސް ހައްޖު ކޯޕަރޭޝަންގެ 304 މީހަކާއި ހަރަމައިންގެ 116 މީހަކާއި ސިސިލްފަރުގެ 200 މީހަކު އަންނާނެ އެވެ. އަދި ބުރާސްފަތީގައި ހަރަމައިން ޖަމާއަތުގެ 20 މީހަކާއި، 23 ވަނަ ދުވަހު ހައްޖު މިޝަންގެ ފަސް ބޭފުޅަކާއި 24 ވަނަ ދުވަހު ހައްޖު ކޯޕަރޭޝަންގެ 118 މީހަކު ރާއްޖެ އައުމަށް ހަމަޖެހިފައިވެ އެވެ.\nދިވެހި ހައްޖުވެރިން އެނބުރި އައުން\nމިއަހަރު ދުނިޔޭގެ އެކި ކަންކޮޅުތަކުން 1.8 މިލިއަން މީހުން ހައްޖުގެ އަޅުކަން އަދާކޮށްފައިވެ އެވެ. އާންމު ގޮތެއްގައި ހުރިހާ ހައްޖުވެރިންގެ ހާލު ވެސް ރަނގަޅެވެ. ނަމަވެސް، ހާލު ބޮޑު އެކަކު މިހާރު ވެސް އޮތީ ކިންގް ފައިސަލް ހޮސްޕިޓަލުގެ އައިސީޔޫގައި އެޑްމިޓްކޮށްފަ އެވެ. އެއީ ހައްޖު ކޯޕަރޭޝަންގެ ހަވާލުގައި ދިޔަ މީހެކެވެ.\nހައްޖަށް ދިޔަ 2،000 ދިވެހިންގެ ތެރެއިން ދެބައިކުޅަ އެއްބައި މީހުންނަކީ ހައްޖު ކޯޕަރޭޝަނުގެ ހަވާލުގައި ދިޔަ މީހުންނެވެ. އަނެއް 1000 މީހުން ދިޔައީ އެހެން ފަސް ގުރޫޕެއްގެ ބެލުމުގެ ދަށުންނެވެ. މި ފަހަރު ހައްޖަށް އައި ދިވެހިންގެ ތެރެއިން ދެ މީހަކު ވަނީ ނިޔާވެފަ އެވެ.\nއިތުރު ލިޔުންތައް ސައޫދީ އަރަބިއްޔާ ހައްޖު ރާއްޖެ-ސައުދީ މޯލްޑިވްސް ހައްޖު ކޯޕަރޭޝަން


Marah Maruhifun E Ey "Sick" Meehun Kuraakameh Kamah Wadde Bunumun Faadukiyun - Vaguthu\nއަދަދުތައް ހިފެހެއްޓުމެއްނެތި މައްޗަށް، ބިރުވެރިކަން ވަނީ އިތުރު -3ގަޑިއިރު ކުރިން\nކުރީގެ ރައީސް އަބްދުﷲ ޔާމީންގެ ވެރިކަމުގައި މަރަށް މަރުހިފުމާއި ގުޅޭ ގޮތުން ކެބިނެޓްގައި މަޝްވަރާ ކޮށްފައި ވާތީ އެއީ "ސިކު" މީހުން ކަމަށް އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) ބުނުމުން ބައެއް އިލްމުވެރިންނާއި އާއްމުން ވެސް އޭނާ އަށް ފާޑުކިޔަމުން އެބަގެންދެއެވެ.\nމިދިޔަ ހޮނިހިރު ދުވަހު ބޭއްވި ކައުންސިލް އިންތިޚާބުގެ ކެމްޕޭން އެއްވުމެއްގައި ވާހަކަދައްކަމުން ވައްޑެ ބުނީ "މީހުން މަރަން ވެގެން ޤިޞާސް ހިފާނަމޭ ކިޔައިގެން ކެބިނެޓަށް، އިންޖެކްޝަން ޖަހާލީމާ މަރުވާން ދާއިރު ހަށިގަނޑަށް ވާންވާ ގޮތް ޕްރެޒެންޓޭޝަން ހަދައިގެން ހުށަހެޅި ބައެއް. ސިކު ބައެއްގެ ވާހަކަ މިދައްކަނީ. ސިކު ބައެއްގެ ވާހަކަ މިދައްކަނީ."\nވައްޑެ އެއެއްވުމުގައި ބުނީ މަރަށް މަރު ހިފުން އެއީ 21 ވަނަ ގަރުގައި ކުރެވޭނެ ކަމެއް ނޫން ކަމަށެވެ.\nވައްޑެގެ ވާހަކަތަކާއި ގުޅިގެން ޝައިހް އާދަމް ނިޝާން ބިން އަލީ އާދަމް ފޭސްބުކްގައި ކުރެއްވި ޕޯސްޓެއްގައި ވިދާޅުވީ ވައްޑެގެ ވާހަކަތަކަކީ ސީދާ ﷲ ގެ އާޔަތްތަކަށް އިންކާރުކޮށް ފުރައްސާރަކޮށް ދޮގުކޮށް ކާފަރުވުން ކަމަށެވެ. "މިއިސްލާމީ ދީބުގައި މިގޮތަށް ﷲ ގެ އާޔަތްތަކަށް އިންކާރުކޮށް ފުރައްސާރަކުރަން ފުރުޞަތު ދެވިގެން ނުވާނެ. މިފަަދަ މީސްމީހުންނަށް އިސްލާމީ ޝަރީޢަތުގައިވާ ގޮތަށް ފިޔަވަޅު ނާޅާ ތާނގައި، މިތަނުގައި ދީނީ އެއްބައިވަންތަކަން ޙިމާޔަތް ކުރުމާބެހޭ ޤާނޫނުގައި ބަޔާންކޮށްފައިވާ ގޮތަށްވެސް ޢަމަލު ނުކުރެވޭ. އެހެން ނަމަވެސް ޤުރްއާނާއި ސުންނަތުގެ އަލީގައި ދީނުގައި އޮންނަ އެއްޗެއް އަޅުގަނޑުމެން ބަޔާންކުރީމާ ފިޔަވަޅު އަޅައި، އިސްލާމިކް މިނިސްޓްރީއަށް ގެންގޮސް ނަޞޭޙަތްދީ އެބަ ހަދާ." ޝައިހް އާދަމް ނިޝާން ވިދާޅުވިއެވެ.\nވައްޑެއަށް ފާޑުކިޔައި މީހަކު ކުރި ޓްވީޓެއްގައި ބުނީ ވައްޑެ މައުހަދުން ކަނޑާލީ ވެސް "ހިނދުކޮޅު އަންނާތީ" ކަމަށެވެ. އޭނާ ބުނީ "އޭގައި ނެތް އެއްޗެއް އެއިން ނުނިކުންނާނެ." ކަމަށެވެ. "ޑރ.އަފްރާޝީމް އިންނެވި ގޮނޑީގައި މީނާ އިނުމަކީ ދިވެހިން ލަދުގަންނަން ޖެހޭ ކަމެއް." ހިޔާލުފާޅުކުރި މީހާ ބުންޏެވެ.\nMauhadhun kandaalee hidhukolhu annaathee.. Ehenveema eyakun nunukunnaane eiga nei ehcheh. Dr.Afrasheem innvei gondeega meena inumakee dhivehin ladhugannan jehey kameh. https://t.co/Y5egnx3vNM\n— Shifxan A. Rasheed (@xanaish123) April 15, 2021\nވައްޑެ ކީރިތި ގުރުއާނަށް ހަޖޫ ޖެހިކަމަށް ބުނެ މީގެ ކުރިން ވެސް އޭނާ އަށް ފާޑުކިޔުން އަމާޒުވެފައި ވެއެވެ.\nQuran Ah Hajoo Jehi Kamah Bune Wadde Ah Gina Baehge Faadu Kiyun https://t.co/fG3af4WGsB\n— Vaguthu Online (@VaguthuOnline) February 10, 2021\nއެމްޑީޕީގެ ބައެއް އިސް ބޭފުޅުން ވެސް ވަނީ މީގެ ކުރިން މަރުގެ ހުކުމާއި ދެކޮޅަށް ފާޅުގައި ވާހަކަދައްކާފައެވެ. ދާދިފަހުން ރާއްޖޭގައި ވަނީ އުމުރުން 18 އަހަރު ނުވާ ކުޑަކުދިން ކުރާ ކުށްތަކަށް މަރުގެ އަދަބު ނުދެވޭގޮތައް ގާނޫނު ވެސް ފާސްކޮށްފައެވެ.\nޤައުމީ ޚިދުމަތުގައި ނަޒާހަތްތެރިކަންވާނީ ސާބިތު ކޮށްދީފައި- މަތީން\n"ވަގުތު" އިން އިސްތިހާރު ކުރާނެ އުނގޫފާރު ދާއިރާގެ ކެންޑިޑޭޓަކީ މަތީން\nނަޒާޙަތްތެރިކަން ގެއްލިފައިވާ އެއްވެސް ފަރާތަކަށް މަޖިލީހުން ފުރުސަތު ދީގެން ނުވާނެ - މަޠީން\nއޭޕްރީލް 16, 2021 11:28\nއުނގޫފާރު ދާއިރާގެ މަޖިލިސްގޮނޑީގައި އެނމެފަހުން މި ބޭންދުނީ ލާދީނީ މީހެއްތާ. ޢެހެން ވާނީ ވާނުވާ ނޭންގޭ ދާއިރާއިން ބޭރު މީހުން ގެނެސް މިދާއިރާގެ ގޮނޑިދިނީމަ މިދާއިރާގެ ގޮނޑިއަ ކީ ވަރަށް މަޑުމައިތިރި އެހާ އަހުލާގު ރަނގަޅު ބަޔަކ ކު ހިދުމަތް ކުރި ގޮނޑިއެއް. ދާއިރާގަތިބި ކިޔަވަިގެން ތިބިމީހުންނަށް ހިދުމަތް ކުރުމުގެ ފުރުސަތުނުދީ އަމިއްލަ ދާއިރާއިން ބަލައިނުގަންނަ މީހަ ކު މިދާއުރާއިން ފުރުސަތުދިން ބޯގަޅި ކުދިން މި ކަމުގެ ޒިންމާނަގަން ޖުހޭނެ ވައްޑެ އިސްތިއުފާ\nއޭޕްރީލް 16, 2021 13:25\nވައްޑެ މާ ރަނގަޅު މީހެކޭ ނޫން އަދި އެމްޑީޕީ ރީނދޫ ހުމަކީ މާ ރަނގަޅު ބައެކޭވެސް ނޫން އެކަމު އޭނާ ބުނިތަ މަރަށް މަރު ހިފުމަކީ ސިކު ކަމެކޭ؟؟ ތި ހެދި ޕުރެޒެންޓޭޝަބްތަކާ އެރުވި ގޭސްތަކުގެ ސަބަބުން މުއިއްޒުމެން ނަކީ ސިކު ބައެކޭ އެބުނަނީ.. ތި ޝޭޙު އާދަމް ނިޝާމަކީ އަބަދުވެސް މީހުންގެ ވާހަކަ ޓުވިސްޓުކޮށް ދީނާ ގުޅުވާ ފިތުނަ އުފައްދަން އުޅޭ މުނާފިގެއް.. ޚަރާބާގެ ހުކުމް ތަންފީޒުކުރަންޖެހޭ މީހެއް..\nއޭޕްރީލް 16, 2021 14:23\nދެން މަރަށް މަރު ހިފުމަކީ 21 ވަނަ ޤަރުނުގަ ކުރެވޭނޭ ކަމެއް ނޫނޭ ބުނުމަކީ؟\nއޭޕްރީލް 16, 2021 23:09\nމަރަށް މަރު ހިފުމުގެ ވާހަކައަށް މިކަލޭގެ ކުރި ފުރައްސާރަވއެއް އެއީ. ނުބައި ނުލަފާޖާހިޮު ފާސިގުން ﷲ ގެ އާޔަތްތަކަށް ކުޑަ އަގެއް އެދެނީ. މިމީހުން ދިފާއުކޮށް މުސްލިމުން ނޫޅޭނެ. މިފަދަ ޖާހިލުން މަޖްލިހަށް ލީމީހުން ނުކުމެ މިކަލޭގެ ދުރުކުރޭ. މާދަމާ ﷲ ގެ ހަޟްރަތުގައި ކަލޭމެން ދައްކާނީ ކޮންމޫނެއް. މި މޑޕ އަކީ ހަމަ ލާދީނީ ހައްދުފަހަނަ އެޅި ޖަމާއަތެއް\nއޭޕްރީލް 16, 2021 13:50\nކީރިތި ގުރުއާނުގައި އޮތް މާތްﷲގެ ޙުކުމް ފުޅަށް މަލާމާތް މީނާ މިކުރަނީ!! މީނާ ތައުބާވާން ގޮވާލަން!! މިކަހަލަ ނުބައި ތަންދޮރު ނުދަންނަ ގޮތެއް ފޮތެއް އުޅުމެއް އަޚްލާގެއްނެތް ޖާހިލުންތައް މިއަދު ސަރުކާރުގެ މަތިފަޑީގަޔާ މަޖްލިސްތެރޭ ތިބޭތީ ހިތާމަކުރަން!! މިއީ މިގައުމުގެ ރައްޔިތުންގެ ބޮލަށް ސަވާރުވެގެން ދޮގު ހަދައިގެން ނުވިތާކަށް ދޮގު ވަޢުތައްވެގެން ވޯޓް ހޯދައޮލިގެންނާ ވޯޓް އޮޅުވާލައިގެން ސަރުކާރަށާ މިމުސްލިމު ގައުމަށް ވެރިވެގެން އުޅޭ ލާދީނީ ބައިގަނޑެއް!! މިމީހުންގެ ކިބައިން ގައުމު ސަލާމަތްކުރެވެން އޮތީ ރައްޔިތުން ހޭލާތިބެ ސިކުނޑިން ވިސްނައިގެން 2023 ގައި އޮންނަ ރިޔާސީ އިންތިޚާބުން މިމީހުން ބަލިކޮށްގެން!! އެކަން ރައްޔިތުންކުރަންޖެހޭ!! އެމްޑީޕީއާ ދުރުވި ވަރަކަށް މިގައުމު ރަގަނޅުވާނެ!!\nމީނައަކީ މުސްލިމެއްނޫން އަވަހަށ މިގައުމުން ބޭރުކުރޭ! މިކަލަ ޖާހިލުން ގާނޫނު ހަދާމަޖިލިހުގައި ތިބުން ވާނެގޮތް ވިސްނަވާ!އަޅެފަހެ އުގޫފާރުން ރައްޔިތުން އެބައި މީހުންގެ ބަސް ރައްޔިތުންގެ މަޖިލިހުގައި އިއްވަން ވޯޓުދީގެން މިހޮވީ ކޮންފަދަ\nއޭޕްރީލް 16, 2021 21:56\nޖާހިލެއް. ﷲގެ އާޔަތަކަށް އިންކާރުކޮށްފިނަމަ ކުފުރުވާނެ\nއޭޕްރީލް 16, 2021 11:30\nމި ހަމަ މިހެއްތަ. މީ ސިކުމީހަކީ. އެޖެންޑާ ތަފާތުވީ ދޯ\nއޭޕްރީލް 16, 2021 11:57\nއަސްލު ސިކުމީހަކީ ކައެ.\nއޭޕްރީލް 16, 2021 12:02\nމާތްﷲ ގެ ޝަރީޢަތަށް ދެކޮޅު ހަދާ ވާހަކަ ދައްކާ މީހަކަށް ވުރެ ބޮޑަށް ސިކުވެފައި ހުރި މީހަކީ ފަހެ ކޮބައިތޯ؟ މި ޤައުމުގައިވެސް އިސްލާމިކް މިނިސްޓްރީ ކިޔާ ތަނެއް އެބަ ހުރި އެތަނުގައި ތިބި މީހުންނަށް ރައްޔިތުން މުސާރަ ދީފައި ބައިތިއްބާފައި ތިބީ ރައްޔިތުންގެ ޚަޒާނާގައި ފައިސާ ގިނަވެގެން އެ ހުސްކުރާނެ ގޮތް ނޭގިގެންނެއް ނޫން، މިފަދަ ކަންކަމުގައި ބަސްބުނެވޭ ފަދަ ޤާބިލް ބަޔަކަށް މިތަނުގައި ތިބޭ މީހުން ވާން އެބަޖެހޭ،\nއޭޕްރީލް 16, 2021 12:13\nﷲގެ ޙުކުމް ފުޅަކަށް އިންކާރު ކުރުމަކީ ވަރަށް ނުރައްކާތެރި ކަމެއް، މުސްލިމަކު ﷲގެ ޙުކުމް ފުޅަކަށް އެނގިހުރެ ދެކޮޅުހަދާ ހަޖޫޖަހައި އިންކާރުކޮށްފި ނަމަ އެމީހަކު އިސްލާމްދީން ނުން ބޭރުވާނެ، އަދި އޭނާއަކީ މުރުތައްދު ވެފައި ހުރި ކާފަރަކަށް ( ލާދީނީ މީހަކަށް ) ވާނީ، މިއީ ވަރަށް ހިތާމަ ހުރިކަމެއް ރައްޔިތުންގެ ފަރާތުން ބަސްބުނަން މަޖިލިހުގައި ތިބޭ މީހުން މިހާ ގޮތެއް ފިތެއްނެތިގެން ދިޔައީމަ. ލޮބުވެތި ރައްޔިތުން އިސްލާމް ދީނާއި ދިވެހިރާއްޖޭގެ މިނިވަން ކަމާއި ސިޔާދަތަށް ވިސްނެވުން ެެއެދެން.\nއޭޕްރީލް 16, 2021 12:28\nޔަހޫދީންގެ ވާހަކަ ހިފައިގެން ޖަޒުބާތުގަ ﷲ ތައާލާގެ ހުކުމުންފުޅުތަކަށް ގޮންޖަހަމުން ތިމާމެންނަށްވުރެ ދަންނަ ބައެއް ނެތްކަން ހެދިގެން ނޫޅެބަލަ. ބަލާބެލުމަށް ހީވަނީ ހިނދުކޮޅުގަ ހުރިހެން. ކަލޭތި ގޮނޑިއަށް ހޮވިމީހުންގެ ފާފަފުއްސަވާންދޭވެ. ތިފަދަމީހުންނީ ކޮންމެ ފަދަ ވާހަކައެއް ދައްކައިގެންވެސް މީސްތަކުންގެ ހިއްތަކާ އަމިއްލަ އެދުމަށްޓަކާ ކުޅޭ މީހުން\nއޭޕްރީލް 16, 2021 13:11\nThiya bunevunu bahah thaubaavumah govaalan\nއޭޕްރީލް 16, 2021 13:18\nމުސްލިމުގައުމެއްގެ މަޖިލީސްގޮނޑީގަ ހުނަންވާނީ އިއްޒައްތެރި މުސްލިމެއް ގާނޫނު ބުނާގޮތުން ވީމަ ޥަގުތުން ވަގުތައް މިސިކުޅ އިސްތިފާދޭންޖެހޭ ކޮންވައްޑެއެއްތަ ސިކުވެފައެތިބީ 2023 އިންތިހާބު ގެއްލުނީމަ އަދިމޮޔަގޮވަމުން ދުވާނެ ރަޝުތެރޭ.\nމައްސަލަ ވަރަށް ސާފެވެ. މިހާރު އެންމެންވެސް އަހަރެންގެ ރަހުމަތްތެރި ވައްޑޭއަށް އެތިވަރު ގޮވާނެއެވެ. އެކަމަކު އިންތިޚާބު ކައިރި ވުމުން އެއީ ޕާޓީ މީހާއަށް ވެއްޖެނަމަ އެއީ ފަރަންޖީއެއްތޯ ޕޯޗުގީޒެއްތޯ ހޮޅިއެއްކަމެއް ބަލާކަށް ބޭނުމެއް ނުވާނެއެވެ.ޕާޓީ އަކީ ގިނަ ދިވެހިންގެ ދީން ކަމަށް ކަނޑައަޅާ ދަރަޖައަށް މިތިބީ ގޮސްފައެވެ..އަންނަ އިންތިޚާބުގަވެސް އަހަރެންގެ ރަޙުމަތްތެރިޔާ ކުރިމަތިލި ކޮންމެ ޕާޓީ އަކުންވެސް އޭނާއަކީ ސިއްދީޤަކަށް ހަދާނެއެވެ. ޢެކަމަކު އަހަރެންގެ އަތުން ތިޔަ މަޖިލިސް މެމްބަރުން ހޮވަން ދޭނެ ވޯޓެއް ނެތެވެ.\nލަކުޑި ސަފީޤް ރ.އުނގޫފާރު\nއޭޕްރީލް 16, 2021 13:33\nވާނުވާ ނޭނގި ކޮމެމްޓް ކުރާ ދިވެހިންގެ ނުބައި ކަމާއެވެ.\nވައްޑެ ދެއްކި ވާހަކައިގެ 5% ވެސް އަޑުނާހާ ހަމައެކަނި އެންމެ ތަންކޮޅެށް ކުރޮޕް ކޮށްގެން ދަމާ ޝައިހުންގެ ނުދައި ކަމާއެވެ.\nއޭޕްރީލް 16, 2021 14:42\nއެހެންވިއްޔާ ވައްޑެގެ ވާހަކައިގެ %100 މިތާ ހިއްސާކޮއްލަބަލަ.\nއޭޕްރީލް 16, 2021 15:20\nކަލޭ6ކަންފަތުން އެހި މީހާ އެއް ކަންފަތް އަހަރެމެންނަށް ދީބަލަ!\nއޭޕްރީލް 16, 2021 19:13\nކަލެޔަށް އިވުނީ ނަސީދުގެ ވިސްނުމުން އމޑޕ ގާތިބޭނީ މިކަހަލަ މުރުތަށްދުވެފަތިބި ވަގުން ކަލެތީ އެބައިގަޑުން ނިކުތް މަރަމޯލރއް ލެޔަށް ތިހިރީ އޭނަދެއްކިވާކަހަ %100 ގެޓްވފަ\nއޭޕްރީލް 16, 2021 13:36\nގޮނޑިގެއްލޭ ސަބަބު މޑޕ އަށް އަދިވެސް ނޭނގޭނެ.\nއިބްތިހާބުން ފެއިލްވި މައްސަލައިގާ ޝާހިދު ސީދާ މޯދީއަށް ޖަވާބުދާރީވާން އެންގުމުން އެހެރީ އިންޑިޔާގައި.\nއިބްތިހާބުގެ ނަތީޖާއާއި ދޭތެރޭ މޯދީ މޑޕ ދެކެ ވަރަށް ހިތްހަމަނުޖެހޭ ކަމަށް އަޑުތައް އވޭ އެވަ.\nގައުމެއް ނެތް. މަތިފަޑީގައި ތިބި މީހުންގެ ފެންވަރަކީ މިއީ. ހައްދަވާ ބޮޑުކުރެއްވި ރަސްކަލާކޮ. މިތިބަ ފާސިގުންގެ އަމަލުތަކުގެ ސަބަބުން ޢާންމު ވެގެންވާ ކޯފާއެއް އަޅަމެންގެ މައްޗަށް ނުލައްވާށި! އަދި އެބައި މީހުންނަށް ތެދުމަގަށް މަގުދައްވާންދޭ! އާމީން.\nއޭޕްރީލް 16, 2021 13:37\nސި ކުވެ ހުރެގެން އެހެންމީހުން ނަ ކީ ސި ކު މީހުންނޭ ބުނީމަ ހަމަ އަންނަނީ ހިނި\nއޭޕްރީލް 16, 2021 13:41\nމިކަހަލަ ރޯނާއިން ޑރ.އަފްރާޝީމް އިންނެވި ގޮނޑީގައި އިނުމަކީ ދިވެހިން ލަދުގަންނަން ޖެހޭ ކަމެއް.\nއޭޕްރީލް 16, 2021 13:43\nމީ ސި ކު ރާބޮންޖެއް! ދީނުގެ ހު ކުމްތަ ކާ ދެ ކޮޅަށް ވާހަ ކަ ނުދެއް ކޭނެ މަޖިލިސްތެރޭވެސް. މާ ފެންމައްޗަށް އަރައިގެން ނޫޅެއްޗޭ!!\nއޭޕްރީލް 16, 2021 13:54\nﷲ ހަލާލު ކުރެއްވި ކަމެއް ހަރާމް ކަމުގާ ނިންމޭނީ ކާ ކަށް؟ ކޮން ހައްޤެއް އޮތީ؟ނޫނީ އެ ކަލާނގެ ހަރާމް ކުރެއްވި ކަމެއް ހަލާލު ކަމުގާ ނިންމޭނީ ކިހިނެއްް؟\nއެންމެހާ ޙު ކުމްގެ ވެރިޔަ ކީ ﷲ.\nﷲ ހަލާލު ކުރެއްވި އެއްޗެއް ހަރާމް ކޮށް ހަރާމް ކުރެއްވި އެއްޗެއް ހަލާލު ކޮށް މިގޮތަށް ޢިލްމުވެރިންނާ ވެރިން ހެދީމާ އެޔަށް ތަބާވާ މީހުން އެއީ އެ ޢިލްމުވެރިންނާއި ވެރިން އެއީ ރައްބުންތަ ކެއް ކަމުގާ ހެދި ބައެއް ކަން ޤުރުއާނާ ހަދީސުން ރީއްޗަށް ސާބިތުވާން އެބައޮތް....\nއެއީ ﷲ ގެ ހު ކުމަ ކަށް އެހެން މީހަ ކަށް ތަބާވެވެނީ.. އެ ކަލާނގެ ހު ކުމުގާ އެހެން ފަރާތްތައް ބައިވެރި ކުރަނީ.\nއެހެންވީމާ ﷲ އަށް ތައުބާވުމަށް އުނގޫފާރުދާއިރާގެ މެންބަރަށް ގޮވާލަން....\nއޭޕްރީލް 16, 2021 14:02\nވައްޑޭމެން ވިސްނަންވާނެ ދުލުން ބަސް ބުނުމުގެ ކުރިން ބަހަ ކީ ތިމާގެ އަޅެއް ކަން. އަދި ބަސް ބުނުމަށްފަހުގާ ތިމާ އެ ބަހުގެ އަޅަ ކަށް ވާނެ ކަމާ ދޭތެރޭގާވެސް ވިސްނަންވާނެ.... ތިޔަ ވަނީ ސަރީހަ ޢިބާރާތުން ﷲ ހަލާލު ކުރައްވާފާ އޮތް ހު ކުމަ ކަށް ފާޅުގާ އިން ކާރު ކޮއްފާ. ﷲ ގެ ފޮތަށް ކާފަރުވެ ދީނުން ބޭރުވެފާ.. އަވަހަށް ތައުބާވެ ދާއިރާޔާ ރައްޔިތުންގެ ކިބައިން މާފަށް އެދެންވީ...\nތިމާގެ މަސްޢޫލިއްޔަތާ ވާޖިބު އަދާނު ކުރެވޭވަރަށް ދީނުގެ ކަންތައް ރޯ ނު ފިލާފާނަމަ އިސްތިއުފާދީފާ ގެޔައް ދާންވީ...\nނިންމާލަމުން ބުނާނީ ހަނދާން ކުރާށޭ.ﷲ އާ އެ ކަލާނގެ ރަސޫލާގެ ބަސްފުޅާ ޚިލާފަށް އެއްޗެއް ބުނަންވެއްޖެއްޔާއި ދެން ވަދެވޭނީ ޝިރު ކުގެ ތެރެއައް ކަން.\nމި މައްސަލަޔަ ކީ ދިވެހިރާއްޖޭގެވެސް ވެރިންނާ މަޖިލިސްމެންބަރުންގެ ޙާލު ހުރިގޮތް.\nއޭޕްރީލް 16, 2021 14:08\nކުފުރު ވަހީދު ސިކު މީހުން ފެނިއްޖެ ދޯ\nއޭޕްރީލް 16, 2021 14:17\nމި ލާދީނީކަލޭގެ މިހުރީ އިސްލާމްދީނުން ބޭރުވެފަ ކުފުރުވެފަ މުރުތައްދުވެފަ ކޮށްގެންހުރި ހުވަޔާޚިލާފުވެފަ އަވަހަށް މެމްބަރުކަމުން އަޒުލްކުރޭ\nޥައްޑެ މީ ސިކް މީހެއް ނޫންބާ. މީނާ އުނގޫފާރު ގޮޑި ރަމްޒް ކުރުމަކީ އުނގޫފާރު ރައްޔިތުންނަށްވެސް ލަދެއް\nއޭޕްރީލް 16, 2021 16:02\nމިބާއިގަޑު މިތަނުން ބޭރުކޮށް ބަލަ!!!! ދިވެހިންނޭ މިމީހުންނަށް ވޯޓު ނުދީ\nއޭޕްރީލް 16, 2021 16:38\nމިހިރަ ގަމާރު ބުރާންޗާ ތިބޮޑާކަމުގަ ގޮންޖަހަން ތިއުޅެނީ\nﷲގެ ހުކުމްފުޅައްތަ މިހީވަނީ ތިމާމީ މާބާރުގަދަމީހެއްކަމައްތަ\nކަލޯ އަދި މިނޫން އެހެންދުވަހެއް އޮތްކަން ކަލޭގެ ހަނދާންބަ\nހައްޓާތިި އެދުވަހުން ކަލޭގެ ތިޔަދެއްކާ ވާހަކައައް ޖަވާބުދާރީވާންޖެހޭނެކަން ދަންނާތި މިކަހަލަ ލާދީނީ މީހެއްނޫނިއްޔާ އެމްޑީޕީގެ ކުރީސަފުގަ ނުހުންނާނެ\nއޭޕްރީލް 16, 2021 16:41\nމީނަގެ ސިކުކަންމާބޮޑު. މީނަހެދެވިފަރާތްވެސް އޮޅުޖެ. ވަހަކަދައކަން ދޫދެވިފަރާތްވެސްއޮޅިޖެ އޭނަފެންނަނީ ހަމައެކަނި ރީދޫހުންޖެހިފަ ދެއުޅިޔެއްނޫވާ ނަޝީދު.\nއޭޕްރީލް 16, 2021 17:50\nމާތް ރަސްކަލާނގެ ހަތް އުޑުމަތީން ބާއްވާލެއްވު ދީނާއި އަދި ޝަރީއަތައް ގޮންޖަހަނީތަ.؟\nއޭޕްރީލް 16, 2021 18:57\nމީނާ މަހަރު މިހުރީ ސީދާ މުރުތައްދު ވެފަކަން ކަށަވަރު. ﷲ ކަނޑައަޅުވާފައިވާ ހުކުމް ފުޅަކަށް މީނާ ފާޑުކިޔާ ޖޯކުޖަހަން މިނާޔަކީ ލާކު. ޢެންމެ ސިކުންތެއްގެ 50 ބައިކުޅަޔަށްވެސް ﷲ ގެ ރަހުމަތް މީނާޔަށް ހުއްޓިޖެނަމަ މީނާޔަށް ވާނޭގޮތް ނުވިސްނެނީބާ. ނުވަތަ ޖާހިލީބާ. ޢަބޫ ޖަހުލުވެސް އޭނާގެ ލޯމައްޗަށް މޫޖިޒާތް ދެއްކެވިމަވެސް އޭނާ ހުރީ ހަމަ ޖާހިލުކަމުގައެވެ. މީނާޔަކީ އޭގެ ޖަހުލެއްބާ\nއޭޕްރީލް 16, 2021 19:23\nގައިމު އިސްލާމްދީނުގަ އޮންނަގޮތަށް ވާހަކަ ދެއްކީމާ މިނިސްޓަރީއަށް ހާޟިރުކޮށް ސުވާލުކުރާނީ ކޮންމެސް ކަމެއްވެގެންތާ\nއަހަރުން އަޖައިބެއް ނުވޭ. ތިޔައީ ލާދީނީ ޕާޓީ ގޮލަ އެއްނު. އެ ޕާޓީގަ އުޅޭނީ ހުސް ތިޔަ ކަހަލަ މުނާފިގުން\nއޭޕްރީލް 16, 2021 19:52\nލާދީނީ މީހުން އެމްޑީޕީގެ އިސް ސަފުގައި ތިބުން މީ އިއްތިފާގެއްބާ؟\nއޭޕްރީލް 16, 2021 19:56\nއިންޖެކްޝަން ޖަހާލީމާ މަރުވާން ދާއިރު ހަށިގަނޑަށް ވާންވާ ގޮތް ޕްރެޒެންޓޭޝަން ހަދައިގެން ހުށަހެޅި ބައެއް. މީކަފަރުން މީހުން މަރަން ބޭނުންވާގޮތް އެއީ އަނިޔާވެރި ނުވާނެޔޭހިތާ. ފުރާނަ ގެންދަވާއިރު ވަރައް ވޭންއަޅާނެ އިންތިހާބުން ބަލިވީމަ އަޅާވޭނައްވުރެ. ދެން އިހުސާސްކޮއްލާ ނުބައިމީހާ އަޅާނެ ވޭން ބުރޯ\nއޭޕްރީލް 16, 2021 20:09\nއޭޕްރީލް 16, 2021 21:02\nއެމްޑީޕީ މެމްބަރުން ޑޮކްޓަރަށް ދައްކާ މިބައި މީހުން ހަމަހޭގައި ތިބެގެންތޯ ވާހަކަ ދައްކަނީ ބަލަންޖެހޭ ނުންތޯ\nއޭޕްރީލް 16, 2021 21:27\nއޭޕްރީލް 16, 2021 21:55\nބަލާލީމަ ހީވޭ މިހާރުވެސް ތިހިރީ ސިކުވެފަކަމައް. ސިކުވެފަ ތިބައިގަނޑު. އަދިވެސް މައިތިރިވާކައްނުވޭދޯ؟\nއޭޕްރީލް 16, 2021 22:04\nވައްޑޭހުރީ ސިކުވެފަ ބޮވެންޖެހޭނެވަށްތަރަށް ވާހަކަދެއްކުމަކީ ސިކުވަހީދުގެ ލާދީނީ ފިލޯސަފީ އުނގޫފާރުރަށްޔަތުންވެސް ލަދުންބޯގޮވައިފި ކަލޯ މަރަށް މަރު ހިފުމަކީ އޮތްކަމެއް ސިކޭޔަށް ނޭނގޭތީ ލަދުގަނޭ .\nއޭޕްރީލް 16, 2021 23:15\nޕާޓީގެ ރައީސް އުފާކޮށްދޭން ހިތައް އަރާ ހާ އެއްޗެއް ކިއުމުން ދީނުން ބޭރު ވެދާނެ އެވެ.\nއޭޕްރީލް 16, 2021 23:24\nއިސްލާމީ ޝަރީޢަތުގެ ޙައްދަކާ ގުލހިގެން މިދެއްކި ވާހަކައާއި ގުޅިގެން މިކަން ބަލައި މަސްއަލަ ޝަރީޢަތަށް ހުށަހަޅަންޖެހޭ.\nއޭޕްރީލް 17, 2021 02:39\nމުރުދަތު ވެފައި ހުރި މީހެކެވެ. މަޖިލީހުގެ މެމްބަރުކަމުން ވަކި ކުރަން ޖެހެއެވެ. މީނާގެ ޕާސްޕޯޓް ބާޠިލް ކޮށް ޤައުމަށް އެނބުރި ނާދެވޭ ގޮތަށް ބޭރުކޮށްލަން ޖެހެއެވެ. މާތްﷲ ގެ ރަޙްމަތްފުޅުން މިފަދަ ނުބައި ނުލަފާ ލާދީނީ ޢަދުއްވުންގެ ކިބައިން މިވަޠަން ސަލާމަތް ކުރައްވާށިއެވެ! އާމީން\nއޭޕްރީލް 17, 2021 14:56\nތަޢުބާ ވޭ!!! މުރުތައްދުވެފައި ތިޔަ ހުރީ؟ ކިޔޭނުކިޔޭ ވެސް ނޭނގި. ހިފާ ރޯދަވެސް ޤަބޫލޭއް ނުކުރައްވަވާނެ ﷲ ސ.ވ\nﷲ ތިބޭފުޅާ އަށް ހެޔޮ މަގު ދައްވަކަވާންދޭވެ.


ޝިދާތާ ޝަރީފް، ކުރީގެ ޖެންޑާ މިނިސްޓަރު\nއިސްލާމްދީން ހިމާޔަތް ކުރުމުގައި ހައްގުގެ މަގުގައި ރައީސް އިބްރާހިމް މުހައްމަދު ސޯލިހު ހުންނަވާނެ ކަމުގެ އުއްމީދު އެބައޮތް ކަމަށް ދީނީ އިލްމުވެރިޔާ ޝައިޚް އިލްޔާސް ހުސައިން މިރޭ ވިދާޅުވެއްޖެ އެވެ.\nOctober 05, 2019 15\nSeptember 14, 2018 45\nއައިޑީ ކާޑް ގަތުން ފަދަ ކަމެއް ނުކުރަން: ޕީޕީއެމް\nމި މަހު 23 ގައި ބާއްވާ ރިޔާސީ އިންތިހާބަށް ވޯޓު ހޯދުމުގެ ގޮތުން އައިޑީ ކާޑު ގަތުން ފަދަ އެއްވެސް ކަމެއް ޕީޕީއެމުން ނުކުރާކަމަށް އެޕާޓީން މިއަދު ބުނެފި އެވެ.\nSeptember 06, 2018 23\nއަޚުލާގު ރަނގަޅު ދީންވެރި ކެންޑިޑޭޓަކީ އިބޫ: އަނާރާ\nމިމަހު 23 ގައި ބާއްވާ ރިޔާސީ އިންތިހާބުގައި ވާދަ ކުރައްވާ ރައީސް އަބްދުﷲ ޔާމީނާއި ކޯލިޝަންގެ ކެންޑިޑޭޓު އިބްރާހިމް މުހައްމަދު ސޯލިހް (އިބޫ)ގެ ތެރެއިން އެންމެ އަހުލާގު ރަނގަޅު ދީންވެރި ބޭފުޅަކީ އިބޫ ކަމަށް، ދީނީ އިލްމުވެރިޔާ އަދި މަކުނުދޫ ދާއިރާގެ މެމްބަރު އަނާރާ ނައީމް މިރޭ ވިދާޅުވެއްޖެ އެވެ.\nދިވެހިންނަކީ ހޭލުންތެރި ބައެއް ކަމަށާާއި ޝެއިހުން ފަތުވާދީގެން ވެރިކަން ވައްޓާނުލެވޭނެ ކަމަށް ވިދާޅުވެ ޝައިޚް އިލްޔާސް ހުސައިނަށް ރައީސް އަބްދުﷲ ޔާމީންގެ ރަނިން މޭޓް ޑރ. މުހައްމަދު ޝަހީމް އަލީ ސައީދު މިއަދު ރައްދު ދެއްވައިފި އެވެ.\nއިމާމުވެ އީދު ނަމާދުކުރުމުގެ ހުއްދަ އިޔާޒަކަށް ނުދިން\nރ. ކިނޮޅަހުގައި އީދު ނަމާދުގެ ކުރުމުގެ ހުއްދަ، މަޝްހޫރު ދީނީ އިލްމުވެރިޔާ ޑރ. މުހައްމަދު އިޔާޒް އަބްދުލްލަތީފަށް ނުދިން ކަމަށް އެރަށު ކައުންސިލުން މިއަދު ބުނެފި އެވެ.\nJuly 29, 2018 49\nރާއްޖޭގެ ދީނީ އިލްމުވެރިން މިއަދު ތިބީ ހައްގު ބަސް ބުނަން ބިރުން ކަމަށާއި އެ މީހުން ތިބީ އަނިޔާވެރިކަމާ އަތުގުޅާލައިގެން ކަމަށް އަދާލަތު ޕާޓީގެ ނައިބު ރައީސް އަލީ ޒާހިރު ރޭ ވިދާޅުވެއްޖެ އެވެ.


"Majuboorun" Muslimakah Vegen Ulhey Dhivehi Anhenaku, Faalhugai Dheenaa Dhekolhu Ethah Vaahakaeh Fathuranee - Vaguthu\nމުސްލިމަކަށް ވަނީ ހަމައެކަނި ބޭރުތެރޭގައި އުޅޭއިރު އެކަނިކަމަށާއި، ދުނިޔޭގެ ކަންކަމާމެދު އޭނާ ގެންގުޅޭ ވިސްނުންތަކާއި ޚިޔާލުތަކަކީ ލާދީނީ ޚިޔާލުތަކެއްކަމަށް އެތައް ބަޔަކު ބުނާކަމަށް ދިވެހި އަންހެނަކު ބުނެފިއެވެ. މީގެ ދުވަސްކޮޅެއް ކުރިން މި އަންހެން މީހާ މިހެން ބުނެފައިވާއިރު، އޭނާ ދަނީ ފާޅުގައި ދީނަށް ގޮން ޖަހާ، ދީނުގެ ޝިއާރުތަކަށް ފާޑު ކިޔަމުންނެވެ.\nޓްރެވެލް ފޮޓޯގްރާފަރެއްގެ ގޮތުގައި މަސައްކަތް ކުރާކަމަށް ބުނާ މި މީހާ ބުނެފައިވާ ގޮތުން، ފާއިތުވި ހަތަރު އަހަރު އޭނާ ދިރިއުޅެމުން ގޮސްފައިވަނީ ރާއްޖެއިން ބޭރުގައެވެ. އަދި ރާއްޖެއިން ބޭރުގައި އުޅުނުއިރު 12 ޤައުމަށް ދަތުރު ކޮށްފައިވާކަމަށާއި، ރާއްޖެ އައީ ޑިސެމްބަރު މަހުކަމަށްވެސް ބުނެފައިވެއެވެ.\nއޭނާ އިތުރަށް ބުނެފައިވަނީ އޭނާ، ރާއްޖޭގެ އާދަކާދަތަކާއި ސަގާފަތްތަކާ ދެކޮޅަށް ފާޅު ކުރާ ޚިޔާލުތައް ދިވެހިން ބަލައެއް ނުގަނެއެވެ. އަދި އެ ޚިޔާލުތައް ރާއްޖޭގައި ފާޅު ކުރުމަކީ ފަސޭހަ ކަމެއް ނޫންކަމަށްވެސް ބުނެފައިވެއެވެ. އޭނާ އިތުރަށް ބުނާ ގޮތުން އޭނާގެ އެތައް ރައްޓެހިންތަކެއް "ގެއްލި" އޭނާއަށްވެސް ދަނީ މަރުގެ އިންޒާރުތައް ލިބެމުންނެވެ.\nމި އަންހެން މީހާ އިތުރަށް ބުނެފައިވާ ގޮތުން ރާއްޖޭގެ ރިސޯޓުތަކުގައި މަސައްކަތް ކުރުމުގެ ފުރުސަތު އަންހެނުންކަށް ނުލިބެއެވެ. "ކުރު ހެދުން ލާނަމަ" އެތަންތަނުގައި އުޅޭ ފިރިހެން މުވައްޒަފުން ފުރައްސާރަ ކުރާކަމަށްވެސް ބުނެފައިވެއެވެ.\nމި މީހާ ވަނީ ދީނުގެ ޝިއާރުތަކަށް ފާޅުގައި ގޮންޖަހާފައެވެ. އެގޮތުން، ދީނުގައި އެންމެ ބޮޑެތި ކުށްތަކުގެ ގޮތުގައި ކަނޑައަޅާފައިވާ ކަންކަމާއި، ކީރިތި ރަސޫލާ މުޙައްމަދު ޞައްލަﷲ އަލައިޙި ވަސައްލަމުގެ ޒަމާނުގައި ހިނގާފައިވާ ބައެއް ކަންކަން ޤަބޫލު ނުކުރާކަމަށް ފާޅުގައި ބުނެފައިވެއެވެ.\nއެގޮތުން، ސިހުރު ހެދުމާއި، ރަސޫލާ ޞައްލަﷲ އަލައިޙި ވަސައްލަމުގެ ޒަމާނުގައި ސިހުރު ހަދާ ފަރާތްތަކަށް ދިން އަދަބުތައް ގަބޫލު ނުކުރާކަން ދޭހަވާފަދަ ވާހަކަތައް ދައްކާފައިވެއެވެ. ހަމައެހެންމެ، ނަސީބު ހުރިނެތްގޮތް ބެލުމަށް ދުނި ދަނޑި އުކުމަކީ ނުބައި ކަމެއް ނޫންކަމަށްވެސް ދޭހަވާ ގޮތަށްވެސް ވާހަކަ ދައްކާފައިވެއެވެ. ހަމައެހެންމެ، ކީރިތި ޤުރުއާނަކީ މި ޒަމާނަށް ނުފެތޭ ފޮތެއްކަމަށް ބުނެފައިވާ ބުނުންތައްވެސް އޭނާ ޝެއަރ ކޮށްފައިވެއެވެ.\nމީގެއިތުރުންވެސް، މި މީހާވަނީ އަމިއްލައަށް ދީން ދޫކޮށް މުރުތައްދުވެފައިވާ ފަރާތްތަކަށް ހިތްވަރުދީ ޕޯސްޓުތައް ޝެއަރ ކޮށްފައެވެ.\nދީނާ ދެކޮޅު ވާހަކަތައް ދެއްކުން ފަހަކައަށް އައިސް ވަނީ ވަރަށް ބޮޑަށް އިތުރުވެފައެވެ. މި ފަރާތްތަކުން މިފަދަ ވާހަކަތައް ފާޅުގައި، އެއްވެސް ބިރެއް ނެތި ދެއްކުންވެސް ވަނީ ވަރަށް ބޮޑަށް އާއްމުވެފައެވެ.\nޖެނުއަރީ 17, 2019 19:54\nމި މީހާގެ ނަމާ ވަނަވަރު ހާމަކުރަން ޖެހޭ\nޖެނުއަރީ 17, 2019 21:28\nއޭރުން ހަމީދުބެ އައިސް ވަގުތު ނޫސް އުވާލާނެ.\nޢަޅެ ފަހެ މިގައުމުައި އިސްލާމިކް މިނިސްޓަރެއް އެބަހުރިތަ\nޖެނުއަރީ 17, 2019 21:29\nތި ނަން ކިޔާ ފޮޓޯ ލޯގަނޑެއް އެބައުޅެޔޯ.\nޖެނުއަރީ 17, 2019 19:55\nއާނ މީ މިރަށު މީހަކު ކުރެންދޫ މީހަކާ އިނދެގެން ލިބުނު ކުއްޖެއް. ދިރިއުޅެނީވެސް ލަންކާގަ. ފިރިމީހާއާއި ކޮއްކޮއާއިއެކު. މުސްކުޅި މަންމަގަނޑު ވަޒީފާ އަދާކޮށްގެން ލިބޭ ފައިސާއިން އުޅެނީ. ބޯވެސް ހަމަ ނުޖެހެނީ ތޯއްޗެއް މިހާރު. ?♀\nޖެނުއަރީ 17, 2019 19:56\nމިވާނީ ބަލި މީހަކަށް ... ބޭނުންވަނީ އެހީތެރިކަން...\nއޮކްޓޯބަރ 20, 2019 14:34\nޫއުފާ އޭނަޔަށް ކިޔަނީ،ވަރަށް ހަޔާތް ކުޑަ ކުއްޖެއްތީ\nޖެނުއަރީ 17, 2019 20:08\nމި ސަރުކާރާއި ގުޅިފަތިބި މީހުން ހިންގާ ރާއްޖެ ލާދީނީ ކުރުމުގެ ސިއްރު ޕުރޮޕެގަނޑާގެ އެޕިސޯޑުތައް ތިޔަ ފެންނަމުން ތިޔަ ދަނީ..\nޖެނުއަރީ 17, 2019 20:12\nތިއީ ނައިފަރަށް އުފަން ކުއްޖެއް...މެލޭޝިޔާގައި އުޅެނީ...އަޅުގަނޑު ތިމާގެވެސް ވާނެ...\nޖެނުއަރީ 17, 2019 20:13\nއެމަންޖެ ވުޖޫދަށް އައީ އިބޫގެ ވެރިކަމުގައި ކަމާމެދު ސުވާލު އުފެދޭހެން ވަގުތު މީހުން ފިތުނަ ހެދުމުގެ ބަދަލުގަ ތި އަންހެނާ ދީނީ އިލްމުވެރިޔަކާ ހަވާލުކޮށް ވަހުމްތައް ފިލާވަރަށް ނަސޭހަތްދިނުން މުހިންމު. މިހާރު ބެލިޔަސް މިރާއްޖޭގެ އާބާދީގެ %45 މީހުންގެ ވިސްނުން ހުރީ މިގޮތަށް. މިކަން މިހެންވާން ދިމާވާ އެންމެބޮޑު ސަބަބަކީ އިލްމުވެރިންގެ ހަރުކަށިކަމާއި ދެމުންދާ އިންޒާރު. މީގެ ބަދަލުގަ ވިސްނައިދިނުމާއި އޮޅުންފިލުވާދިނުމަކީ ވ ބޭނުންތެރިކަމެއް. މިސާލަކަށް ޒާކިރުނައެކް މެންފަދަ ގާބިލް ހުނަރުވެރި ބޭފުޅުން އެކުރާފަދަ އިލްމީ ޖިހާދަކީ މިކަމުގެ ހައްލު. ކުރިޔަށް އޮތްތަނުގަވެސް މި ލާދީނީ ވަބާ މިގައުމުގަ ދާނީ ކުރިޔަށް. ޙިކްމަތްތެރި ކަމާއެކު ޑީލް ނުކުރެވެންޏާ ގެއްލި ނިމި ހިނގައިދާނެ.\nޖެނުއަރީ 17, 2019 21:19\nފުރަތަމަ ވަހުމް ފިލުވާދޭންވީ ތިޔަބުނާ އިލްމުވެރީންގެ އެއްނު؟\nޖެނުއަރީ 17, 2019 21:39\nއެހެްންތަ އިލްމުވެރިން ހަރުކަށިކމުން ދޯ ތިމީހުން އޮރިޔާމުން އުޅރނީ ނޫނީ ރާބޮނީ ނޫނީ ޒިނޭ ކުރަނީ އެހެން ވީމަ އިލްމުވެރިން ހައްޔަރު ކަރަނތާ މިޖެހެނީ\nއޮކްޓޯބަރ 21, 2019 14:37\nއެމަންޖެ ގެ އަސްލު ވުޖޫދަށް އައީ ހަމަ ތިވިދާޅުވިގޮތަށް މި ލާދީނީ ވެރިކަމުގެ..\nކުރިން އުޅުނީ ސިއްރުން..\nޖެނުއަރީ 17, 2019 20:15\nކުނިކޮޅެއް އަޅަފިޔެ ކިޔާފަ މިހުންގެ ނަން ހާމަ ކޮށް ލިޔެފަ.... ދީނައް ފުރަސާރަ ކުރާމީހެއްވިއްޔާވީ ސއްރުކުރަން......\nޖާހިލުންނަކަށް ނަން ހާމަ ކުރާކަށް ނުވާނެ\nޖެނުއަރީ 17, 2019 20:16\nމަދު ބައެއްގެ ސަބަބުން އަޅަމެންނަށް ކޯފާ އެއް ނުފޮނުއްވާދޭވެ..\nޖެނުއަރީ 17, 2019 21:21\nކަލޭ ބިރުން ހުރީ. ކަލޭގެ މައްޗަށް ތިޔަ ކަމެއް ފުރަތަމަ ލައިގަންނާނީ. އެހެންޏާ ފަހެ ކުށްކުރި މީހާއާ ކުށް ނުކުރާމީހާ ވަކިކުރަން ނޭގޭ ފަރާތެއް ނޫނޭ އެއީ. ކަލޭ ތިހުރީ ހަމަ ހޭގަ ތަ؟\nޖެނުއަރީ 18, 2019 06:11\nމާތްﷲ އަށް އުރެދުމުގައި ހައްދުފަހަނަ އަޅާދާ މީހުންގެ ސަބަބުން އާންމުވެ ދާ ގޮތުގައި ވެސް ކޯފާ ފޮނުއްވާ! އެއީ އުރެދޭ މީހާ ހުއްޓުވަން ދެންތިބި މީހުން ވެސް މަސައްކަތް ކުރަންޖެހި އެކަން ނުކުރީމަ!\nޖެނުއަރީ 18, 2019 07:37\nކަލޭ ތިހުރީ ހަމަ ހޭގަތަ؟ ކުށް ފާފަ ތަކަށް އަރައިގަންނަ މީހުން ގިނަ ވެއްޖެތަނަކަށް ﷲ ކޯފާ ފޮނުއްވަނީ އެތަނެއްގަ ރަނގަޅު މީހުންވެސް ތިއްބަކަން ކަލެއަށް ނޭނގެނީބާ؟\nޖެނުއަރީ 17, 2019 22:23\nޖެނުއަރީ 18, 2019 14:01\nސަބަބަކީ ލާދީނީ ސަރުކާރެއްވީމާ ލާދީނީ ފިކުރުގެ އުދާސްތަށް ބަންޑުންޖަހާލަނީ އެއްވެސް ބިރެއްނެތި ލާދީނީ މީހުން މިހާރުވެސް ވަނީ ޖަލުންދޫކޮށްލާފަ ވެލެޒިނީ ހޯރައިއްބެ މިފަދަ ނުލަފާ ޖާހިލުންނަށް ސަރުކާރުންވަނީ އަމާންދީފަ.\nމީ މަގޭ ދޮށީ ދަރި.\nޖެނުއަރީ 17, 2019 20:17\nރާއްޖޭގައި އުޅޭ އެއްވެސް ވަރަކަށް ނަމާދު ނުކުރާ ނަމުން މުސްލިމުންނޭ ކިޔައިގެން އުޅޭ މީހުންނާ ބެހޭގޮތުން ރިޕޯރޓް އެއް ލިޔުން ވަރަށް މުހިންމު ....\nޖެނުއަރީ 17, 2019 20:18\nޗޭ މަގޭ އުފާ.\nޖެނުއަރީ 17, 2019 20:21\nމީކީ މީހެއްނޫން ޖަނަވަރެއް\nޖެނުއަރީ 17, 2019 20:24\nޜޔ ދެއްކެވި ވާހަކަ ތަކުގެ ތެދުކަމާއެވެ. ޢެމަނިކުފާނުގެ ދުރުވިސްނުމުގެ ކުޅަދާނަކަމާއި މެދު އުފެދުނު ޝައްކުތައް މިހާރު ސައުފުވެއްޖެ.\nޖެނުއަރީ 17, 2019 20:42\nތީ ނަފުސާނީ ބަލިމީހެއް. ޢޭނާއަށް ބޭނުންވާ ފަރުވާ ލިބޭނީ އިންޑިޔާއިން. ގެރަީގެ ނަޖިސް ބޯންދިނީމާ ރަނގަޅުވެދާމެ. މާދަމާ ﷲ ހަޟްރަތަށް ދޮޔައީމާ އެގޭނެ. ޢަހަރެމެން ތިބޭނަން ބަލަން.\nޖެނުއަރީ 17, 2019 20:43\nމީމަގޭ ކޮއެ.. އުފާ އުފާއްތަ.\nޖެނުއަރީ 17, 2019 20:44\nމީ ސަތޭކަ ޕަސެންޓު މިސްލިމް ގައުމެއް އެކަމު މިތާކު އިސްލާމީ ސަރި އަތެއް ނުހިގާ\nޖެނުއަރީ 17, 2019 21:01\nޢަދި އޮތީ ކުރިއަށް ކަލޭމެން ރުހުނަސް ނުރުހުނަސް. ލާދީ ނީ ސަރުކާރެއް ގައި ލާދީނީ ކަންކަން ގިނަވާނެ. ބަލަންތިބޭ އުޅޭ ހުރިހާ އެންމެން ފާޅުވާނެ.\nޖެނުއަރީ 17, 2019 21:03\nމީނައަށް ކިޔަނީ އުފާ\nޖެނުއަރީ 17, 2019 21:07\nމީ ނައިފަރު އުފާ ކިޔާކުއްޖެއް. ސްރީލަންކާގަ ދިރިއުޅެނީ\nޖެނުއަރީ 17, 2019 21:09\nތިޔަކު ނެތެއްނު އޭނަޔަކަށް ބިރެއް . އެއްވެސް މީހަކަށް އެއްވެސް ދީނެއް މަޖްބޫރެއް ނުކުރާނެތާ. ރާއްޖޭގައިވެސް އިންސާނީ ހައްގުތައް ދަމަހަށްޓާނެއެއްނު؟ އޭނާ އުޅޭ ދީން ގޯހިއްޔާ އޭނައެއް ނަރަކައަށް ދާނީ. ޝޭޚުންނެއް ނޫނެއްނު. ޝޭޚުން އުޅޭ ގޮތް ގޯހިއްޔާ ޝޭޚުންނެއްނު ދާނީ؟\nޖެނުއަރީ 17, 2019 21:43\nތީ ކަލޭގެ ހަގީގީ ވިސްނުން ކަމަށް ވާނަމަ ކަލޭވެސް ތިހިރީ ގެއްލުމެއްގެ ތެރޭ\nޖެނުއަރީ 18, 2019 00:40\nޢެމީހެއްގެ ފެންވަރުން މުންކަރާތްތައް ނަހީކުރަންޖެހޭ\nޖެނުއަރީ 17, 2019 21:13\nތިޔަ މީހަކު ތިޔަކަމެއް ކުރާތާ2އަހަރު ވަރު ވެދާނެ.. ވަގުތަށް އަދި ކިރިޔާ ތިޔަ ރޭކާލީ\nޖެނުއަރީ 17, 2019 21:26\nރާއްޖޭގެ އާދަކާދަތަކާއި ސަގާފަތްތަކާ ދެކޮޅު ޚިޔާލުތައް ރާއްޖޭގައި ފާޅު ކުރުމަށް ފަސޭހަވެ މަގު އަލިވީމަ ކަލޭ އަވަހަށް ތިއައީ ދޯ؟ މިތަނަށް ކޯފާއެއް ނުފޮނުއްވަނީސް މި ބައިގަނޑު މިތަނުން ރައްކާވާން އުޅޭ.\nޖެނުއަރީ 17, 2019 21:30\nދީނާދެކޮޅު މީހުން ގިނަވެއްޖެ. ބަލަން ތިއްބާ މިއޮތްދަނީ ގޯހުން ގޯހަށް. ވެރިކަން ކުރާ ޕާރޓީންވެސް ދެނީ ހިތްވަރު.\nކަލޭމެން ތީ ބުއްދިއެއް ވާ ބައެއް ނޫން.. ހެޔޮ ނުބައި ނޭނގެނީ އެހެންވެ. އިންސާނުން ކަމުގަވެސް ނުފުދޭ ބައެއް ތީ.\nގ.ކެނެރީގެ ނަސިދު ދައްކަމުނަދާ ވާހަކަތަކެކޭ ތިޔަ ބުނާ އަންހެންމީހާ ދައްކާ ވާހަކަތަކެކޭ ހުރީ ކޮންތަފާތެއް ؟ ނަސީދުގެ ވާހަކަ ނުދައްކަނީ ކީއްވެ ؟\nޖެނުއަރީ 17, 2019 21:58\nރަނުގެ އެއްޗެއްގެ ބަދަލުގައި ރަތުލޮއިގަނޑެއް އެކަކުވެސް ނުނަގާނެ. އަސްލު ރަނަކީ ކޮބައިކަން އެކުއްޖާއަށް ދައްކައިދީ. ރަތުލޮއިގައި ރަނުގެ ގިރިޓީއެއް ކޮށްގެން އުޅޭނަމަ އެކަން ސިއްރުކުރަން ލައްކަ ހިންތާ ހަދާނެ. ތިކުއްޖާއަށް ފެނިފައިވަނީ ތެދުމަގު ނޫންނަމަ ރީއްޗަށް ބިރުނުދައްކާ އެކަން ސާބިތުކޮށް ދައްކާ. އަސްލު ރަނަކީ އަސްލުކަން ސާބިތުކޮށްދޭކަށް ދައްޗެއް ނުާނެ.\nޖެނުއަރީ 18, 2019 00:21\nދައްތަ ހާދަ ދެރަވީ. ޒަމްޒަމަކީ ރަނެއް ނޫން ޒަމްޒަމަކީ ޒަމްޒަމް ތިކަހަލަ އެއްޗެއް ތިކިޔަނީ. ސަންގުމަރުމަރަކީ ސަންގުމަރުމަރެއްނޫން. އއެަކަހަލަ އެއްޗެއް ތިކިޔަނީ... މަވެސް ދެރަވެއްޖެ.ސޯހޯޓް\nޖެނުއަރީ 18, 2019 08:28\nއަސްލު ރަންފެނި އެކަމަކު އެއީ އަސްލުރަންކަމަށް ޤަބޫލުނުކުރާނަމަ އެމީހާޔަކީ އެއްވެސްކަމެއްގެ އަސްލު ޤަބޫލުކުރާމީހަކަށްނުވާނެ ވީމާ، އަސްލު ދީނަކީ އިސްލާމްދީންކަން ޤަބޫލުނުކުރަނީ!\nޖެނުއަރީ 17, 2019 22:25\nމީ ހަމަ ސީދާ ނަޝީދު ބުނެގެން ހަރަދުކޮށްގެން ގަންނަ ގަނޑެއް. މިބައިމީހުންނާއި މިބައިމީހުންގެ ރޫހާނީ ލީޑަރު ނިކަމެތި ނިމުމަކުން ނިންމަވާންދޭވެ. މިމީހުން އިސްލާހު ކުރަން އުޅޭބަޔަކުވެސް ކާފަރުވެދާނެ.\nޖެނުއަރީ 17, 2019 22:27\nނަން ހާމަ ކޮށްބަލަ\nޖެނުއަރީ 17, 2019 22:34\nމަގުމަޗަާް ކުނިއަޅާ ނިކަމެތި މީހާގެ ނަން އިއުލާން ކުރާނެ\nޖެނުއަރީ 17, 2019 22:41\n"ލާދީނީ" ބުރޭންޑު މިރާޢްޖޭގައި އެންމެ ބޮޑަށް ޕްރޮމޯޓުކޮށް އިޝްތިހާރުކުރަނީ..ބައެއް ޝޭޚުންނާއި ބައެއް މީޑިއާތަކެވެ.\nލާދީނީ މީހުންނަށް ދީނަށް ގޮވާލުމުގެ ބަދަލުގައި އެމީހުންގެ ވާހަކަތައް މީޑިޔާގެ ފަލަސުރުޙިތަކަށް އެރުވުމާއި ބޭކާރު ގޮތުގައި އެމީހުންނާ ޖަދަލުކޮށް އެމީން އިޝްތިހާރުކުރަނީ މީޑިޔާއެވެ. މީޑިޔާގެ ބޭނުމަކީ އެމީޑިޔާއެއް ޤަބޫލުކުރާ ސިޔާސަތު ކޮންމއ ގޮތެއްހަސާފަވިޔަސް ޕްރޮމޯޓުކުރުމާއި އިދިކޮޅިު ނިސްބަތްކޮށް އާއްމުން ތެރޭގައި ފަތުރަން ބޭނުން ވާހަކައެއް ފެތުރުމެވެ.\nއެމީހުންނާއި ބައްދަލުކޮށް ދީނުގެ ކަންކަން އޮޅުން ފިލުވައިދީ މުސްލިމުންގެ އަދަދު ގިނަކުރަން އުޅޭ މީޑިޔާއެއް ނެތެވެ.\nމިކަމުގެ ސަބަބުން ދީނާއި ދުރަށް މީސްތަކުން ދިޔުމަށް މަގުފަހިވެއެވެ.\nޖެނުއަރީ 17, 2019 22:45\nމީނާ ހިފާ ހައްޔަކުުަރަންވީ\nޖެނުއަރީ 17, 2019 23:04\nމިކަމާ އެއްގޮތަކަސް ކަންބޮޑުވާނެ ކަމެއް ނެތް ދުނިޔެ ގިޔާމަތް ވުމުގެ އަލާމާތް ތައް މިފެންނަނީ ދީން ގަބޫލް ނުކުރާ މީހުން ގިނަވުމާއި.ޖަލްސާތަކުގައި ކުރީގެ ރައީސް ސުން ފާޅުގައި ދީނައް ޖޯކުޖަހާއިރު އެކަމާ އައްޖަހާ ބޭފުން ގިނަވުމާ\nޖެނުއަރީ 19, 2019 10:07\nފިތުނަ ފަސާދަ އުފައްދަން ކުރީސަފަށް އަންހެނުން ނިކުންނާނެ\nޖެނުއަރީ 17, 2019 23:29\nފުލުހަށް ނުގެންދާނެ މީނާ.. ނަޝީދާއި އިބުރާ އަދި ޝަހިންދާ ލައިކްވާ ކަހަލަ ވާހަކަ ދައްކާތީ..!\nދީނީ ނުވަތަ ތުބުޅި ލީ ކުއްޖަކު ބަހެއް ބުނެ.. އެއްޗެއް ޕޯސްޓް ކޮށްފިނަމަ ފުލުހުން ފިޔަވަޅުވެސް އަޅާނެ.. ސުވާލުވެސް ކުރާނެ..\nޖެނުއަރީ 18, 2019 00:43\nމީހިފިނުހުންނަ މަންޖެއެއް ޓްރަވަލް ފޮޓޯގްރާފަރެއްނޫން އެއީކީ އެއްބަޑު ކޮއްކޮ ކިޔަވަދޭން ނަމުގަ މިހާރު އުޅެނީ މެލޭސިއާގަ. ފިރިމީހާއިއެކު. ފުރަތަމަ މީހަކާއިދެފަ ވަރިކުރީ މިހާރު ހުރީކިހިނެއްކަމެއް ނޭގެ އާއިލާ އެހެން ކުދިންކޮޅު ކިހިނެއްބާ ތިބީ ؟؟ އިބިލީހުގެ ބަސްނާހާފި ނަމަ ކިތަންމެހާވެސް ރަގަޅު.\nޖެނުއަރީ 18, 2019 01:12\nއިސްލާމީ ޝަރީޢަތް ނުހިނގާ ހަމައެކަނި އޮތް %100 އިސްލާމީ ޤައުމު ރާއްޖެއަކީ.\nޖެނުއަރީ 18, 2019 01:32\nގައުމުގެ ވެރިންނާއި މަޖްލިސް މެމްބަރުންނާއި ޝަރުއީނިޒާމް ދަމަހައްޓާ ފަރާތްތަށް މިކަންކަން ރަނގަޅުކުރަން ޖެހޭ... އިސްލާމީ ޝަރީއަތް ގާއިމްކުރަން ޖެހޭ...\nޖެނުއަރީ 18, 2019 01:47\nތިޔަވަރުގެ މީހަކަށް ހަމަ އެއްވެސް އަދަބެެއް ނުދީ ތިޔަ ހުރީ ކީއްވެގެން ބާ..؟ ބޮލުން ރޮދި ކެނޑިފަ ތޯ އެއްޗެއް ....މުރުތައްދު ވެފައި އެހުރީ ???\nޖެނުއަރީ 18, 2019 02:58\nކޮބާ ވަލުޒިނީ ފޮރުވާފަތަ\nޖެނުއަރީ 18, 2019 03:47\nތިޔަމީހާ އެއީ ކޮންމެމީހަކު ކަމުގާ ވިޔަސް ހެޔޮ މިގައުމުން ބޭރުކުރޭ ނޫނީ ޖަލު ގެކުޑަގޮޅިޔަށްލާ ބަންދު ކުރޭ\nޖެނުއަރީ 18, 2019 04:12\nޖެނުއަރީ 18, 2019 05:08\nއެމަންޖެ ތިކުރަނީ އިސްތިހާރު ތިހެން ހެދީމަ ހައްތާ އިތުރުވާނީ\nޖެނުއަރީ 18, 2019 06:49\nތިޔަބުނާ ބުނާއަންހެނާ އަކީ ހަމަހޭގަ ހުރިމީހެއްތޯބެލުން މާރަނގަޅު ވާނެ އަންހެނުންވެސް. ގިނަފަހަރުތިބެނީ މަސްތުގެ ހާލަތުގައި ތިޔަބުނާ ޅާނޏެސްރަނގަޅަވިއްޔާ އުޅޭނީ އެފަދަހާލެއްގާ ކަންކަށަވަރު\nޖެނުއަރީ 18, 2019 08:18\nއަވަހަށް މަރުކާޒެއް ހުޅުވާ އެމީހުންނާ އެހީވާންވީ.\nޖެނުއަރީ 18, 2019 09:44\nޖެނުއަރީ 18, 2019 11:11\nއަންނިއަށް ބާރެއް އޮތިއްޔާ ތިކަން ހިންގާނެ އަބަދުވެސް. އެމް.ޑީ.ޕީ އަށް ވެރިކަން ނުދެވިގެން ތެޅިފޮޅުނު ޝައިޚުން މިކަމުގެ ޒިންމާ ފުރިހަމައަށް ނަގަންޖެހޭނެ. މިހާރު އެމީހުން އުޅޭކަންވެސް ނޭނގޭ. ޤައުމުގެ ވެރިޔަކު ހުންނަކަމެއްވެސް ނޭނގެ.\nޖެނުއަރީ 18, 2019 11:21\nމިދުނިޔެ އަށް އިސްލާމްދީން ފޮނުއްވީސުރެ މިދުނިޔެ ނިމިދަންދެން އިސްލާމްދީނަށް ފުރައްސާރަ ކުރާނެ މީހުން މިދުނިޔޭގައި އުޅޭނެކަމަށް ﷲސުބްޙާނަހޫ ވަތަޢާލާ އާއި އެކަލާގެ ރަސޫލާ ވަނީ އަންގަވާފައެވެ. އެމީހުންކިތަންމެ ނުރުހުނަސް ދުނިޔެ ނިމިދަންދެން އިސްލާމްދީން ދުނިޔެމަތީގައި ދަމަހައްޓަވާނެކަމަށް ﷲގެ ވަޙީގެ ބަސްފުޅުގައިވެއެވެ. ވީއިރު އިސްލާމްދީނުގެ ދެކޮޅުވެރިންނަކީ އެމީހުންގެ އަމިއްލަ ހަލާކު އަމިއްލައަށް ހޯދާ މީހުންނެވެ.އިސްލާމް ދީން ޤަބޫލުކޮށް އެދީނަށް ތަބާވާ މީހުން މިކަމަކާ ދެކޮޅެއް ނުހާދާނެއެވެ.\nޖެނުއަރީ 18, 2019 11:29\nފާޅުގައި ދީނަށް ފުރައްސާރަ ކުރާ މީހެއްގެ ފޮޓޯ އާންމުނުކުރުމަކީ ހިތާމަކުރާކަމެއް.؟\nޖެނުއަރީ 18, 2019 11:53\nކާފަރުންގެ ވެރިކަމެއް އައިމަ ކާފަރުންނަށް ހިއްވަރު ލިބި\nކާފަރު މުނާފިޤުންތައް ފާޅުގައި ބަސް ބުނަން ފެށުމަކީ\nޖެނުއަރީ 18, 2019 14:05\nސަރުކާރުގެ އެއްވެސް ލެވެލްއަކުން މި މީހާގެ އަމަލުތައް ކުއްވެރިކުރާތަނެއްވެސް އަދި ތަހުގީގުކޮއް ފިޔަވަޅުއަޅާ ތަނެއްވެސް ނުފެނޭ. މިކަމުން މި ސަރުކާރުގެ ޕުރައިއޯރިޓީސްތަކާއި އަދި ދީނައް އޮތް ޕޮލިސީ ވަރައް ރަނގަޅައް ހާމަވެއްޖެ.\nޖެނުއަރީ 18, 2019 15:26\nފާޅުގައި ދީނަށް ފުރައްސާރަކުރާ މީހުންގެ ނަން ހާމަކޮށް ފޮޓޯ ހާމަކުރަން ޖެހޭ މިފަދަ ނުބައި މީހުން އެންމެނަށް އެނގެންޖެހޭނެ.\nޖެނުއަރީ 18, 2019 15:30\nއެމް.ޑީ.ޕީ އާއި ބައިވެރިވެ ގައުމަށް ގައްދާުރު\nބަޔަކު ގެނައި މިސަރުކާރު ގެނައީ ތަފާތު\nދީންތަށްވެސް ގެނައުމަށް އެއްބަސް ވެވިގެން\nކަމަށް ދެކެން މިސަރުކާރުގެ ބޮޑުން އިސްލާމް\nދީނާ ދެކޮޅު ހައްދަވަން ފާޅުގަވެސް ނިކުންނާނެ\nމަޖްލީސް ކަންތައް ނިމިގެން. ކޮބާ އަނގަ ބޮޑު\nއިމްތިޔާޒް ފަހުމީ (އިންތި)\nޖެނުއަރީ 18, 2019 17:38\nޗޭ އަހުންގެ ތިއްތިގެ އުފާ\nއަހުންނަށް އެކޮއި ކިޔަނީ އިންތި ކުޑަބެ\nޖެނުއަރީ 18, 2019 18:56\nވަޅުދިޔަހިއްކާއިރު އަޑި ހަލުވާލީމާ އަޑީގައިހުރި ކިލާ ތަކާ ވެލިތަކާ ވަޅުފެހިތައް ފެންމައްޗަށް އަރާހެން، ލާދީނީ ސަރުކާރު އައުމާއެކު ލާދީނީ ކުނިތައް ފައުޅު ވާންފަށައިފިއެވެ.\nޖެނުއަރީ 18, 2019 22:18\nޢާނ ތީ އުފާ މަވެސް ދަންނަން ކުރީގަވެސް ވަރަށް ރީއްޗަށް އުޅުނުކުއްޖެކޭތީ ފިރިހެންކުދިންނާ އެކު\nޖެނުއަރީ 19, 2019 10:05\nޖެނުއަރީ 18, 2019 22:33\nލާދީނީވީމާ ދިމާވާ އެންމެ ބޮޑު މައްސަލައަކީ ކޮބާ؟ އެމީހަކަށް ސުވަރުގެ ނުދެވެނީތަ؟ އެހެންވިއްޔާ ރާއްޖެ ފިޔަވާ ދުނިޔޭގައި ގިނަވާނީ އެބަގަ ދޯ؟\nޖެނުއަރީ 18, 2019 22:38\nމިކަހަލަ މީހުން ރާއްޖެ ނާދެވޭގޮތަށް އެމީހަކު އުޅޭ ގައުމަކަށް ފޮނުވާލަންވީނު! ނޫނީ ދީނުގަ އޮތް އަދަބު އެމީހުންނަށް ދޭންވީނު!\nޖެނުއަރީ 19, 2019 09:56\nދުނިޔޭގައި ހިނގާ ކޮންމެ ލޭ އޮހޮރުވުމެއްގައި ކޮންމެ ފިތުނަ ފަސާދައެއްގެ އެންމެ އަޑީގައި ތިބެނީ އަންހެނުން. ހިސްޓްރީއަށް އަދި މިހާރުވެސް ކަންކަން ހިނގާގޮތަށް ބަލާލުމުން މިކަން ވަރަށް ސާފް\nޖެނުއަރީ 19, 2019 10:24\nމަދު ބައެއްގެ ސަބަބުން އަޅަމެންނަށް ކޯފާ އެއް ނުފޮނުއްވާދޭވެ\nޖެނުއަރީ 19, 2019 12:02\nމިއަންހެނާގެ ވަނަވަރު ހާމަކުރުމަށް ވަގުތަށް ގޮވާލަން. މީނަ ލަދުގަންނަވަށް ޖެހޭނެ.\nނޫސްވެރިންވެސް އެމީހުންގެ ވާޖިބު ރަނގަޅަށް އަދާކުރޭ.\nޖެނުއަރީ 19, 2019 12:30\nތިމީހާ ރާއްޖެއިން ބޭރު ކުރަން ޖެހޭ\nމި ކަލާ ނުބައި މީހުން ގެ ފޮޓޯ އަދި ނަން ހާމަ ކުރުމަށް ފަސް ޖެހެނީ ކީއްވެ..\nޖެނުއަރީ 21, 2019 20:29\nމަޖްލިސް މެމްބަރ ޢިމްތިޔާޒް ފަހުމީ އަށް ބޮޑުބޭބެ ކިޔާ މީހެއްމީ\nމަޝްހޫރު މުހުތާރު.ފަހުމީގެ ދަރިއެއް\nއޮކްޓޯބަރ 20, 2019 15:00\nޢެހެންތާވާނީ، މިހާރުގެ ވެރިކަމަކީ ލާދީނީ ފިކުރުގެ ވެރިކަމެށް\nއޮކްޓޯބަރ 20, 2019 23:07\nމިހާރުވެސް ކަލޭމެން އުޅެނީ އޮރިޔާމުންނެއް ނޫންތަ؟؟ މިހާރު ތިޔަ އުޅެނީކީވެސް އިސްލާމްދީނަކަށް ނޫން. ދެން އުޅެން ބޭނުންވާގޮތަށް އުޅެފާ އިލްމުވެރިންނޭ ނުކިޔާ.. ހިތުން ދިވެހިންގެ ފަރާތުން ހަމްދަރުދީ ހޯދަން. ތިޔަކަހަލަ ހައެކަމީހުން ތިޔަހެން އަދި ބުނާ އެއްޗަކުން ދިވެހިންނެއް ނުގުޑާނެ. ކަލޭމެން އޮރިޔާމުން ދީނަށް ހަޖޫޖަހަމުން ދުވަނީ މަރުނުވާނެ ކަމަށްދޯ.\nދުނިޔެ މަތީގައި ވެސް ބާކީވެ މާޔޫސްވެ، ހަރާމް ކުރެއްވި ހުރިހާ ކަމެއް ކުރެވި، އަމިއްލަ ގައުމުގައި ނޫޅެވި ކާފަރުންނާއި އެކު އުޅެ ކްއީން އައިޝާ ހެދި ތިމަންނާ މިހުރީ މަހްޝަރު ބިމުގައި އޭ ކިޔާގެން އުޅޭ ތިކަހަލަ ނުވިސްނޭ ޖާހިލުން.\nއޮކްޓޯބަރ 22, 2019 18:51\n. މިހެން އުޅޭ ކިތަންމެ ބަޔަކު ފަހުން ވިސްނިގެން ޢިިީއްފަތްތެރިިވެގެންއުޅޭ. މީނަޔަށްވެސް ލަޓޯފަޓޯ ވެގެން އުޅެވެނީ ކިހާދުވަހަކުތޯ ބަލަން އަހަރުމެން ތިބޭނަން އިންޝާ ﷲ..


އޭމަގޭ އަޚުންނާއި އުޚުތުންނޭވެ! އޮޅުވާލުންތަކާއިމެދު ފުންކޮށް ވިސްނަވާށެވެ! | #Dhiislam\nއޭމަގޭ އަޚުންނާއި އުޚުތުންނޭވެ! އޮޅުވާލުންތަކާއިމެދު ފުންކޮށް ވިސްނަވާށެވެ!\n4 years ago |0comment| September 13, 2013\nފަޟީލަތުއްޝައިޚް އިލްޔާސް ޙުސައިން\nއިސްލާމްދީނާ ދެކޮޅަށް ތިމަންނަގެ ބަހާއި ޢަމަލުން މަސައްކަތް ކުރަމުންދާމީހަކު މިހާރު އިސްލާމްދީން ނޫންއެހެން ދީނަކަށް މިޤައުމުގައި ޖާގަނުދޭނަމޭ އެބަބުނައެވެ. އަދި ޙުއްޖަތަކަށް ޤާނޫނު އަސާސީގެ 10 ވަނަ މާއްދާގެ ހަވާލާވެސް އެބަދެއެވެ. މީ ވަރައްބޮޑު އޮޅުވާލުމެކެވެ. ދީނާޚިލާފު ހުރިހާކަމެއް ކުރެއްވީވެސް ޤާނޫނު އަސާސީގެ 10 ވަނަ މާއްދާ އެހެން އޮތްވާނޫންތޯއެވެ؟ މައްސަލައަކީ ޤާނޫނުއަސާސީގައިވާގޮތައް ޢަމަލު ނުކުރުމެވެ. އަދި އެއަށް ބޯނުލަބާ ތިމާ ހިތުހުރިގޮތަކަށް ޔަހޫދީން ރުއްސުމަށް މަސައްކަތްކުރާކަމެވެ. މިއީ ޔަހޫދީން ބޭނުންވާގޮތެވެ. ޔަހޫދީންނަކީ ތައުރާތުގައި މާތްﷲ ބަޔާންކުރައްވާފައިވާގޮތާ ޚިލާފަށް ޢަމަލުކުރުމުން އިލާހީ ކޯފާ ޙައްޤުވި ބަޔަކެވެ. އެމީހުންގެ ބޭނުމަކީ މުސްލިމުންނަކީވެސް އެގޮތަށް ޢަމަލުކުރާބަޔަކަށްހެދުމެވެ. އަދި އެމީހުން މުސްލިމުންދެކެ ރުހޭނީވެސް މިގޮތަށް ޢަމަލުކުރީމައެވެ.\nބަޤަރާސޫރަތުގެ 120 ވަނަ އާޔަތާމެދު ކޮންމެ މުސްލިމަކުވެސް ވިސްނާލާށެވެ. މާތްﷲ ވަޙީކުރައްވާފައިވާ ބަސްފުޅުގެ މާނައިގައިވެއެވެ. “އަދި يهودى ންވެސް نصارى އިންވެސް އެއުރެންގެ دين އަށް ކަލޭގެފާނު تبع ވެވަޑައިގެންފުމަށް ދާނދެން ކަލޭގެފާނަކާ ނުރުހޭނެތެވެ. ކަލޭގެފާނު ވިދާޅުވާށެވެ! ހަމަކަށަވަރުން اللَّه ގެ މަގު އެއީ ހަމަ ތެދުމަގެވެ. އަދި ކަށަވަރުންވެސް، ކަލޭގެފާނުގެ އަރިހަށް علم ގެ ތެރެއިން އައި ކަންތަކަށްފަހު އެއުރެންގެ އެދުންތަކަށް ކަލޭގެފާނު تبع ވެވަޑައިގެންފިނަމަ، اللَّه ގެ حضرة ން ކަލޭގެފާނަށް އެއްވެސް އެހީތެރިޔަކު އަދި نصر ދޭނޭ މީހަކުވެސް ނުވާނެތެވެ.”\nއަދި ނަބަވީ މިއިރުޝާދާމެދު ވިސަނަވާށެވެ. “އަބުއްދަރުދާ ރަޟިޔަﷲ ޢަންހު ވިދާޅުވިއެވެ. ތިމަންމެން ރަސޫލުﷲ صلى الله عليه وسلم އަރިހުގައިވަނިކޮށް އެކަލޭގެފާނު އުޑަށް ބައްލަވާފައި ޙަދީޘުކުރެއްވިއެވެ. މިވަގުތަކީ ޢިލްމު އޭގެ އެއްވެސް މިންވަރެއްނެތި މީސްތަކުންގެ ކިބައިން އުފުލައްވާ ވަގުތެވެ. އެހިނދު ޒިޔާދުބިން ލަބީދު ވިދާޅުވިއެވެ. ތިމަންމެންނާއި ތިމެންމެންގެ އަނބިންނާ ދަރިން ޤުރުއާން ކިޔަވަމުން ދަނިކޮށް ތިމަންމެންގެ ތެރެއިން ޢިލްމު އުފުލިގެންދާނީ ކިހިނަކުންހެއްޔެވެ؟ ރަސޫލުﷲ صلى الله عليه وسلم ޙަދީޘުކުރެއްވިއެވެ. އޭޒިޔާދެވެ. ވިސްނާށެވެ! ތިމަން ނަބިއްޔާ ހީފުޅުކުރެއްވީ ޒިޔާދަކީ މަދީނާގެ ވިސްނޭ މީހުންގެ ތެރެއިންވާ މީހެއްކަމުގައެވެ. ޔަހޫދީންނާއި ނަޞާރާއިންގެ އަތުގައި ތައުރާތާއި އިންޖީލު ނުވޭހެއްޔެވެ؟ އެއިން އެމީހުންނަށް ކުރީ ކޮން ފައިދާއެއްހެއްޔެވެ. (އެބަހީ އޭގައިވާ ގޮތަށް އެމީހުން ޢަމަލު ނުކުރައެވެ.)” (ތިރިމިޒީ/ އިބުނުމާޖާ)\nމިއަދު ޤުރުއާންވެސް އަދި ތިބުނާ ދިވެހި ރާއްޖޭގެ ޤާނޫނު އަސާސީވެސް އެބައޮތެވެ. ނަމަވެސް އޭގައިބަޔާންކޮށްފައިވާ ޤާނޫންތަކާއި ޤަވާއިދުތަކާއި އެއްގޮތަށް ޢަމަލުކުރަނީ ކާކުހެއްޔެވެ. ޤުރުއާނުގައި ބަޔާންކުރައްވާފައިވާ ޙައްދު ތަކާއިމެދު އެޙައްދުތައް ޤާނޫނުލް ޢުޤޫބާތުގައި ލިޔެވިގެން ދިއުމަކީ ތިމަންނައަށް ފެންނަކަމެއްނޫނޭ ބުނުމަކީ ޤުރުއާނަށް އިންކާރު ކުރުން ކަމުގައި ނުވޭތޯއެވެ؟ ޔަޤީނުންވެސް އެއީ އެޙައްދުތަކަށް އިންކާރު ކުރުމެވެ. ދެން އެއަށް ފަހުގަވެސް ލާދީނީއޭ ނުކިޔޭނެއޭ ބުނެވޭނެތޯއެވެ. ލާދީނީއޭ މިބުނެވެނީ އިސްލާމްދީނުގައި އައިސްފައިވާގޮތް ދޫކޮށް އަމިއްލަ ބުއްދިއަށް ވިސްނޭގޮތަށް ޢަމަލުކުރުމަށެވެ. (އަބޫ ޢައްމާރު)


Ganoonaa eggothah verikan kuravvan "boagovaa nama" faruvaa akee isthiufaa: Ali Zahir | Mihaaru\nއިދިކޮޅު ޕާޓީތަކުގެ ޖަލްސާގައި އަލީ ޒާހިރު ވާހަކަ ދައްކަވަނީ. --ފޮޓޯ: ހުސެއިން ވަހީދު/ މިހާރު\nގާނޫނާ އެއްގޮތަަށް ވެރިކަން ކުރައްވަން "ބޯގޮވާ ނަމަ" ފަރުވާއަކީ އިސްތިއުފާ: އަލީ ޒާހިރު\n08 އޯގަސްޓް 2017 - 11:55 25 comments\nގާނޫނުއަސާސީ އަށް ނުވަ އަހަރު ފުރުން ފާހަގަކުރަން އިދިކޮޅު ޕާޓީތަކުން މ. ކުނޫޒްގައި ބޭއްވި ޖަލްސާގައި އޭނާ ވިދާޅުވީ ގާނޫނުއަސާސީގައިވާ ހައްގުތައް ރައްޔިތުންނަށް ކަށަވަރުކޮށްދީގެން، އެއާ އެއްގޮތަށް ވެރިކަން ނުކުރެއްވޭ ނަމަ ވެރިކަމުގައި ދެމިހުންނެވުމުގެ ބޭނުމެއް ނެތް ކަމަށެވެ. އެކަމަށް ގާނޫނުއަސާސީން ހޯދައިދީފައި އޮތް ހައްލަކީ އެ ވެރިއަކު އިސްތިއުފާ ދެއްވުން ކަމަށް ވިދާޅުވި އެވެ.\n"އެކަން އެގޮތަށް ނުކުރުމުން ދެން މިއަންނަނީ ރައްޔިތުންނާ ހަމައަށް. ރައްޔިތުން އިންތިހާބުކޮށްފައިވާ މަޖިލީހާ ހަމައަށް. ރައްޔިތުންގެ މަޖިލީހަށް އެބަ އޮތް އެ ޒިންމާ ނުވަތަ އެ ބާރު މި ގާނޫނުއަސާސީން ދީފައި،" އަލީ ޒާހިރު ވިދާޅުވި އެވެ.\n"ރައީސުލް ޖުމްހޫރިއްޔާ ވެސް ގާނޫނުއަސާސީއާ ހިލާފުވަނީ ކަމުގައި ވާ ނަމަ، ގާނޫނުއަސާސީއާ އެއްގޮތަށް ވެރިކަން ނުކުރައްވަނީ ނަމަ ޖަވާބުދާރީ ކުރުވަން ނުވަތަ އަޒުލުކުރުމުގެ ބާރު ވެސް ގާނޫނުއަސާސީގައި ރައްޔިތުންނަށް ދީފައި އެބަވޭ،" އޭނާ ވިދާޅުވި އެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ މައްސަލަ ހުށަހެޅި ގޮތަށް ރައީސުލްޖުމްހޫރިއްޔާ އަޒުލުކުރަން ވެސް މަޖިލީހަށް ހުށަހަޅަން އޭނާ ގޮވާލެއްވި އެވެ. އެއީ އިދިކޮޅު ޕާޓީތަކުގެ ގާނޫނީ ޒިންމާއެއް ކަމަށާއި އެކަން ކުރަން ޖެހޭ ކަމަށް ވެސް ވިދާޅުވި އެވެ.\nއަލީ ޒާހިރު ވިދާޅުވީ ރައީސުލްޖުމްހޫރިއްޔާ އަޒުލުކުރުމުގެ ވާހަކައަކީ ދައްކަން ނުޖެހޭ ވާހަކައެއް ކަމަށާއި އެއީ ވެރިކަން ވައްޓާލަން އުޅުން ކަމަށް ބުނެ ބިރުދައްކައި ތަހުގީގުތައް ހިންގާއިރު ގާނޫނުއަސާސީގައި އެ ވާހަކަ ދެއްކޭނެ ކަން ބަޔާންކޮށްފައި އޮންނަ ކަމަށެވެ. ރާއްޖޭގެ މިހާރު ވެރިކަމުގައި ހުންނެވި ރައީސް އަބްދުﷲ ޔާމީން ވެސް ވަނީ، ވެރިކަމަށް ވަޑައިގަތުމުގެ ކުރިން ރައީސަކު އަޒުލުކުރަން ގާނޫނުއަސާސީގައި އޮންނަ ގޮތާ ގުޅޭ ގޮތުން އެކި ތަންތަނުގައި ވާހަކަފުޅު ދައްކަވާފައި ކަަމަށް ވެސް އޭނާ ވިދާޅުވި އެވެ.\nއަލީ ޒާހިރު ވިދާޅުވީ މިހާރު އެ ވާހަކަ ދައްކާ ބަޔަކު ގޯސްވެ ވެރިކަން ވައްޓާލަން އުޅޭ ކަމަށް ތުހުމަތުކޮށް ފުލުހުން ލައްވައި ތަހުގީގުތައް ސަރުކާރުން ހިންގުމަކީ ހަމަޖެހޭ ކަމެއް ނޫން ކަމަށެވެ.\nރައްޔިތުންގެ މަޖިލީހުގެ މެމްބަރުންތަކެއް ހައްޔަރުކޮށްގެން ގެންގުޅެނީ ނުހައްގުން ކަމަށާއި އެ މެމްބަރުންނާ މެދު އަނިޔާވެރިވެ އެ ގޮނޑިތައް ގެއްލުވާލިޔަަސް މެމްބަރުން ތިއްބެވީ އެކަމަށް ރުހިގެން ކަމަށް އަލީ ޒާހިރު ވިދާޅުވި އެވެ.\nރާއްޖޭގެ ހާލަތު ވަރަށް ދަށު ދަރަޖައަށް ވެއްޓިފައިވާކަމުގެ މިސާލު ދައްކަވަމުން އޭނާ ވިދާޅުވި ގޮތުގައި ގާނޫނުއަސާސީން ރައްޔިތުންނަށް ކަށަވަރުކޮށްދީފައިވާ އެތައް ހައްގުތަކެއް ވަނީ ގެއްލިފަ އެވެ. އެކަމަކު ޒިންމާ ގިނަ ފަރާތްތަކަކުން އުފުލަން ޖެހޭ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި ގާނޫނުއަސާސީ ނަގަހައްޓައި ދަމަހައްޓާނެ ގޮތާއި މާނަކުރާނެ ގޮތް ވެސް ބަޔާންކޮށް އެ ޒިންމާ ޖުޑިޝަރީއާ ހަވާލުކޮށްފައި ވަނިކޮށް، އޭގައި އޮތް ގޮތާ މުޅިން ޚިލާފަށް ކަންކަން ނިންމުމަކީ، ވެވޭނެ އެންމެ ބޮޑު ޚިޔާނާތެވެ. އެ ބަޔަކު ބޭނުންވާ ގޮތަށް ގާނޫނުއަސާސީ މާނަކޮށްގެން ކަންކަން ނިންމުމުގެ ބާރު އެއްވެސް މުއައްސަސާއަކަށް ލިބިދީފައި ނުވާ ކަން އޭނާ ފާހަގަކުރެއްވި އެވެ.\nއަލީ ޒާހިރު ވިދާޅުވީ ގާނޫނުއަސާސީ މުގުރާލައި ހިންގަމުންދާ އަމަލުތައް ދެމިގެން ހިނގައްޖެ ނަމަ ދުވަހަކު ވެސް އަރައިނުގަނެވޭ ފަދަ އަނދިރި ވަޅުގަނޑަކަށް ރާއްޖެ ވެއްޓިދާނެ ކަމަށެވެ.\n"އަޅުގަނޑުމެންގެ ތެރޭގައި ހަމަޔާއި އިންސާފު ގެއްލި ގަދަ މީހާ ގަދަވެ، ނުވަތަ ޖަންގަލީގެ އުސޫލް އަޅުގަނޑުމެންގެ ތެރެއަށް އާއްމުވެގެން ހިނގައިދާނެ،" އޭނާ ވިދާޅުވި އެވެ.\nއިތުރު ލިޔުންތައް ދިވެހި ސަރުކާރު އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ ރައީސް އަބްދުﷲ ޔާމީން


Dharaneege massalaigai mashvaraa kuran thayyaaru: China | Mihaaru\nޗައިނާގެ ލޯނު އެހީގައި ރާއްޖޭގައި ހެދި ސިނަމާލެ ބްރިޖު: ޗައިނާ އިން ބުނަނީ ލޯނުތަކާ ބެހޭ ގޮތުން މަޝްވަރާކުރަން ތައްޔާރު ކަމަށް.---ފޮޓޯ: ހުސައިން ވަހީދު/މިހާރު\nލޯނު ދިނީ ރާއްޖޭން އެދުނު ގޮތަށް؛ ދަރަންޏާ މެދު މަޝްވަރާކުރަން ތައްޔާރު: ޗައިނާ\n01 ފެބުރުއަރީ 2019 - 08:11 51 comments\nރާއްޖެ އަށް ލޯނުތައް ދިނީ މާކެޓް ރޭޓަށް ވުރެ އަގު ހެޔޮކޮށް، ރާއްޖޭގެ ރައްޔިތުން ބޭނުންވާ ތަރައްގީގެ މަޝްރޫއުތައް ހިންގަން ކަމަށާއި އެއާ ގުޅުން ހުރި ދަރަންޏާ މެދު މަޝްވަރާކުރަން ތައްޔާރު ކަމަށް ޗައިނާ އިން ބުނެފި އެވެ.\nޗައިނާގެ ފޮރިން މިނިސްޓްރީން މިހެން ބުނީ، ކުރީގެ ރައީސް އަބްދުﷲ ޔާމީންގެ ވެރިކަމުގައި ރާއްޖެ އަށް ޗައިނާ އިން ދޫކޮށްފައިވާ ލޯނުތަކުގެ ދަރަނި ކުޑަކޮށް، ފައިސާ ދެއްކުމުގައި ލުއި ގޮތްތަކެއް ހަމަޖައްސަން ޗައިނާ ސަރުކާރާ މަޝްވަރާކުރާނެ ކަމަށް ރާއްޖޭގެ ފިނޭންސް މިނިސްޓަރު އިބްރާހިމް އަމީރް ވިދާޅުވުމުންނެވެ.\nފައިނޭންޝަލް ޓައިމްސް އަށް ދެއްވި އިންޓަވިއުއެއްގައި އަމީރް ވިދާޅުވީ ޗައިނާ އިން ރާއްޖޭގައި ހިންގާ މަޝްރޫއުތަކުގެ އަގު އެކަށީގެންވާ ވަރަށް ވުރެ މާ ބޮޑު ކަމަށާއި އެއީ ޕްރޮޖެކްޓްތައް ހޯދަން ކޮންޓްރެކްޓަރުންގެ ފަރާތުން ދީފައިވާ ރިޝްވަތުގެ ސަބަބުން ކަމަށެވެ.\n"މިއީ ގަސްތުގައި ހިންގާފައިވާ ކޮރަޕްޝަން ... [ކުރީގެ ސަރުކާރަށް] އެނގޭ މި ކުރެވެނީ ކީއްކަން ވެސް، ކޮންޓްރެކްޓަރުންގެ ފަރާތުން ލިބުނުކަން ... ކޮންޓްރެކްޓްތަކުގެ އަގު އެހާ ބޮޑީ އެހެންވެ،" އަމީރް ވިދާޅުވެފައިވެ އެވެ.\nއޭނާ ވިދާޅުވި ގޮތުގައި މިގޮތަށް ކޮރަޕްޝަން ހިންގާފައިވަނީ ހަމައެކަނި ޗައިނާގެ ޕްރޮޖެކްޓްތަކަކު ނޫނެވެ.\nއަމީރް ވިދާޅުވި ގޮތުގައި ކޮންޓްރެކްޓްތަކުގެ އަގު މާބޮޑުކޮށް ހުރި ކަމަށް ބެލެވޭތީ އެ ކަންކަމާ މަޝްވަރާކޮށް، ލޯނުތަކުގެ އިންޓަރެސްޓް ރޭޓާއި ފައިސާ ދެއްކުން ލުއި ގޮތަކަށް ބަދަލުކުރުމަށް ޗައިނާއާ މަޝްވަރާކުރާނެ އެވެ.\n"މި ޕްރޮޖެކްޓްތައް މިގޮތަށް ކުރިއަށް ގެންދާނެ މާލީ ގާބިލްކަމެއް ރާއްޖެއަކު ނެތް. އެހެންވެ އެކަމާ މަޝްވަރާކުރުމަކީ ރާއްޖެ އަށް ކުރަންޖެހޭ ކަމެއް."\nއަމީރްގެ ވާހަކައާ ގުޅިގެން ޗައިނާގެ ފޮރިން މިނިސްޓްރީން ފައިނޭންޝަލް ޓައިމްސް އަށް ބުނީ ރާއްޖެ އާއި ޗައިނާއާ ދެމެދު އޮތް އެއްބާރުލުން ދިނުމާއި މަޝްވަރާކުރުމުގެ ތެރެއިން ދަރަންޏާ މެދު ވެސް މަޝްވަރާކުރާނެ ކަމަށެވެ.\n"... ރާއްޖެ އާއި ޗައިނާއިން، ދެމެހެއްޓެނިވި ގޮތެއްގައި ދަރަނީގެ ހާލަތު ބޭއްވުމާ ބެހޭ ގޮތުން މަޝްވަރާކުރުމަށް ވަނީ އެއްބަސްވެފައި،" ފޮރިން މިނިސްޓްރީގެ ތަރުޖަމާނު އެ ނޫހަށް ވިދާޅުވި އެވެ.\nދަރަންޏާ ބެހޭ ގޮތުން ކުރީގެ ރައީސް ޔާމީންގެ ބަހެއް ހޯދަން މަސައްކަތްކުރި ކަމަށާއި އެކަމަކު އެކަން ކާމިޔާބު ނުވި ކަމަށް ފައިނޭންޝަލް ޓައިމްސް އިން ބުންޏެވެ.\nރާއްޖޭން ޗައިނާ އަށް ދައްކަންޖެހޭ ދަރަނީގެ އަދަދު 600 މިލިއަން ޑޮލަރަށް އަރަ އެވެ. އަދި ސަރުކާރާއި އަމިއްލަ ކުންފުނިތަކަށް، ސަރުކާރުން ގެރެންޓީ ދީގެން ނަގާފައިވާ ލޯނުގެ މިންވަރު 935 މިލިއަން ޑޮލަރަށް އަރާ ކަމަށް ފިނޭންސް މިނިސްޓްރީގެ ހިސާބުތަކުން ދައްކަ އެވެ.\nޔާމީންގެ ވެރިކަމުގައި ޗައިނާ އަށް ރާއްޖޭގެ އިގްތިސާދު މާބޮޑަށް ބަރޯސާކުރުމުން ނުރައްކާ ވެފައިވާ ކަމަށް ބުނެ ފާޑުކިޔުން ވަރަށް ބޮޑަށް އަމާޒުވެފައިވެ އެވެ.\nއިތުރު ލިޔުންތައް ފިނޭންސް މިނިސްޓަރު ރާއްޖެ-ޗައިނާ ސަރުކާރު ލޯނު އިބްރާހިމް އަމީރު، ފިނޭންސް މިނިސްޓަރު ޗައިނާ ދިވެހި ސަރުކާރު ފިނޭންސް މިނިސްޓްރީ


SunOnline: King salman miskiy roadhaige kurin hulhuvanee\nއިސްމާއިލް ޝާކިރު 31 Aug 2021, 22:26\nކިންގް ސަލްމާން މިސްކިތް --- ސަން ފޮޓޯ/ ފަޔާޒު މޫސާ\nކުރިއަށް އޮތް ރޯދަމަހުގެ ކުރިން ކިންގް ސަލްމާން މިސްކިތް ހުޅުވޭތޯ މަސައްކަތް ކުރަމުން އަންނަ ކަމަށް އިސްލާމިކް މިނިސްޓަރު ޑރ. އަހްމަދު ޒާހިރު އަލީ ވިދާޅުވެއްޖެއެވެ.\nމިނިސްޓަރު ޒާހިރު މިއަދު "ސަން"އަށް ވިދާޅުވީ ސަލްމާން މިސްކިތް ހުޅުވުމާ ގުޅޭގޮތުން މަޝްވަރާކުރުމަށް ރާއްޖެއައި ސައުދީގެ ވަފްދު މިހާރު ފުރާފައިވާ ކަމަށެވެ. އަދި އެ މިސްކިތް ހުޅުވުމުގެ ރަސްމިއްޔާތަށް ސައުދީ ވަފްދެއް ރާއްޖެ އަންނަ ގޮތަށް ހަމަޖެހިފައިވާ ކަމަށް ވެސް މިނިސްޓަރު ވިދާޅުވިއެވެ.\n"ރޯދައިގެ ކުރިން މިސްކިތް ހުޅުވޭތޯ މި ބަލަނީ. އަޅުގަނޑުމެން އުއްމީދު ކުރަނީ ރޯދައިގެ ކުރިން ސަލްމާން މިސްކިތް ހުޅުވޭނެ ކަމަށް،" ޒާހިރު ވިދާޅުވިއެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގައި އިމާރާތްކުރަން ފެށި ކިންގް ސަލްމާން މިސްކިތް ހުޅުވުމަށް މި ސަރުކާރުންވެސް މަސައްކަތްކުރި ނަމަވެސް އެކި ސަބަބުތަކާ ހެދި މިސްކިތް ހުޅުވޭ ގޮތް ވަނީ ނުވެފައެވެެ.\nއެގޮތުން އެންމެ ފަހުން ނިންމާފައިވަނީ މި މިސްކިތް މި އަހަރުގެ ރޯދަ މަހަށް ހުޅުވުމަށެވެ. ނަމަވެސް ރޯދަމަހަށް މިސްކިތް ނުހުޅުވުނީ އެތަނުގެ ވަސީލަތްތައް ގާއިމްނުކުރެވޭތީ ކަމަށް އިސްލާމިކް މިނިސްޓްރީން މީގެ ކުރިން ވަނީ ބުނެފައެވެ.\nކިންގް ސަލްމާން މިސްކިތް ބިނާކުރީ ތުރުކީގެ ކުންފުންޏަކާ ހަވާލުކޮށްގެންނެވެ.\nކިންގް ސަލްމާން މިސްކިތަކީ ސައުދީ އަރައްބިއްޔާގެ ފަރާތުން ހިލޭ އެހީގެ ދަށުން އިމާރާތްކޮށްފައިވާ ހަ ފަންގިފިލާގެ އިމާރާތެކެވެ. މި މިސްކިތް ފަރުމާކުރެވިފައިވަނީ އެއްފަހަރާ 6000 މީހުންނަށް ނަމާދަށް އެރޭގޮތަށެވެ. މި ބިނާގައި ކުތުބުޚާނާއަކާއި، ގުރްއާނާއި ބެހޭ މަރުކަޒަކާއި، މަލްޓި-ޕާރޕަސް ހޯލަކާއި، ކްލާސްރޫމްތަކާއި، ޖަލްސާކުރާ މާލަންތަށް ހިމެނެއެވެ.


India askarihyaa gulhigen hingaa aerial surveillance ge 53 vana petrol fashaifi – Iru\nއިންޑިއާ އަސްކަރިއްޔާއާ ގުޅިގެން ހިންގާ އެއިރިއަލް ސަރވައިލެންސްގެ 53 ވަނަ ޕެޓްރޯލް ފަށައިފި\nރާއްޖޭގެ ޤައުމީ ދިފާއީ ބާރާއި އިންޑިއާގެ ސިފައިން ގުޅިގެން ސިލްސިލާކޮށް ހިންގަމުންއަންނަ، ވައިގެމަގުން ރާއްޖޭގެ ޚާއްސަ އިޤްތިޞާދީ ސަޙައްދު ބެލެހެއްޓުމުގެ 53ވަނަ އޮޕަރޭޝަން މިއަދު ފަށައިފިއެވެ.\nމި އޮޕަރޭޝަނަކީ ދިވެހިރާއްޖެއާއި އިންޑިއަންނޭވީ ގުޅިގެން 2009ވަނަ އަހަރުން ފަށައިގެން ސިލްސިލާކޮށް ކޮންމެ އަހަރަކުވެސް ކުރިއަށްގެންދާ އޮޕަރޭޝަނެކެވެ. މިއޮޕަރޭޝަންގެ އެންމެ ބޮޑު ބޭނުމަކީ ޤަވައިދާ ޚިލާފަށް ރާއްޖޭގެ ކަނޑުގެ ސަރަޙައްދަށް ވަންނަ އުޅަނދުތަށް ދެނެގަނެ، އެފަދަ އުޅަނދުތަށް ހުއްޓުވުމެވެ.\nޤައުމީ ދިފާޢީ ބާރުން ވިދާޅުވީ އިންޑިއާ ގުޅިގެން ހިންގަމުން އަންނަ މި އޮޕަރޭޝަނަކީ ވަރަށް ކާމިޔާބު އޮޕަރޭޝަނެއްކަމަށެވެ. އެގޮތުން މިހާތަނަށް މީގެ 53އޮޕަރޭޝަން ކުރިއަށްގެންގޮސްފައިވާއިރު، ޤަވައިދާ ޚިލާފައި ރާއްޖޭގެ ކަނޑުގެ ސަރަޙައްދަށް ވަދެ އުޅުނު އެތަށް އުޅަނދެއް ދެނެގަނެ އެކަން ހުއްޓާފައިވެއެވެ. އެމްއެންޑީއެފުން ވިދާޅުވީ މިގޮތަށް ވަންނަ ގިނަ އުޅަނދުތަކަކީ ރާއްޖޭގެ ކަނޑުގެ ޚާއްސަ އިޤްތިޞާދީ ސަރަޙައްދަށް މަސްވެރިކަމުގައި ވަންނަ އުޅަނދުތައް ކަމަށެވެ.\nއިއްޔެ ޕޮޒިޓިވްވި މީހުންގެ ތެރޭގައި 10 އަހަރުން ދަށުގެ 19 ކުޑަކުދިން\nމި އޮޕަރޭޝަންގައި މީގެ ގިނަ އުޅަނދުތަކެއް ދެނެގަނެ ހުއްޓުވައި ފިޔަވަޅުއަޅާފައި ވާކަމަށް އެމްއެންޑީއެފުން ވިދާޅުވެއެވެ. ކަނޑުމަގުން ކުރިއަށް ގެންދާ އޮޕަރޭޝަންތަކާ ޚިލާފައި ވައިގެ މަގުން ކުރިއަށްމިގެންދާ އޮޕަރޭޝަންގެ ސަބަބުން ބޮޑެތި ފައިދާތަށް ރާއްޖެއަށް ކުރާކަމަށް އެމްއެންޑީއެފުން ފާހަގަކުރައްވާފައިވެއެވެ.


Adeeb Joorimaa Faisaa Dhekkikan Criminal Court'ge Record Aku Nei - Vaguthu\nކުރީގެ ނައިބު ރައީސް އަހްމަދު އަދީބުގެ މައްޗަށް އިއްވާފައިވާ ޖޫރިމަނާގެ ހުކުމާ އެއް ގޮތަށް އޭނާ ފައިސާ ދެއްކެވިކަން ކްރިމިނަލް ކޯޓުގެ ރިކޯޑުގައި ނެތް ކަމަށް އެ ކޯޓުން މިއަދު ބުނެފިއެވެ.\nދައުލަތް ތަމްސީލް ކުރައްވާ ޕްރޮސެކިއުޓާ ޖެނެރަލް (ޕީޖީ) އޮފީހުން އަދީބާއެކު ހަދާފައިވާ އެއްބަސްވުމުގެ ދަށުން އޭނާގެ މައްޗަށް އުފުލި އެންމެ ހަ ދައުވާއަށް 20 އަހަރުގެ ޖަލު ހުކުމަކާއި ދެ މިލިއަން ރުފިޔާގެ ޖޫރިމަނާގެ ހުކުމެއް މީގެ އަހަރު ދުވަސް ކުރިން އިއްވިއެވެ.\nކްރިމިނަލް ކޯޓުގެ މީޑިއާ އޮފިޝަލް ވިދާޅުވީ އަދީބު ޖޫރިމަނާ ދެއްކި ކަން ކްރިމިނަލް ކޯޓުގެ ރިކޯޑުގައި ނެތް ކަމަށެވެ. ޖޫރިމަނާ ފައިސާ ދެއްކިކަން ކްރިމިނަލް ކޯޓަށް އެންގިނަމަ، އެ ކަމެއް ކޯޓުގެ ރިކޯޑުގައި އޮންނާނެ ކަމަށް އޭނާ ވިދާޅުވިއެވެ.\nކްރިމިނަލް ކޯޓަށް އެންގުން ލާޒިމު ކުރާ އުސޫލެއް ނެތް ނަމަވެސް، މިފަދަ މައްސަލަތަކުގައި ޖޫރިމަނާގެ ފައިސާ ދެއްކިކަން ކްރިމިނަލް ކޯޓަށް އާންމު ގޮތެއްގައި އަންގައެވެ.\nއެމްއެމްޕީއާރުސީ ބޮޑު ޚިޔާނާތުގެ މޭސްތެރިޔާ ކަމުގައި ކްރިމިނަލް ކޯޓުގައި ވެސް އިއުތިރާފްވެފައިވާ އަދީބު މި ވަގުތު ހުންނެވީ ވެސް ގޭބަންދުގައެވެ. ޖަލު ހުކުމް އިއްވިތާ ދުވަސްތަކެއް ނުވެ އޭނާ ބޭސްފަރުވާގެ ކަންކަމަށް ކަމަށް ބުނެ ގޭބަންދަށް ބަދަލުކުރިއެވެ.\nއަދީބުގެ ޖޫރިމަނާ ފައިސާ ދެއްކިކަން ކްރިމިނަލް ކޯޓުގެ ރެކޯޑުގައި ފެންނަން ނެތްއިރު، ޚިޔާނާތުގެ މައްސަލާގައި ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން ވެސް ހުކުމުގައި ހިމެނޭ ފަސް މިލިއަން ޑޮލަރު އަދި ނުދައްކަވައެވެ.\nއެ ފައިސާ ހޯދަން ސިވިލް ކޯޓަށް ދާން އެޓާނީ ޖެނެރަލްގެ އޮފީހުން ނިންމާފައިވަނިކޮށް، ސުޕްރީމް ކޯޓުގައި ހިނގަމުންދާ އިސްތިއުނާފް މަރުހަލާގެ ޝަރީއަތުގައި ޖޫރިމަނާ ފައިސާގެ ހުކުމް ތަންފީޒު ކުރުން ފަސް ކުރަން ވަނީ އަމުރެއް ނެރެފައެވެ.\nއޮކްޓޯބަރ 14, 2021 14:22\n100މިލިއަންޑޮލަރުކާލީމަ2މިލިއަންރުފިޔާޖޫރިމަނާއެއް ޕީޖީހަމަޖެހޭމީހެއްތޯވެސް ބަލަންއެބަޖެހޭ އެއްމިލިއަން ލިބުނުކަމައްބުނާމީހާ5މިލިއަނުންކުރީ ރީނދޫގާނޫނެއްއޮވޭބީ މިކަމުގެ


ރައީސް ނަޝީދުގެ ފާޑުކިޔުންތަކާއި ގުޅިގެން "އިންޑިޔާ އައުޓް"ގެ ދިދަ ރީނދޫ ކުލައަށް! | | Sangu News\nރައީސް ނަޝީދުގެ ފާޑުކިޔުންތަކާއި ގުޅިގެން "އިންޑިޔާ އައުޓް"ގެ ދިދަ ރީނދޫ ކުލައަށް!\n10 އޮކްޓޯބަރ 2020 - 14:05\nއިދިކޮޅި ކޯލިޝަނުން ސަރުކާރާއި ދެކޮޅަށް އެންމެ އަޑުގަދަކޮށް ކުރިއަށް ގެންދާ ކެމްޕެއިނަކީ އިންޑިއާގެ ސިފައިން ރާއްޖެއިން ބޭލުމަށް ކުރިއަށް ގެންދާ އިންޑިއާ އައުޓް ކެމްޕެއިނެވެ. އިންޑިއާ ސިފައިން ރާއްޖެއިން ބޭލުމަށް ކުރިއަށްދާ ކެމްޕެއިންގައި ގިނަ އަދަދެއްގެ ދިވެހިން ބައިވެރިވަމުން އަންނައިރު، މިކަމުގައި ސިޔާސީ މަންފާއެއް ހާސިލުކުރުމުގެ ނިޔަތެއްވާކަމަށްވެސް އެއްބަޔަކު ދެކެއެވެ.\nދާދިފަހުން އިންޑިއާ އައުޓް ކެމްޕެއިނާއި އައިސިސް ޖަމާއަތާއި ގުޅުވައި މަޖިލީހުގެ ރައީސް މުހައްމަދު ނަޝީދު ދެއްކެވި ވާހަކަތަކަކީ ފާހަގަކޮށްލެވުނު ވާހަކަތަކެކެވެ. ރައީސް ނަޝީދު ވިދާޅުވީ ރާއްޖޭގައި ތިބި އިންޑިއާ ސިފައިން ބޭލުމަށް ގޮވާލާ އިދިކޮޅުން ކުރިއަށް ގެންދާ ކެމްޕެއިންގައި ޓެރެރިސްޓު ޖަމާއަތެއް ކަަމަށްވާ އައިއެސްގެ ކަޅު ދިދަ ބޭނުންކުރުމަކީ ކަންބޮޑުވާންޖެހޭ ކަމެއް ކަމަށެވެ. އަދި އެދިދައިގަ މިހާރުވާ ލިޔުން އައިސިސް ދިދައިގެ ލިޔުމަށް ބަދަލު ކުރުމަށް ރޭވުމަކީ މިބާވަތުގެ މުއާމަލާތުގައި އާއްމު އުކުޅެއް ކަމަށް މާހިރުން ދެކޭ ކަމަށް ރައީސް ނަޝީދު ވަނީ ވިދާޅުވެފައެވެ.\nIndia aai dhekolhah hingaa harakaathuge dhidha akah ISIS ge kalhu dhidha beynun kurumakee kanboduvaa kameh.E dhidhaiga mihaaruvaa liyun, ISIS dhidhaige liyumah badhal kurumah reyvumakee mi baavathuge muaamalaathuga aanmu ukulheh kamah maahirun dhekey.Dhivehin visnavaathi!\n— Mohamed Nasheed (@MohamedNasheed) October 9, 2020\nރައީސް ނަޝީދުގެ އިތުރަށްވެސް، ސަރުކާރަށް ތާއީދުކުރައްވާ ނުވަތަ އިންޑިއާ އައުޓް ކެމްޕެއިނާއި އިދިކޮޅު ފަރާތްތަކުންވެސް ވަނީ ކަޅު ދިދަ ބޭނުންކުރަމުންދާތީ ވަރަށް ބޮޑަށް ފާޑު ކިޔާފައެވެ. އެގޮތުން، މިއުޅެނީ މީހަކު މަރުވެގެންތޯ ސުވާލު އުފައްދައި އެފަދަ ބޮޑެތި ފާޑުކިޔުންތަކެއް އިންޑިއާ އައުޓް ކެމްޕެއިނަަށް ވަނީ ކޮށްފައެވެ.\nއެއާއެކު ދެން މިއަދު ފެނިގެންދާ މަންޒަރަކީ، އިންޑިއާ އައުޓް ކެމްޕެއިންގައި ބޭނުންކުރަމުންދިޔަ ކަޅުކުލައިގެ ދިދަ ރީންދޫކުލަ އަށް ބަދަލުކޮށްލި މަންޒަރެވެ. ފަހަރުގައި މިއީ ރަސްމީކޮށް ބޭނުންކުރާނެ ދިދައަކަށް ނޫނީ ކުލައަށް ނުވެދާނެއެވެ. އެހެންނަމަވެސް، ގަބޫލުކުރެވޭ ގޮތުގައި މީގެ ބޭނުމަކީ، އިންޑިއާ އައުޓް ކެމްޕެއިނަކީ ޓެރަރިޒްމް ޖަމާއަތަކާއި ގުޅިފައިވާ ހަރަކާތެއް ނޫންކަން ދެއްކުމެވެ. ރީނދޫ ކުލަ ބޭނުންކުރުން މިހާތަނަށް އަދި އާންމުވެފައި ނެތަސް، ނުވަތަ އާންމު ގޮތެއްގައި ބޭނުންކުރަން ނުފެށިކަމުގައިވިޔަސް، މިއީ ރައީސް ނަޝީދަށް ދެއްވި ރައްދެއްގެ ގޮތުގައި ބެލެވެއެވެ.\nއިންޑިއާ ސިފައިން ރާއްޖެއިން ބޭލުމަށް ކުރިއަށްގެންދާ ހަރަކާތްތަކުގައި ބައެެއް މީޑިޔާތަކުންވެސް ބައިވެރިވަމުން އަންނަކަން ފާހަގަކުރެވޭއިރު، ޑިފެންސް މިނިސްޓްރީއިން ބޭނުންވާ މައުލޫމާތު ނުލިބުމުގެ ސަބަބުން މިމައްސަލަ އިންފޮމޭޝަން ކޮމިޝަނަށްވެސް ހުށައަޅައި ޑިފެންސް މިނިސްޓްރީއާއެކު އަޑުއެހުމެއްވެސް ވަނީ ކުރިއަސް ގެންގޮސްފައެވެ. އެއަޑުއެހުމުގައިވެސް ޑިފެންސް މިނިސްޓްރީއިން ވަނީ އިންޑިއާ ސިފައިން ތިބި އަދަދާއި އެހެނިހެން މައުލޫމާތު ހާމަކޮށްފިނަމަ ދެގައުމުގެ ގުޅުމަށް ބުރޫ އަރައި، ގައުމުގެ ސަލާމަތަށް ނުރައްކާ ވެދާނެކަމަށް ގަބޫލުކުރާ ކަމަށް ބުނެފައެވެ.\nއިންޑިއާ ސިފައިން ރާއްޖެއިން ބޭލުމަށް ކުރަމުންދާ މަސައްކަތަކީ އިސްލާމްދީނާއި ދިވެހިރާއްޖޭގެ މިނިވަންކަމުގެ ދިފާއުގައި ކުރައްވަމުން ގެންދަވާ މަސައްކަތެއްކަމަށް އިދިކޮޅު ކޯލިޝަނުން ބުނެއެވެ. އިންޑިއާ ސިފައިން ރާއްޖޭގައި ތިބުމަށް ފެންނަ މީހުންނަށް، ބުދު ފައްޅި ރާއްޖޭގައި އެޅުންވެސް އެންމެ ރަނގަޅުވާނެ ކަމަށް އިދިކޮޅުން ބުނެއެވެ. އެހެންނަމަވެސް، ކޮންމެ ކަމެއްގައި ދީން އައްޑަނައެއްގެ ގޮތުގައި ބޭނުންކުރުމަކީ އެންމެ ރަނގަޅު ގޮތެއް ނޫންކަމަށްވެސް ގިނަ ބަޔަކު ދެކެއެވެ.\nއިންޑިއާ އައުޓް ކެމްޕެއިން ސޯޝަލް މީޑީޔާގައި ކުރިއަށްދާތާ ދުވަސްތަކެއް ވެފައިވާއިރު، މިކަމާއި ގުޅިގެން އެމްއެންޑީއެފްއިން ވަނީ ނޫސްވެރިންގެ ބައްދަލުވުމެއް ބާއްވާފައެވެ. އެބައްދަލުވުމުގައި ރާއްޖޭގައި ހަތިޔާރު އެޅި ސިފައިން ނެތް ކަމަށް އެމްއެންޑީއެފްއިން ބުނެފައިވާއިރު، އޭގެ ފަހުން މިހާރު އާ ތުހުމަތުތަކެއް އަންނަނީ ކުރެވެމުންނެވެ. އެހެންނަމަވެސް، ސަރުކާރުންނާއި ޑިފެންސް މިނިސްޓްރީއިން އަދި އެމްއެންޑީއެފްއިންވެސް މިކަމުގެ ދިފާއުގައި މާގިނަ ވާހަކަތަކެއް ދައްކާ މަންޒަރެއް މިހާތަނަށް ފެނިފައެއް ނުވެއެވެ.\n9%ވަރަށް ގަދަ 9%ވަރަށް ގަޔާވޭ 64%ބޮޑު ޖޯކެއް 18%ހައިރާންވެއްޖެ 0%ވަރަށް ދެރަ 0%ރުޅިގަދަ ވަނީ\nއިންޑިއާ އާއި އައްޑޫ އަދި ތިނަދޫއާ ދެމެދު ކާގޯ ފެރީގެ ހިދުމަތް ފަށައިފި\nއިންޑިއާގެ އެހީގައި ހަތަރު ދާއިރާއަކުން އޮފިޝަލުން ތަމްރީނު ކުރަނީ


އެމް.ސީ.އެސް އާއި އެޗް.ޑީ.ސީ ގުޅިގެން ހުޅުމާލެ ފޭސް ދޭއްގައި 13 ހާސް ގަސް އިންދައި ރެކޯރޑް ހަދައިފި\nފެހިވެހި ޕްރޮގްރާމްގެ ދަށުން މޯލްޑިވްސް ކަރެކްޝަނަލް ސަރވިސް އާއި ހައުސިންގ ޑިވެލޮޕްމަންޓް ކޯޕަރޭޝަން ގުޅިގެން ހުޅުމާލެ ފޭސް ދޭއްގައި ގަސް އިންދުމުގެ ރެކޯޑެއް ހަދައިފިއެވެ.\nމި ރަސްމިއްޔާތު އޮތީ މިއަދު ހަވީރު 16:00 ގައި ހުޅުމާލެ ދެވަނަ ފިޔަވަހި ސަރަޙައްދުގައެވެ. މި ރަސްމިއްޔާތުގައި ގަސް އިންދާފައިވަނީ 2985 ފޫޓް ދިގު 572 ފޫޓް ފުޅާ ސަރަޙައްދެއްގައެވެ.\nމި ރެކޯރޑަކީ މިހާތަނަށް ހުޅުމާލެ ފޭސް2ގައި އެއްފަހަރާ އެންމެ ގިނަގަސް އިންދައިގެން ހެދި ރެކޯރޑެކެވެ. މި ރެކޯރޑް ހަރަކާތުގައި 13 ހާސް ގަސް ވަނީ އިންދާފައެވެ. މި ހަރަކާތް ފައްޓަވާ ދެއްވީ މިރަސްމިއްޔާތުގެ ޝަރަފްވެރި މެހެމާން މިނިސްޓަރ އޮފް އެންވަޔަރމަންޓް އެންޑް އެނަރޖީ އޮނަރަބަލް ޠާރިޤް އިބްރާހީމް އެވެ. އަދި މި ރަސްމިއްޔާތުގައި ޕްރޮސެކިއުޓަރ ޖެނެރަލް އޮނަރަބަލް މުހުތާޒް މުހުސިން އާއި ކްރިމިނަލް ކޯޓްގެ އިސްގާޒީ އަބްދުﷲ މުޙައްމަދު އާއި ރައްޔިތުންގެ މަޖިލީހުގެ ބައެއް އިއްޒަތްތެރި މެންބަރުން ވަނީ ބައިވެރިވެ ވަޑައިގަންނަވާފައެވެ. އަދި މޯލްޑިވްސް ކަރެކްޝަނަލް ސަރވިސްގެ ފަރާތުން މިރަސްމިއްޔާތުގައި ކޮމިޝަނަރ އޮފް ޕްރިޒަންސް މުޙައްމަދު ޙުޝާމް އާއި ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލް އާއި ކޮމިޝަންޑް އޮފިސަރުން ބައިވެރިވެވަޑައިގެންނެވިއެވެ. އަދި ހައުސިންގ ޑިވެލޮޕްމަންޓް ކޯރޕަރޭޝަންގެ ފަރާތުން މި ރަސްމިއްޔާތުގައި ބައިވެރިވެވަޑައިގަންނަވާފައިވަނީ މެނޭޖިންގ ޑިރެކްޓަރ މުޙައްމަދު ސައިމަން އާއި ބޯޑު މެންބަރުންނެވެ.\nއަދި މިރަސްމިއްޔާތުގައި މޯލްޑިވްސް ކަރެކްޝަނަލް ސަރވިސްގެ ޖަލުތަކުގައި މަސައްކަތްކުރާ ގިނައަދަދެއްގެ އޮފިސަރުންނާއި ހެޑް އޮފީހުގައި މަސައްކަތްކުރާ ގިނަ އަދަދެއްގެ މުވައްޒަފުން ބައިވެރިވެފައި ވެއެވެ. އަދި މިރަސްމިއްޔާތުގައި ހުޅުމާލެ ގައި ހުންނަ އެކިއެކި އިދާރާތަކުގެ މުވައްޒަފުންނާއި ހުޅުމާލެ ސްކޫލުތަކުގެ ދަރިވަރުން ބައިވެރިވެފައި ވެއެވެ. އަދި ޖަލުތަކުގައި ތިބި ބައެއް ގައިދީންވެސް ވަނީ މި ރަސްމިއްޔާތުގައި ބައިވެރިވެ ގަސް އިންދާފައެވެ.\nގަސް އިންދުމުގެ މި ހަރަކާތަކީ ފެހިވެހި ޕްރޮގްރާމް ގެ ދަށުން މޯލްޑިވްސް ކަރެކްޝަނަލް ސަރވިސް އިން ހިންގި ފުރަތަމަ ޕްރޮގްރާމެވެ. މިގޮތުން ފެހިވެހި ޕްރޮގްރާމްގެދަށުން ކުރިމަގުގައިވެސް އިތުރު ހަރަކާތްތައް ކުރިއަށް ގެންދިއުމަށް ވަނީ ރޭވިފައެވެ.


MMA ah India in negi 100 million dollar dhahkaifi\nރިޒާވް ހަމަޖައްސަން އިންޑިޔާ އިން ނެގި 100 މިލިއަން ޑޮލަރު ދައްކައިފި\nރާއްޖޭގެ މަރުކަޒީ ބޭންކް- ފޮޓޯ: ގެޑާޑޮޓްއެމްވީ\nޑޮލަރުގެ ރިޒާވް ހަމަޖައްސަން، ރިޒާވް ބޭންކް އޮފް އިންޑިޔާ އިން މޯލްޑިވްސް މަނިޓަރީ އޮތޯރިޓީ (އެމްއޭމްއޭ) ނެގި 100 މިލިއަން ޑޮލަރު ދައްކައި ހަލާސްކޮށްފި އެވެ.\nއެމްއެމްއޭ އިން ނެރޭ "އިގްތިސާދީ ރިވިއުގައި" ވާ ގޮތުގައި ރިޒާވް ބޭންކް އޮފް އިންޑިއާ އާއެކު ގާއިމްކޮށްފައިވާ "ކަރަންސީ ސްވޮޕް ފެސިލީ" އަނބުރާ ދައްކާފައިވާ ކަމަށެވެ.\nތިން ޕަސެންޓުގެ އިންޓަރެސްޓު ރޭޓުގައި 100 މިލިއަން ޑޮލަރުގެ ކަރަންސީ ސްވޮޕް ހަދާފައިވަނީ މިދިޔަ އަހަރުގެ ޑިސެމްބަރު މަހު އެވެ. މި ކަރެންސީ ސްވޮޕް ހަދާފައިވަނީ ތިން މަސް ދުވަހުން އަނބުރާ ދައްކާ ގޮތަށެވެ.\nކަރަންސީ ސްވޮޕްއަކީ، ސްވޮޕް ކުރާ ފައިސާއާ އެއް ވަރެއްގެ މިން ވަރަކަށް އެ ގައުމެއްގެ ފައިސާގެ ގެރެންޓީއެއް ވަކި މުއްދަތެއްގައި ދިނުމެވެ. މިގޮތުން އެމްއެމްއޭ އިން ރިޒާވް ބޭންކް އޮފް އިންޑިޔާއާއެކު 100 މިލިއަން ޑޮލަރުގެ ސްވޮޕެއް ހެދީ 1.5 ބިލިއަން ދިވެހި ރުފިޔާގެ ގެރެންޓީއެއް ދީފަ އެވެ.\nކަރަންސީ ސްވޮޕް ހެދުމުގެ މައިގަނޑު ސަބަބަކީ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން އިންޑިޔާގެ ޖީއެއްއާރަށް ދައްކަން ކޮޕަރޭޓް ބޮންޑެއް ހަމަޖައްސައި ދިނުމެވެ.\nއެއާޕޯޓުގެ އެއްބަސްވުން ދިވެހި ސަރުކާރުން އުވާލުމާ ގުޅިގެން ޖީއެމްއާރަށް ބަދަލުގެ ގޮތުގައި 271 މިލިއަން ޑޮލަރު ދައްކާފައިވެ އެވެ. މި ފައިސާގެ ތެރެ އިން 140 މިލިއަން ޑޮލަރު ދެއްކީ އެމްއެމްއޭ އިން ދޫކުރި ކޯޕަރޭޓް ބޮންޑަކުންނެވެ.\n250 މިލިއަން ޑޮލަރުގެ ބޮނޑް ޖަމާވެއްޖެ


SunOnline: ވޯލްޑްކަޕް: ކެމަރޫން މިފަހަރުގެ ވޯލަޑްކަޕާ އަލްވާދާއު ކިޔާ ގާނާ ދެވަނަ ބުރާގާތަށް ޖެހިލައިފި\nވޯލްޑްކަޕް: ކެމަރޫން މިފަހަރުގެ ވޯލަޑްކަޕާ އަލްވާދާއު ކިޔާ ގާނާ ދެވަނަ ބުރާގާތަށް ޖެހިލައިފި\n20 Jun 2010, 05:33\nއެފްރިކާ ބައްރު ތަމްސީލުކުރާ ޓީމުތަކުގެ ތެރެއިން ކެމަރޫން މިފަހަރުގެ ވޯލަޑްކަޕާ އަލްވާދާއު ކިޔައި ގާނާ ދެވަނަ ބުރާ ގާތަށް ޖެހިލައިފި އެވެ.\nރޯޔަލް ބަފޮކެންގް ސްޓޭޑިއަމަށް ގާނާގެ ޓީމު ރޭ ކުޅެން ނިކުތީ އޮސްޓްރޭލިޔާގެ މައްޗަށް ޖަރުމަން ހޯދި ފަދަ ކާމިޔާބީއެއް ހޯދުމަށް ކަމަށް ވިޔަސް މެޗު ނިމިގެން ދިޔައީ ފުރަތަމަ ހާފްގައި ދެޓީމަށް ކާމިޔާބުކުރެވުނު ލަނޑާއެކު އެކެއް އެކެއްގެ ނަތީޖާއަކުންނެވެ.\nމެޗުގެ 11 ވަނަ މިނެޓްގައި އޮސްޓްރޭލިޔާ އިން ލަނޑެއް ޖަހައު ލީޑް ނަގާފައި ވަނިކޮށް ގާނާ ހަމަހަމަކުރި ލަނޑު ޖަހާފައި ވަނީ 24 ވަނަ މިނެޓްގައި ލިބުނު ޕެނަލްޓީއަކުންނެވެ. މިއީ ޕެނަލްޓީ އޭރިޔާ ތެރެއިން އޮސްޓްރޭލިޔާގެ ކެވެލް ބޯޅައިގައި އަތްލުމުން ގާނާއަށް ލިބުނު ޕެނަލްޓީއެކެވެ. މިޕެނަލްޓީ ގާނާއަށް ކާމިޔާބުކޮށްދިނީ ޖިއާން އެވެ. މިއީ އޭނާ މި މުބާރާތުގައި ޖެހި ދެވަނަ ލަނޑެވެ. މިމެޗްގެ މޮޅު ކުޅުންތެރިއަކަށް ހޮވުނީ ވެސް އޭނާ އެވެ.\nމި މެޗްގައި ގާނާގެ ތިން ކުޅުންތެރިއަކަށާއި އޮސްޓްރޭލިޔާގެ ކުޅުންތެރިއަކަށް ރީދޫ ކާޑު ދައްކާފައިވާއިރު އޮސްޓްރޭލިޔާގެ ކެވެލްއަށް ވަނީ ރަތްކާޑު ދައްކާފަ އެވެ.\nމި ގްރޫޕްގެ ޕޮއިންޓް ޓޭބަލްގެ އެއްވަނައިގައި މިހާރު ހަތަރު ޕޮއިންޓާއެކު ގާނާ އޮތްއިރު ޖާމަނީ އަދި ސާބިޔާ އަށް ލިބިފައި ވަނީ ތިން ޕޮއިންޓެވެ. އެހެން ނަމަވެސް ލަނޑުގެ ތަފާތުން ދެވަނަ ލިބެނީ ޖާމަނީއަށެވެ. ތިންވަނަ ސާބިޔާއަށެވެ. އެންމެ ޕޮއިންޓަކާއެކު ހަތަރު ވަނައިގައި އޮސްޓްރޭލިޔާ އޮތްއިރު އެޓީމަށް ވެސް އަދި ދެވަނަ ބުރަށް ދިއުމުގެ ފުރުސްތު އެބައޮތެވެ.\nރޭ ކުޅުނު ދެވަނަ މެޗުގައި ދޭއް އެކަކުން އެފްރިކާގެ ގަދަ ބާރެއް ކަމުގައި ބެލެވޭ ކެމަރޫން، ޑެންމާކް އަތުން ބަލިވެ މި މުބާރާތާ ވަނީ އަލްވަދާއު ކިޔައިފަ އެވެ. ފުރަތަމަ ހާފްގެ 10 ވަނަ މިނެޓްގައި އިންޓަމިލާންގެ ތަރި ސެމިއުލް އެޓޫ ކެމަރޫނަށް ލަނޑެއް ޖަހައިދީ މެޗްގެ ލީޑް ނެގި ނަމަވެސް ޑެންމާކުން ވަނީ ފަހަތުން އަރައި ދެ ލަނޑު ޖަހާ ދެވަނަ ބުރަށް ދިއުމުގެ ފުރުސަތު ތަނަވަސްކޮށްފަ އެވެ.\nޑެންމާކްގެ ފުރަތަމަ ލަނޑު ޖަހައިފައި ވަނީ މެޗްގެ 33 ވަނަ މިނެޓްގައި ބެންޓްނަރ އެވެ. އަދި 60 ވަނަ މިނެޓްގައި ދެވަނަ ލަނޑު ޖަހާ މެޗްގެ ލީޑް ނަގައިދިނީ ރޮމެޑާލް އެވެ. މި މެޗުގައި ޑެންމާކަށްވުރެ ރަނގަޅު ކުޅުމެއް ދައްކާ ގިނަ ހަމަލާތަކެއް ވެސް އުފައްދައިފައި ވަނީ ކެމަރޫން އިން މި މެޗްގެ މޮޅު ކުޅުންތެރިއަކަށް ހޮވުނީ ޑެންމާކްގެ ޑިފެންޑަރ ޑެނިއަލް އަގެރެވެ.\nމި ނަތީޖާ އާއެކު ގްރޫޕް އީގެ އެއްވަނަ ހަ ޕޮއިންޓާއެކު ހޮލެންޑަށް ލިބޭއިރު ޖަޕާނާ ޑެންމާކަށް ލިބިފައި ވަނީ ތިން ޕޮއިންޓެވެ. ނަމަވެސް ގޯލްގެ ތަފާތުން ދެވަނަ ލިބެނީ ޖަޕާނަށެވެ. ޑެންމާކަށް ތިން ވަނަ އެވެ.\nމި ގްރޫޕުން ދެވަނަ ބުރަށް ދާނީ ގްރޫޕްގެ ފަހު މެޗުގައި ޖަޕާނާ ޑެންމާކް ބައްދަލުކުރާ މެޗުން މޮޅުވާ ޓީމެކެވެ. އެއްވަރުވެއްޖެނަމަ ދެ ވަނަ ބުރަށް ދިއުމުގެ ފުރުސަތު ލިބޭނީ ޖަޕާނަށެވެ. މި ގްރޫޕްގައި ކެމަރޫން ކުޅުނު އެއްވެސް މެޗަކުން މިހާނަތަނަށް މޮޅުވެފައެއްނުވެ އެވެ.


ޓޯނީ ކްރޫޒް ފަހުވަގުތު ޖެހި ލަނޑާއެކު ޖަރުމަނުން ސްވިޑްންގެ ހިތްތައް ރޮއްވާލައިފި\nޓޯނީ ކްރޫޒް ފަހުވަގުތު ޖެހި ލަނޑާއެކު ޖަރުމަނުން ސްވިޑްންގެ ހިތްތައް ރޮއްވާލައިފިއެވެ.\nގްރޫޕް އެފްގެ މި މެޗު ޖަރުމަނުން ކާމިޔާބުކުރީ2ލަނޑު 1 ލަނޑުންނެވެ.\nފުރަތަމަ ހާފުގައި ވަރލްޑް ކަޕްގެ އެންމެފަހުގެ ޗެމްޕިއަން ޖަރުމަނުން ވަނީ ސްވިޑްންގެ ގޯލަށް ނުރައްކާކޮށްފައެވެ. އެހެންނަމަވެސް މެޗު ކޮންޓްރޯލުކޮށްގެން ކުޅެމުންދިޔަ ޖަރުމަނަށް ވަނީ ލަނޑެއް ޖެހުމަށް ނުކުޅެދިފައެވެ.\nފުރަތަމަ ލަނޑު 32 ވަނަ މިނެޓުގައި ޓޮއިވެނަންއެވެ. މިއީ ޖަރުމަންގެ ޑިފެންޑަރުންނަށް ހެދުނު ގޯހެއްގެ ފައިދާ ނަގާ ސްވިޑްންގެ ކުޅުންތެރިއަކު ޖައްސާލި ބޯޅަ ކީޕަރުގެ ބޯމަތިން ގޯލުގެ ކަނަށް ފޮނުވާލައިގެން ޖެހި ލަނޑެކެވެ.\nމީގެ އިތުރުންވެސް ދެޓީމަށް ޚާއްޞަކޮށް ޖަރުމަނަށް ލަނޑުޖަހަން ލިބުނު ޗާންސްތަކަށް ހުރަަހަކަށްވީ ސްވިޑްންގެ ކީޕަރެވެ.\nދެވަނަ ހާފުގައި ޖަރުމަނަށް އެޓީމުގެ ޗެމްޕއަންކަން ދިފާޢު ކުރުމަށް މުބާރާތައިގެން ކުރިއަށް ދިއުމަށް ކުރަންޖެހޭ މަސައްކަތް ދެގުނައަށް އިތުރުވިއެވެ.\nދެވަނަ ހާފު ފެށިގެން ސްވިޑްންގެ ގޯލަށް ހަމަލާތައް ފޮނުވުމުގެ ނަތީޖާއަކަށްވީ 48 ވަނަ މިނެޓުގައި ޖަރުމަންގެ ރޮއިސް ލަނޑެއް ޖަހާ ނަތީޖާ ހަމަކުރުމެވެ. އަދި އޭގެ ފަހުންވެސް ވަނީ ގިނަ ހަމަލާތަކެއް ފޮނުވާލާފައެވެ. ޚާއްޞަކޮށް ތޯމަސް މުލަރ ވަނީ ދެތިން ހަމަލާއެއް ފޮނުވާލާފައެވެ. ނަމަވެސް ހުރިހާ ހަމަލާއެއްވެސް ދިޔައީ ބޭރަށެވެ.\nމެޗުގެ 82 ވަނަ މިނެޓުގައި ސްވިޑްންގެ ކުޅުންތެރިއަކަށް ޖަރުމަންގެ ބޯޓެންގ ކުރި ފައުލަކަށް ދެވަނަ ރީދޫ ކާޑާއެކު ރަތްކާޑެއް ދައްކާ އޭނާ ވަނީ ދަނޑުން ފޮނުވާލާފައެވެ.\n87 ވަނަ މިނެޓުގައި ޓޯނީ ކްރޫޒް ނަގައިދިން ހުރަސް ވަރަށް ރީތިކޮށް ތޯމަސް ބޮލުން ޖެހުމުން ސްވިޑްންގެ ކީޕަރު ވަނީ ދިފާޢުކޮށްފައެވެ.\nމި މެޗު 1-1 ން އެއްވަރުވެގެން ނިމެންދަނިކޮށް ޖަރުމަނަށް3ޕޮއިންޓު ޔަގީންކޮށްދީ ސްވިޑްންގެ ހިތްތައް ރޮއްވާލީ މެޗުގެ އިތުރުވަގުތުގެ ގޮތުގައިދެއްކި5މިނެޓުގެ އެންމެ ފަހު ސިކުންތުކޮޅުގެ ތެރޭގައި ޓޯނީ ކްރޫޒްއެވެ.\nސްވިޑްންގެ ޕެނަލްޓީ އޭރިއާ ބޭރުން ލިބުނު ހިލޭ ޖެހުމެއް ގޯލުގެ ތެރެއަށް ފޮނުވާލައިގެންނެވެ.\nމި ގްރޫޕުގައި މެކްސިކޯއަށް6ޕޮއިންޓު ލިބިފައިވާ އިރު، ސްވިޑްން އަދި ޖަރުމަނަށްވެސް މިހާރުވަނީ3ޕޮއިންޓު ލިބިފައެވެ. ސައުތު ކޮރެއާއަށް ޕޮއިންޓެއް ނުލިބެއެވެ.\nއެހެންކަމުން ޖަރުމަނާއި ސައުތުކޮރެއާ ބައްދަލުކުރާ މެޗުގެ ފޯރި އިތުރަށް ގަދަވީއެވެ.


ދިރުމެއްނެތަސް | Esfiya - Dhivehi Vaahaka Site\nމަންމީ!! މަންމީ!! މިޝްކޮ ދަނީ އިނގޭ. އާދައިގެ މަތިން މިއަދުވެސް މީޝާ ގެއިން ނުކުތުމުގެ ކުރިން އޭނާގެ މަންމަ މާއިރާއަށް އޭނަ ކޮލެޖަށް ދާކަންއަންގާލިއެވެ. މީޝާއަކީ މާއިރާއާއި މާނިއުގެ ހަގު ދަރިފުޅެވެ. އެދެމަފިރިންގެ ދޮށީދަރިފުޅު މާނިޝް ވަނީ މަތީތިއުލީމު ހާސިލް ކުރުމަށް ޓަކައި މެލޭޝިއާ އަށް ގޮހެވެ. މާނިޝްގެ އަބަދުގެވެސް އުއްމީދަކީ ހިތުގެ ހާއްސަ ޑޮކްޓަރަކަށް ވުމެވެ. އޭނަގެ މިއުއްމީދު ފުރިހަމަކޮށް ދިނުމަށް މުޅިއާއިލާއިންވެސް ވަނީ އަތުކުރިއޮޅާލާފައެވެ.\nމާނިއު އަކީ މާލޭ މީހަކަށް ވުމުން އޭނާގެ އާއިލާ ދިރިއުޅެމުން ގެންދަނީ ހަލަބޮލި މާލޭގައެވެ. އޭނާގެ މަންމަ އާއި ބައްޕަ ނިޔާވުމުން އެމީހުންގެ ގޯތި ލިބުނީ ހުރިހަމައެކަނި ދަރިފުޅު މާނިއު އަށެވެ. މާނިއު މާއިރާއާއި ކައިވެނި ކުރުމަށްފަހު އެގެ ދިހަ ބުރިއަށް ހަދާފައި ގިނަ ބައިތައް ދިނީ ކުއްޔަށެވެ. މާނިއުގެ އާއިލާ ދިރިއުޅެނީ އެންމެ މަތީބައިގައެވެ. ޓެރަސްވެސް ބޭނުންކުރަނީ އެމީހުންނެވެ. މާނިއު އަކީ އަމިއްލަ އޮފީހެއް ހިންގާ މީހެއްކަމުން އޭނާގެ އޮފީސް ހުންނަނީ އެގޭގެ ހަތްވަނަ ބައިގައެވެ.\nމީޝާ ކިޔަވަނީ އެކައުންޓިންގެ ދާއިރާއިންނެއެވެ. މީޝާ އާއި މާނިއު ދިއުމުން ގޭގައި އުޅެނީ މާއިރާ އެކަންޏެވެ. މާއިރާ އަކީ ފެހުމުގެ މަސައްކަތް ކުރާމީހަކަށް ވުމުން ގިނަ ވަގުތު އޭނާގެ ކަމަކީ ފެހުމެވެ. މާއިރާ ފަހަން އިންދާ ގޭގެ ބެލް ޖަހާލި އަޑު އިވިގެން ތެދުވިއެވެ. ދޮރުހުޅުވާލިއިރު ހުރީ އޭނާގެ ވަރަށް ގާތް ރަހުމަތްތެރިއެއް ކަމަށްވާ އައިންތުއެވެ.\n“އަހަ އައިންތު ހާދަ ދުވަހެއް ކޮއްލާފަ ތިއައީ. ކޮބާ ކަންތައްތައް ރަނގަޅުތަ؟” މާއިރާ އަހާލިއެވެ. “އާނ ހުރިހާ ކަމެއްވެސް ރަނގަޅު. މޭއި ކިހިނެއްތަ؟ އަހަރުމެން ގެއަށް މޭއިވެސް ނުދޭވިއްޔަ.ދެން ކިހިނެއް އާދެވޭނީ.” އައިންތު ބުންޏެވެ.\n“މިދުވަސް ކޮޅު މާގިނަ އެއްޗެހި ފަހަން ޖެހިގެން ހަމަ އެއްވެސް ތާކަށް ނުދެވޭ. އެހެންވެ ތިގެއަށް ވެސް ނުދެވެނީ.” މާއިރާ ބުންޏެވެ.\nމާއިރާ އާއި އައިންތު ވާހަކަ ދައްކަން ތިބީ މާއިރާ މެންގޭ ތަނަވަސް ސިޓިންގްރޫމްގައެވެ. ހަމައެކަނި ސިޓިންގްރޫމަށް ބަލާލުމުންވެސް އެގެއަކީ ތަނަވަސް ގެއެއް ކަން ދޭހަވެއެވެ.ސޯފާސެޓަކާއި އަދި ހަމަ އެހާމެ ބޮޑު ޓީވީ ރެކެއްގެ އެހީގައި ސިޓިންގްރޫމް ވަނީ ފަޅުފިލުވާލާފައެވެ.އެރެކުގައި ތަފާތުވައްތަރުގެ ފްރޭމް ތަކާއި ވާސްތައް ބަހައްޓާފައި ހުއްޓެވެ.އަދި އެތަން ހަމައެހާމެ ސާފެވެ.ބަލާލި ކޮންމެ މީހެއްގެ ހިތަށްވެސް ހަމަޖެހުން ގެނުވާނެކަން ގައިމެވެ. މާއިރާ އަކީ އަބަދުވެސް ސާފުތާހިރު ކަމަށް ލޯބި ކުރާމީހެކެވެ.މުޅިގެއަށް ބަލާލުމުން ވެސް އެކަން އެގިގެން ދާނެއެވެ.މާއިރާއާއި އައިންތު ވާހަކަ ދައްކަން ތިބުމަށްފަހު އައިންތު ހިނގައްޖެއެވެ. އަނެއްކާވެސް މާއިރާ ފެހުމައިގެން ކުރިއަށް ދިޔައެވެ.\nރޭގަނޑުގެ ވަގުތެވެ.މާއިރާ އަވަދިނެތި މަސައްކަތް ކުރަމުން ދިޔައީ ރޭގަނޑުގެ ކެއުން ތައްޔާރު ކުރުމަށެވެ. ގަޑިން 8:30 ހިނގި އިރު މާނިއު އާއި މާއިރާ އަދި މީޝާ ތިބީ ރޭގަނޑުގެ ކެއުމަށް އިންސާފުކުރާށެވެ.\nމަންމާ! ދޮންބެ އަންނަނީ ކޮންއިރަކުންތަ؟ މީޝާއަކީ 20 އަހަރުގެ ޒުވާން އަންހެން ކުއްޖަކަށް ވިޔަސް އަބަދުވެސް އުޅެނީ ވަރަށް ޅަކޮށެވެ.\nމީޝްކޮ މާބޮޑަށް މިސްވީތަ ދޮންބެ މަތިން.. މާއިރާ އެއްޗެއް ބުނުމުގެ ކުރިން މާނިއު އަހާލިއެވެ.\nދެން ދޮންބެ މަތިން މިސްވާނެދޯ.. ދޮންބެ ނުފެނިމާގިނަ ދުވަސް ވީމަ ހަމަ އަހާލީ!! ދެން މާގިނަ ދުވަހެއްނުވެ ދޮންބެ އަންނާނޭ ދަރިފުޅާ!!ދެން އިނީ ބާކީ ހަމަ އެންމެ3މަސް..މާއިރާ ވަރަށް ލޯތްބާއެކު ބުނެލިއެވެ.އަދި މާނިއުވެސް މާއިރާ ދެއްކި ވާހަކައާ ތާޢީދު ކުރިއެވެ.\nގުޑްނައިޓް މަންމީ! ގުޑްނައިޓް ބައްޕީ! ރޭގަނޑުގެ ކެއުމަށްފަހު މީޝަ ނިދަން ދިއުމުން މާނިއުގެ ދެމަފިރިން ޓެރެހަށް ދިޔައީ ފިނި ކޮށްލުމަށްޓަކައެވެ. މިއީ އެދެމަފިރިންގެ އާދައެވެ. ކޮންމެ ރެއަކުވެސް ދެލޯބިވެރިން ފަދައިން އެދެމަފިރިންވެސް ޓެރަހުގައި ވަރަށް އުފާވެރި ވަގުތުތަކެއް ހޭދަކުރެއެވެ.\nއާދައިގެ މަތިން ދުވަސްތައް ފައިތުވަމުން ދެއެވެ.މިހާރު މަނިޝްގެ ކިޔެވުން ނިމެން މަހެކަށް ވީއެވެ.މާނިޝް އަށް ސަޕްރައިޒެއްގެ ގޮތުގައި ދިނުމަށް މާނިއުގެ ދެމަފިރިން ތައްޔާރު ކޮށްފައިވާ ކުލިނިކުވެސް މިހާރު މިވަނީ ގާތްގަނޑަކަށް ނިމިފައެވެ.ކުލިނިކު ހުންނަނީ އެގެއާއި ޖެހިގެން ކަހަލަ ގޮތަކަށެވެ.ގެކައިރީގައި ހެދީ މާނިޝް އަށްވެސް ފަސޭހަވާނެ ކަމަށްބަލާފައެވެ.\nދުވަސްވަރަކީ ސްކޫލް ތަކުގެ ކޮންސެޓް އޮންނަ ދުވަސްވަރުކަމުން މާއިރާ އުޅެންޖެހެނީ ވަރަށް އަވަދިނެތިއެވެ. މާއިރާގެ ގިނަ ރަހުމަތްތެރިން އެމީހުންގެ ދަރިންގެ ހެދުންފަހަން ހަވަލުކުރީ މައިރާ އާއިއެވެ.އެއީ މާއިރާގެ ފެހުމުގެ ފެންވަރު ރަނގަޅުވީމައެވެ.މާއިރާއަށް މީޝާގެ ފަރާތުންވެސް ވަރަށް ބޮޑަށް އެހީތެރިކަންލިބެއެވެ. މިހާރުވެސް މާއިރާ ފަހާ ގިނަހެދުން ތަކުގައި އެއްޗެހި ހަރުކުރަނީ މީޝާއެވެ.\nރޭގަނޑުގެ ވަގުތެވެ.މާއިރާއާއި މީޝާ ތިބީ ފެހުމުގެ މަސައްކިތުގައި ވަރަށް އަވަދިނެތި ސިޓިންގރޫމްގައެވެ.މާނިއު ވީކޮޓަރީގައެވެ.ވިޔަފާރީގެ ލިޔެކިޔުންތަކެއް ޗެކްކުރަނީއެވެ.\nކުއްލިއަކަށް ގޭގެ ބެލްޖަހާލި އަޑުއިވިގެން މާއިރަގެ ދެމައިން ދިޔައީ ސިއްސައިގެންނެވެ. މިގަޑީގައި ގެއަށް އަންނަނީ ކާކުބައޭ ހިތަށްއެރިއެވެ.މާއިރާ ފަހާފޮށި ދޮށުގައި އިނުމުން މީޝާ ގާތުގައި ދޮރުހުޅުވުމަށް އެދުނެވެ. މީޝާ ކުރަންއިން މަސައްކަތް ބަހައްޓާފައި ލަސް ފިޔަވަޅުތަކެއްގައި ދޮރާއަރާ ހަމަކޮށްފިއެވެ.މިހާރުވެސް ދެތިން ފަހަރު އެމީހަކު ބެލްޖަހައިފިއެވެ. މީޝާ ލަސްކުރުމެއްނެތި ދޮރުހުޅުވާލައިފިއެވެ.ހަމައެއާއެކު މީޝާގެ ހަޅޭކުގެ އަޑުން މުޅިމާހައުލު ހަލަބޮލިކޮށްލައިފިއެވެ.ފަހަން އިން މާއިރާގެ އިތުރުން ކޮޓަރީގައި އިން މާނިއުއަށްވެސް އެދިމާލަށް ދުއްވައިގަނެވުނީ އެއްވެސް އިހްތިޔާރަކާނުލައެވެ. ހަމައެއާއެކު ދެމީހުންނަށްވެސް ލިބުނީ ކުއްލި ޝޮކެކެވެ.\nމީ ފެށުންތަ؟؟؟ ވ ނައިސް ރާވި…… 🙂\nނައިސް ސްޓާޓް… 🙂 ދޮންބެ އައީ ދޯ؟؟ ވެއިިޓިންގް ފޮ ދި ނެކްސްޓް ޕާޓް\nވ ބޮޑަށް ޝުކުރިއްޔާ…\nv nice..:D but where is the other part????\nވާލޯބި އެނގޭނަމަ… 26\nލޯބި December 5, 2016\nލޯބި January 21, 2019\nހިތާމަ ލޯބި May 8, 2019